title: সাবিনকো

text: বাংলাদেশ কোম্পানী এ্যাক্ট ১৯২৩ অনুসারে এটি ১৯৮৪ সালে ২৪ জুন প্রতিষ্ঠিত হয়। এর সদর দপ্তর ঢাকায় অবস্থিত। সাবিনকো ১৯৮৬ সাল থেকে এদেশে তার কার্যক্রম পরিচালনা করে যাচ্ছে। ফিনান্সিয়াল ইনিস্টিটিউশন এ্যাক্ট ১৯৯৩ অনুসারে ১৯৯৩ সাল থেকে এই প্রতিষ্ঠানটি বাংলাদেশ ব্যাংকের নিকট থেকে নন-ব্যাংকিং ফিনান্সিয়াল ইনিস্টিটিউশন হিসেবে কার্যক্রম পরিচালনা করার লাইসেন্স লাভ করে।


title: সাবিনকো

text: এর মূল লক্ষ্য বাংলাদেশে শিল্প ও কৃষি ভিত্তিক ক্ষেত্রে বিনিয়োগ সৃষ্টির মাধ্যমে কর্মসংস্থান তৈরী এবং অর্থনৈতিক উন্নয়ন।


title: সাবিনকো

text: এই প্রতষ্ঠানটির পেইড আপ মূলধন ৬০ মিলিয়ন ডলার। এর প্রধান প্রতিষ্ঠানগুলোর মধ্যে রয়েছে:


title: সাযযাদ কাদির

text: সাযযাদ কাদির (জন্ম: ১৪ এপ্রিল, ১৯৪৭) বাংলাদেশের একজন প্রখ্যাত সাহিত্যিক ও সাংবাদিক। তিনি বাংলা সাহিত্যের ষাটের দশকের অন্যতম কবি, গবেষক ও প্রাবন্ধিক হিসেবে পরিচিত।


title: সাযযাদ কাদির

text: তিনি ১৯৪৭ সালের ১৪ই এপ্রিল টাঙ্গাইল জেলার মিরের বেতকা গ্রামে তাঁর মাতুলালয়ে জন্মগ্রহণ করেন। তাঁর পৈতৃক নিবাস টাঙ্গাইল জেলার দেলদুয়ার উপজেলায়।


title: সাযযাদ কাদির

text: সাযযাদ কাদির ১৯৬২ সালে বিন্দুবাসিনী উচ্চ বিদ্যালয় থেকে মাধ্যমিক পরীক্ষায় উত্তীর্ন হন। তিনি ঢাকা বিশ্ববিদ্যালয় থেকে বাংলা ভাষা ও সাহিত্যে ১৯৬৯ সালে স্নাতক (সম্মান) এবং ১৯৭০ সালে স্নাতকোত্তর ডিগ্রী অর্জন করেন।


title: সাযযাদ কাদির

text: দেশ স্বাধীন হবার পর ১৯৭২ সালে তিনি করোটিয়া সা'দত কলেজ-এর বাংলা বিভাগে শিক্ষক হিসেবে যোগদান করেন। ১৯৭৬ সালে তিনি কলেজের চাকুরী ত্যাগ করে সাপ্তাহিক বিচিত্রা পত্রিকায় যোগদানের মাধ্যমে সাংবাদিকতা পেশায় আত্মনিয়োগ করেন এবং ১৯৭৮ সালে এটি ত্যাগ করে রেডিও বেইজিং-এ যোগ দেন। ১৯৮০ সালে রেডিও বেইজিং-এর চাকুরী ছেড়ে দেন এবং ১৯৮২ সাল থেকে ১৯৮৫ সাল পর্যন্ত দৈনিক সংবাদ পত্রিকায় যুক্ত থাকেন। এরপর ১৯৮৫ সালে থেকে ১৯৯২ সাল পর্যন্ত কাজ করেন আগামী-তারকালোক পত্রিকায় পরবর্তীতে এটি ত্যাগ করেন ও দৈনিক দিনকালে যোগ দেন। ১৯৯৫ সালে দৈনিক দিনকাল হতে ইস্তফা দিয়ে যোগ দেন বাংলাদেশ প্রেস ইনিস্টিটিউটে এবং ২০০৪ সাল পর্যন্ত এখানে কর্মরত থাকেন। তিনি ২০০৪ সাল থেকে দৈনিক মানবজমিন পত্রিকায় যুগ্ম সম্পাদক হিসেবে কর্মরত আছেন।


title: সাযযাদ কাদির

text: সাযযাদ কাদির শুধু মাত্র কবিতাই নয় গল্প, উপন্যাস, নাটক, প্রবন্ধ-গবেষণা, শিশুতোষ, সম্পাদনা, সঙ্কলন, অনুবাদ সহ বিভিন্ন বিষয়ে ৬০টির বেশি গ্রন্থ রচনা করেছেন। তাঁর প্রকাশিত গ্রন্থগুলোর মধ্যে রয়েছে:


title: সাযযাদ কাদির

text: পশ্চিমবঙ্গের নাথ সাহিত্য ও কৃষ্টি কেন্দ্রিক সাহিত্যপত্রিকা ‘শৈবভারতী’র ৩৪তম বর্ষপূর্তি উপলক্ষে প্রবন্ধ সাহিত্যে সাযযাদ কাদিরকে শৈবভারতী পুরস্কার দেয়া হয়।


title: ছয় গোস্বামী

text: ছয় গোস্বামী বলতে বৈষ্ণব ধর্মের সংস্কৃৎ বিষয়ের সাথে সংশ্লিষ্ট ছয় জন পন্ডিত, যথা: সনাতন গোস্বামী, রূপ গোস্বামী, রঘুনাথ দাস গোস্বামী, গোপাল ভট্ট গোস্বামী, রঘুনাথ ভট্ট গোস্বামী ও জীব গোস্বামীকে একত্রে বোঝানো হয়ে থাকে। তাঁরা শ্রীচৈতণ্য দেবের সান্নিধ্য লাভ করেছিলেন এবং গৌড়ীয় বৈষ্ণব ধর্মের বিকাশে অশেষ অবদান রেখেছেন।


title: ২০১২ আইসিসি বিশ্ব টুয়েন্টি২০ স্কোয়াড

text: ২০১২ আইসিসি বিশ্ব টুয়েন্টি২০ ক্রিকেট প্রতিযোগিতায় অংশগ্রহণকারী ১২টি দলের খেলোয়াড়দের তালিকা গ্রুপ অনুযায়ী নিম্নে তুলে ধরা হলো:-


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: কবির খান


title: ২০১২ আইসিসি বিশ্ব টুয়েন্টি২০ স্কোয়াড

text: নওরোজ মঙ্গল (অধিনায়ক), দৌলত জাদরান, গুলবাদিন নায়েব, হামিদ হাসান, ইজাতুল্লাহ দৌলতজাই, করিম সাদিক, মোহাম্মদ জাওদে আহমেদি, মোহাম্মদ নাসিম বারাস, মোহাম্মাদ নবী, মোহাম্মদ শাহজাদ, মোহাম্মদ আজগর, নাজিবুল্লাহ জাদরান, সামিউল্লাহ শেনওয়ারি, শফিউল্লাহ শফিক ও শাপুর জাদরান।


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: অ্যান্ডি ফ্লাওয়ার


title: ২০১২ আইসিসি বিশ্ব টুয়েন্টি২০ স্কোয়াড

text: স্টুয়ার্ট ব্রড (অধিনায়ক), জনি বেয়ারস্টো, রবি বোপারা, টিম ব্রেসনান, ড্যানি ব্রিগস, জস বাটলার, জাডে ডার্নব্যাচ, স্টিভেন ফিন, অ্যালেক্স হেলস, ক্রেইগ কাইজওয়েটার, মাইকেল লাম্ব, ইয়ন মর্গ্যান, সমিত প্যাটেল, গ্রেম সোয়ান ও লুক রাইট


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: ডানকান ফ্লেচার


title: ২০১২ আইসিসি বিশ্ব টুয়েন্টি২০ স্কোয়াড

text: মহেন্দ্র সিং ধোনি (অধিনায়ক ও উইকেট-রক্ষক), রবিচন্দ্রন অশ্বিন, লক্ষ্মীপতি বালাজি, পিযুষ চাওলা, অশোক দিন্দা, গৌতম গম্ভীর, জহির খান, বিরাট কোহলি, ইরফান পাঠান, সুরেশ রায়না, বীরেন্দ্র শেওয়াগ, রোহিত শর্মা, হরভজন সিং, যুবরাজ সিং, মনোজ তিওয়ারী


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: মিকি আর্থার


title: ২০১২ আইসিসি বিশ্ব টুয়েন্টি২০ স্কোয়াড

text: জর্জ বেইলি (অধিনায়ক), ড্যানিয়েল ক্রিস্টিয়ান, প্যাট কামিন্স, জেভিয়ার ডোহার্টি, বেন হিলফেনহস, ব্র্যাড হগ, ডেভিড হাসি, মাইকেল হাসি, গ্লেন ম্যাক্সওয়েল, ক্লিন্ট ম্যাককে, মিচেল স্টার্ক, ম্যাথু ওয়েড, ডেভিড ওয়ার্নার, শেন ওয়াটসন, ক্যামেরন হোয়াইট


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: ফিল সিমন্স


title: ২০১২ আইসিসি বিশ্ব টুয়েন্টি২০ স্কোয়াড

text: উইলিয়াম পোর্টারফিল্ড (অধিনায়ক), অ্যালেক্স কুস্যাক, জর্জ ডকরেল, ট্রেন্ট জনস্টন, নাইজেল জোন্স, এড জয়েস, টিম মারতাগ, কেভিন ও’ব্রায়ান, নায়ল ও’ব্রায়ান, বয়েড র‌্যাঙ্কিন, ম্যাক্স সোরেনসেন, পল স্টার্লিং, স্টুয়ার্ট থম্পসন, অ্যান্ড্রু হোয়াইট, গ্যারি উইলসন


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: অটিস গিবসন


title: ২০১২ আইসিসি বিশ্ব টুয়েন্টি২০ স্কোয়াড

text: ড্যারেন স্যামি (অধিনায়ক), ডোয়াইন ব্রাভো, স্যামুয়েল বদ্রি, ড্যারেন ব্রাভো, জনসন চার্লস, ফিদেল এডওয়ার্ডস, ক্রিস গেইল, সুনীল নারাইন, কিরণ পোলার্ড, দীনেশ রামদিন, রবি রামপাল, আন্দ্রে রাসেল, মারলন স্যামুয়েলস, লেন্ডল সিমন্স ও ডোয়াইন স্মিথ


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: গ্যারি কার্স্টেন


title: ২০১২ আইসিসি বিশ্ব টুয়েন্টি২০ স্কোয়াড

text: এবি ডি ভিলিয়ার্স (অধিনায়ক ও উইকেট-রক্ষক), হাশিম আমলা, ফারহান বেহার্ডিন, জোহান বোথা, ফাফ দু প্লেসিস, জেপি ডুমিনি, জ্যাক ক্যালিস, রিচার্ড লেভি, আলবি মরকেল, মরনে মরকেল, জাস্টিন অনটং, ওয়েন পারনেল, রবিন পিটারসন, ডেল স্টেইন, লনয়াবো সতসবে


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: গ্রাহাম ফোর্ড


title: ২০১২ আইসিসি বিশ্ব টুয়েন্টি২০ স্কোয়াড

text: মাহেলা জয়াবর্ধনে (অধিনায়ক), দীনেশ চন্ডিমাল, তিলকরত্নে দিলশান, আকিলা ধনঞ্জয়, শমিন্দা ইরঙ্গা, রঙ্গনা হেরাথ, নুয়ান কুলাসেকারা, লাসিথ মালিঙ্গা, অ্যাঞ্জেলো ম্যাথিউস, অজন্তা মেন্ডিস, জীবন মেন্ডিস, দিলশান মুনীয়ারা, থিসারা পেরেরা, কুমার সাঙ্গাকারা ও লাহিরু থিরিমানে


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: অ্যালান বুচার


title: ২০১২ আইসিসি বিশ্ব টুয়েন্টি২০ স্কোয়াড

text: ব্রেন্ডন টেলর (অধিনায়ক ও উইকেট-রক্ষক), এলটন চিগুম্বুরা, গ্রেইম ক্রিমার, ক্রেগ আরভিন, কাইল জার্ভিস, হ্যামিল্টন মাসাকাদজা, স্টুয়ার্ট ম্যাটসিকেনিয়েরি, ক্রিস্টোফার এমপফু, ফরস্টার মতিজা, রিচার্ড মুঝাঙ্গে, রে প্রাইস, ভুসি সিবান্দা, প্রসপার উতসেয়া, ব্রায়ান ভিটোরি, ম্যালকম ওয়ালার


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: রিচার্ড পাইবাস


title: ২০১২ আইসিসি বিশ্ব টুয়েন্টি২০ স্কোয়াড

text: মুশফিকুর রহিম (অধিনায়ক ও উইকেট-রক্ষক), মোহাম্মদ আশরাফুল, সাকিব আল হাসান, আবুল হাসান, নাসির হোসেন, তামিম ইকবাল, জহুরুল ইসলাম, শফিউল ইসলাম, মাহমুদুল্লাহ রিয়াদ, মাশরাফি বিন মর্তুজা, জিয়াউর রহমান, আব্দুর রাজ্জাক, ফরহাদ রেজা, জুনায়েদ সিদ্দিকী ও ইলিয়াস সানি


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: মাইক হেসন


title: ২০১২ আইসিসি বিশ্ব টুয়েন্টি২০ স্কোয়াড

text: রস টেলর (অধিনায়ক), ডগ ব্রেসওয়েল, জেমস ফ্রাঙ্কলিন, মার্টিন গাপটিল, রোনি হিরা, ব্রেন্ডন ম্যাককুলাম, নাথান ম্যাককুলাম, কাইল মিলস, অ্যাডাম মিলেন, রব নিকোল, জ্যাকব ওরাম, টিম সাউদি, ড্যানিয়েল ভেট্টোরি, বিজে ওয়াটলিং, কেন উইলিয়ামসন


title: ২০১২ আইসিসি বিশ্ব টুয়েন্টি২০ স্কোয়াড

text: কোচ: ডেভ হোয়াটমোর


title: ২০১২ আইসিসি বিশ্ব টুয়েন্টি২০ স্কোয়াড

text: মোহাম্মদ হাফিজ (অধিনায়ক), শহীদ আফ্রিদি, সাঈদ আজমল, কামরান আকমল (উইকেটরক্ষক), উমর আকমল, ইয়াসির আরাফাত, উমর গুল, রাজা হাসান, নাসির জামশেদ, শোয়েব মালিক, ইমরান নাজির, আবদুল রাজ্জাক, মোহাম্মদ সামি, আসাদ শফিক, সোহেল তানভীর


title: ওভালটিন

text: ওভালটিন একটি দুগ্ধ গন্ধজাত মল্ট দ্বারা প্রস্তুত পানীয়। কখনো কখনো স্বাদ ও দেশ ভেদে এতে চিনি, হুইয়ী, কোকোয়া প্রভৃতি মিশ্রিত থাকে।


title: ওভালটিন

text: ওভালটিন সুইজারল্যান্ডের বার্ন শহরে প্রথম 'ওভোমল্টাইন' নামে প্রস্তুত করা হয়; এর কিছু কাল পরবর্তীতেই এটি কয়েক কিলোমিটার দূরের গ্রাম নিউনেগ-এ স্থানান্তরিত হয় এবং অদ্যাবধি সেখান থেকেই এটি উৎপাদিত হচ্ছে।


title: ওভালটিন

text: ১৯০৯ সালে 'ওভোমল্টাইন' ব্রিটেনে রপ্তানী করা হয় এবং সেখানে এটি রেজিস্ট্রেশন করার সময় ভুলবশত: নামের বানান ইংরেজী ভাষাভাষীদের নিকটে সংক্ষিপ্তাকারে 'ওভালটিন' হয়ে যায়।


title: ওভালটিন

text: ব্রাজিলের চেইন ফাস্ট-ফুড বব'স্ ওভালটিন দ্বারা তৈরি মিল্কসেক ও সানডেইস তৈরি করে আসছে ১৯৫৯ সাল থেকে যা খুবই জনপ্রিয়তা অর্জন করেছে। ব্রাজিলের সাও পাওলো-তে রয়েছে ওভালটিনের দ্বিতীয় বৃহত্তম কারখানা এবং এই দেশটি ওভালটিনের দ্বিতীয় বৃহত্তম বাজার।


title: জাতীয় যুব দিবস (ভারত)

text: প্রতি বছর ১২ জানুয়ারি তারিখ ভারতে জাতীয় যুব দিবস পালিত হয়। এই দিনটিতে স্বামী বিবেকানন্দ জন্মগ্রহণ করেন। ১৯৮৪ সালে ভারত সরকার সিদ্ধান্ত গ্রহণ করে যে ১৯৮৫ সাল থেকে প্রতিবছর স্বামী বিবেকানন্দের জন্মদিনে জাতীয় যুব দিবস পালন করা হবে।


title: জাতীয় যুব দিবস (ভারত)

text:
এ বিষয়ে ভারত সরকারের মুখপত্রে বলা হয়েছে:
'এটি অনুভূত হয় যে, স্বামীজির দর্শন এবং জীবন ও কর্মপদ্ধতি যা তিনি অনুসরণ করতেন তা ভারতীয় যুবদের জন্য অনুকরণীয়।'


title: জাতীয় যুব দিবস (ভারত)

text: ১৯৮৫ সাল থেকে প্ৰতি বছর ১২ জানুয়ারি তারিখে এই দিবস পালন করে আসা হচ্ছে। ভারতীয় যুবসমাজকে স্বামীজীর দৰ্শন ও শিক্ষা অনুপ্ৰাণিত করে আসছে। তাঁর জ্ঞানমাৰ্গে ভারতীয় যুবক যুবতীদের অগ্রসর করতে এই দিবসের পত্তন করা হয়েছিল।


title: জাতীয় যুব দিবস (ভারত)

text:
২০১৩ সালের ১২ জানুয়ারি তারিখে ভারতের পূৰ্বতন প্ৰধানমন্ত্ৰী ডঃ মনমোহন সিং চার বছর ধরে উদযাপন হওয়া স্বামী বিবেকানন্দের ১৫০তম জন্মজয়ন্তী উৎসবের উদ্বোধনী অনুষ্ঠানে ভাষণ প্ৰসংগে বলেছিলেন—
এই দিন, সমগ্র ভারত জুড়ে যুব বয়সীরা তাদের আত্মিক মূল্যবোধের উম্মেষ ঘটানোর লক্ষ্যে শিক্ষা, সংস্কৃতি, কৃষ্টি সংশ্লিষ্ট বিভিন্ন ধরনের কর্মকান্ডে অংশগ্রহণ করে থাকে। শিশুদের মধ্যে বিভিন্ন খেলধূলা অনুষ্ঠিত হয়। সভা সমিতিতে বিবেকানন্দের দৰ্শন ও শিক্ষা দ্বারা যুবশক্তিকে জাগ্ৰত করার চেষ্টা করা হয়। রামকৃষ্ণ মঠসমূহে যুব সমাজের জন্য বিভিন্ন প্ৰকল্প হাতে নেওয়া হয়। সাথে এই দিন মঠে বিশেষ পূজা অৰ্চনা অনুষ্ঠিত হয়।


title: জাতীয় যুব দিবস (ভারত)

text: এই দিন ভারতের উত্তর প্রদেশের ভার্তৃত্ব মিশন দুদিন ব্যাপী বিশাল অনুষ্ঠানের আয়োজন করে থাকে, যাতে বিভিন্ন বয়সীয়েরা অনেক ধরণের কর্মকান্ডে অংশ নেয়। এটি 'বাস্তি যুব মহোৎসব' নামে পরিচিত। এছাড়াও অন্যান্য সরকারি ও বেসরকারি সংগঠন ও প্রতিষ্ঠান বিভিন্ন ধরনের কার্যক্রমের মাধ্যমে দিবসটি পালন করে থাকে।


title: জাতীয় যুব দিবস (ভারত)

text: ভারতের বাৎসরিক যুব সমাগমের অনুষ্ঠান জাতীয় যুব উৎসব (ভারত) এই দিনটির সাথে সম্পর্কিত। এতে সাস্কৃতিক কর্মকান্ডের ও প্রতিযোগীতার আয়োজন করা হয়।


title: জাঞ্জিবার বিপ্লব

text: স্থানীয় আফ্রিকান জনগণের দ্বারা সংগঠিত ১৯৬৪ সালের জাঞ্জিবার বিপ্লব আরবীয় শাসকগোষ্ঠির নিকট থেকে ক্ষমতার পরিবর্তন ঘটায়। বিভিন্ন বর্ণের অধিবাসীদের বসবাসাধীন জাঞ্জিবার তাঞ্জানিয়ার পূর্ব উপকূলবর্তী কয়েকটি দ্বীপ দ্বারা গঠিত রাষ্ট্র, যা ১৯৬৩ সালে ব্রিটিশদের নিকট থেকে স্বাধীনতা লাভ করে। এরপর সংসদ নির্বাচন দ্বারা ক্ষমতা কুক্ষিগত করার বিরুদ্ধে আফ্রিকান জনগোষ্ঠির নেতৃত্বে একটি বিপ্লব সংগঠিত হয় সেখানে।


title: ইব্রাহীম দানিশমান্দ

text: ইব্রাহীম দানিশমান্দ প্রাচীন বাংলার একজন সুফি সাধক ছিলেন। তিনি কাদেরিয়া তরিকার সুফি হিসেবে পরিচিত। তিনি অত্যন্ত জ্ঞানী ব্যক্তি হিসেবে পরিচিত ছিলেন, এবং তাকে 'দানিশমান্দ' বলে সম্বোধন করা হতো।


title: ইব্রাহীম দানিশমান্দ

text: ইব্রাহীম দানিশমান্দের জন্ম ইরানে। তিনি ইসলামের চতুর্থ খলিফা- আলী ইবন আবী তালিবএর পুত্র হাসান ইবনে আলি-এর বংশ হতে আগত। ধারণা করা হয়, তিনি আলী ইবন আবী তালিব এর পুত্র সুলতান হোসেইন শাহ-এর কন্যা বা নাতনীকে বিয়ে করেছিলেন।


title: ইব্রাহীম দানিশমান্দ

text: তিনি সুলতান আলাউদ্দীন হোসেইন শাহ-এর আমলে পরস্য হতে বাংলায় আসেন। ইব্রাহীম দানিশমান্দ সোনারগাওঁ-এ বসবাস শুরু করেন এবং এখানেই ধর্ম প্রচারে মনোনিবেশ করেন।


title: ইব্রাহীম দানিশমান্দ

text: তাঁর মৃত্যুর পর তাঁকে সোনারগাওঁ-এর মোগরাপাড়ার যেই স্থানটিতে সমাহিত করা হয় সেই স্থানটির নাম পরবর্তীতে 'দরগাবাড়ি' নামে পরিচিতি লাভ করে। এখানে তাঁর সমাধিটি একটি চৌচালা ছাঁদ বিশিষ্ট কুড়েঁ-ঘর সদৃশ আকৃতির এবং দর্শনীয় স্থাপনা হিসেবে বহুল সমাদৃত।


title: ম্যান অব দ্য ম্যাচ

text: ম্যান অব দ্য ম্যাচ, প্লেয়ার অব দ্য গেম, ম্যান অব দ্য সিরিজ বা ম্যান অব দ্য টুর্নামেন্ট () ক্রীড়া জগতে এক ধরনের সম্মাননা বা পুরস্কারবিশেষ। সাধারণতঃ নির্দিষ্ট কোন খেলায় কিংবা প্রতিযোগিতায় অন্য যে-কোন খেলোয়াড়ের তুলনায় অসাধারণ ক্রীড়াশৈলী ও দক্ষতা প্রদর্শনকারীকে এ পুরস্কার প্রদান করা হয়ে থাকে। তন্মধ্যে "ম্যান অব দ্য ম্যাচ", "ম্যান অব দ্য সিরিজ" ও "ম্যান অব দ্য টুর্নামেন্ট" ক্রিকেটীয় পরিভাষা হিসেবে ব্যবহৃত হয়। প্রকৃতপক্ষে এ পরিভাষাটির উৎপত্তি ঘটেছে ক্রিকেট খেলা থেকে। পরবর্তীকালে অন্যান্য খেলায়ও প্রতিযোগীদেরকে উদ্বুদ্ধ ও উদ্দীপনা যোগাতে এ ধারনার ব্যাপক বিস্তৃতি ঘটছে। সচরাচর বিজয়ী দলের কোন একজন খেলোয়াড় এ পুরস্কারের প্রাপক হন।


title: ম্যান অব দ্য ম্যাচ

text: প্রতিযোগিতার নিয়ম অনুযায়ী ঘরোয়া ক্রিকেট থেকে শুরু করে আন্তর্জাতিক ক্রিকেট প্রতিযোগিতার খেলাগুলোয় ম্যান অব দ্য ম্যাচের পুরস্কারের ব্যবস্থা রাখা হয়। দলের পক্ষ হয়ে সর্বোচ্চ রান সংগ্রহকারী কিংবা সর্বোচ্চ উইকেট লাভকারী ক্রিকেটার এ পুরস্কার লাভের দাবীদার হয়ে থাকেন। সময়ে সময়ে যৌথভাবে উল্লেখযোগ্য ক্রিকেটারকে তাঁর ব্যাটিং, বোলিং, অথবা উভয় বিভাগেই অল-রাউন্ডার হিসেবে সমান দক্ষতা প্রদর্শনকারীদেরকে অসামান্য অবদানের স্বীকৃতিস্বরূপ প্রদেয় পুরস্কারকে ভাগাভাগি করতে দেখা যায়। একইভাবে প্রতিযোগিতা কিংবা সিরিজ শেষে সর্বশ্রেষ্ঠ হিসেবে বিবেচিত খেলোয়াড় "ম্যান অব দ্য সিরিজ" পুরস্কারের মর্যাদা দেয়া হয়। সচরাচর ম্যাচের সেরা খেলোয়াড়কে ম্যাচ শেষে পুরস্কার হিসেবে চেক আকারে নগদ অর্থ এবং ম্যান অব দ্য টুর্নামেন্টধারীকে প্রতিযোগিতার চূড়ান্ত খেলা শেষে বিলাসবহুল দ্রব্যাদি প্রদান করা হয়। একজন খেলোয়াড়কে ম্যান অব দ্য ম্যাচ পুরস্কার প্রদান করার অর্থ হলো - বিজয়ী দলের পক্ষে ম্যাচ জয়ে তাঁর অসামান্য ক্রীড়াশৈলী উপস্থাপনাসহ দলকে খেলায় জয়লাভ করাতে সমর্থ করা কিংবা প্রাণান্তকর চেষ্টা করা।


title: ম্যান অব দ্য ম্যাচ

text: ১৯৯২ সালের বিশ্বকাপ ক্রিকেট প্রতিযোগিতায় প্রথমবারের মতো ম্যান অব দ্য টুর্নামেন্ট পুরস্কারের প্রবর্তন করা হয়। নিউজিল্যান্ড জাতীয় ক্রিকেট দলের ব্যাটিং পুরোধা ও সাবেক অধিনায়ক মার্টিন ক্রো ম্যান অব দ্য টুর্নামেন্ট পুরস্কারের প্রথম প্রাপক হয়েছিলেন।


title: ম্যান অব দ্য ম্যাচ

text: অ্যাসোসিয়েশন ফুটবল খেলায় সেরা খেলোয়াড়ের পুরস্কারটি সাধারণতঃ বিজয়ী দলের কোন একজন ফুটবলারকে প্রদান করা হয়। সচরাচর, একটি খেলায় কোন খেলোয়াড় কর্তৃক ব্রেস বা পরপর দুই গোল করা কিংবা একাধিক্রমে পরপর তিনটি গোল বা হ্যাট্রিককারী এ পুরস্কারের অধিকারী হন। অথবা, প্রতিপক্ষের শক্তিশালী আক্রমণকে অসম্ভব প্রচেষ্টায় রুখে দিয়ে নিজ দলকে অবধারিত পরাজয়ের হাত থেকে রক্ষাকারী গোলরক্ষকও পুরস্কার প্রাপক হন। হ্যাট্রিক অর্জনকারী খেলোয়াড়কে খেলার বল উপহার দেয়া হয় কিংবা আনুষ্ঠানিকভাবে ম্যান অব দ্য ম্যাচ ঘোষণা করা হয়।


title: গোলাম রহমান (শিশু সাহিত্যিক)

text: গোলাম রহমান (জন্ম: ২৮ নভেম্বর ১৯৩১ - মৃত্যু: ১২ জানুয়ারি ১৯৭২) বাংলাদেশের একজন শিশু-সাহিত্যিক এবং সাংবাদিক। শিশু সাহিত্যে বিশেষ অবদানের জন্য তিনি ১৯৬৯ সালে বাংলা একাডেমি পুরস্কার লাভ করেন।


title: গোলাম রহমান (শিশু সাহিত্যিক)

text: গোলাম রহমান ১৯৩১ সালের ২৮ নভেম্বর কলকাতায় জন্মগ্রহণ করেন।


title: গোলাম রহমান (শিশু সাহিত্যিক)

text: গোলাম রহমান ১৯৪৭ সালে কলকাতার মডার্ন স্কুল থেকে এন্ট্রান্স পাস করেন এবং ১৯৪৯ সালে কলকাতার সুরেন্দ্রনাথ আইন কলেজে, ল ভর্তি হলেও পড়াশোনা অসমাপ্ত রেখে তৎকালীন পূর্ব পাকিস্তানে (বাংলাদেশ) চলে আসেন। বাংলাদেশে এসে তিনি জগন্নাথ কলেজে ভর্তি হলেও শিক্ষা সমাপ্ত করতে পারেন নি।


title: গোলাম রহমান (শিশু সাহিত্যিক)

text: পড়াশোনা অসমাপ্ত রেখেই তিনি সাংবাদিকতায় যুক্ত হন এবং দৈনিক ইত্তেফাক ও দৈনিক ইনসাফ পত্রিকায় শিশুদের পাতা ও সাহিত্য সাময়িকী সম্পাদনার কাজে যোগ দেন। তিনি পূর্ব পাকিস্তান সাংবাদিক ইউনিয়নের অ্যাসিস্ট্যান্ট সেক্রেটারি ছিলেন। সাংবাদিকতা ছাড়াও তিনি পুস্তক প্রকাশনা ও বিক্রয়ের ব্যবসায় যুক্ত ছিলেন; নিউ মার্কেটে তাঁর 'প্রিমিয়ার বুকস্' নামে তাঁর একটি বইয়ের দোকান ছিলো। ১৯৬০ খৃষ্টাব্দে 'মধুবালা' নামক একটি পত্রিকা প্রকাশ করতেনন নিজস্ব সম্পাদনায়।


title: গোলাম রহমান (শিশু সাহিত্যিক)

text: ১৯৭২ সালের ১২ জানুয়ারি সকালে তাঁর মৃতদেহ পাওয়া যায়।


title: গোলাম রহমান (শিশু সাহিত্যিক)

text: গোলাম রহমান শিশুদের জন্য একাধারে উপন্যাস, গল্প, কবিতা প্রভৃতি যেমন রচনা করেছেন তেমনি সকল বয়সীদের জন্য লিখেছেন ছোট গল্প, নাটক, আত্মজীবনী। তাঁর লেখা অতি পরিচিত কিছু গ্রন্থ হচ্ছে:


title: গোলাম রহমান (শিশু সাহিত্যিক)

text: বাংলা একাডেমী থেকে শহীদ বুদ্ধিজীবী প্রকল্পের অধীনে 'গোলাম রহমান রচনাবলী' (চার খন্ডে) প্রকাশিত হয়েছে।


title: গোলাম রহমান (শিশু সাহিত্যিক)

text: গোলাম রহমান ১৯৬৯ সালে শিশু সাহিত্যে বাংলা একাডেমী পুরস্কার লাভ করেন।


title: স্টার স্পোর্টস ৩

text: ইএসপিএন-স্টার নেটওয়ার্কের অংশ হিসেবে, স্টার স্পোর্টস ৩ একটি ২৪ ঘন্টার চ্যানেল যেটি স্টার টিভি এবং ফক্স ইন্টারন্যাশনাল চ্যানেলস এর মালিকানাধীন। এটি স্টার স্পোর্টস এর ২য় ক্রীড়া চ্যানেল। ২০১৩ সালে চ্যানেলটির নাম "স্টার ক্রিকেট" পরিবর্তন করে স্টার স্পোর্টস ৩ রাখা হয়।


title: স্টার স্পোর্টস ৩

text: স্টার ক্রিকেট ঢাকা এবং চট্টগ্রামের স্থানীয় ক্যাবল অপারেটর এবং বাংলাদেশের অন্য বিভাগের বেশিরভাগ অংশের ক্যাবল অপারেটরে উপলব্ধ।


title: মুরারি গুপ্ত

text: মুরারি গুপ্ত (১৬শ শতক) একজন বৈষ্ণব পন্ডিত এবং লেখক। তিনি বাংলাদেশের সিলেট-এ জন্মগ্রহণ করেন এবং লালিত- পালিত হন; পরবর্তীতে তিনি নবদ্বীপে গমণ করেন এবং সেখানেই অবশিষ্ট জীবনকাল অতিবাহিত করেন। পেশায় তিনি ছিলেন আয়ূর্বেদিক চিকিৎসক। ধারণা করা হয় যে, নবদ্বীপে থাকাকালীন তিনি শ্রীচৈতন্য দেবের সহপাঠী ছিলেন এবং পরবর্তী জীবনে তাঁর পার্শ্বচর হন।


title: মুরারি গুপ্ত

text: মুরারি গুপ্ত ১৫১৩ সালে "শ্রীকৃষ্ণচৈতন্যচরিতামৃত" রচনা করেন। কয়েক খন্ডে বিভক্ত শ্রীচৈতন্যের এই জীবনীটি সংস্কৃত ভাষায় লিখিত এবং এতে তাঁর সমগ্র জীবনের কর্মকান্ড বর্নিত হয়েছে, যা সর্ব সাধারণ্যে 'মুরারি গুপ্তের কড়চা' নামে পরিচিত। এই পুস্তকটি শ্রচৈতন্যের জীবনী সংক্রান্ত পুস্তকগুলোর মধ্যে সর্বপ্রথম গ্রহণযোগ্য তথ্য উপস্থাপনে সক্ষম হয়, কারণ এর লেখক ব্যক্তিগতভাবে শ্রীচৈতন্যের সাথে সংশ্লিষ্ট ছিলেন। কৃষ্ণদাস কবিরাজ, বৃন্দাবন দাস, লোচন দাস প্রমুখ পরবর্তীকালে শ্রীচৈতন্যের জীবনী রচনার সময় এই পুস্তকটি থেকে সহায়তা নিয়েছিলেন।


title: বাংলাদেশের সড়কগুলোর তালিকা

text: == সড়ক ও জনপথ বিভাগের পরিসংখ্


title: বেসবল

text: বেসবল ব্যাট ও বলের একটি দলীয় খেলা যাতে নয়জন খেলোয়াড়বিশিষ্ট দুইটি দল অংশ নেয়। নিক্ষিপ্ত বলে ব্যাট দ্বারা আঘাত করে একটি ৯০ ফুটের রম্বসাকৃতি অংশের চারকোণায় চারটি বেস স্পর্শ করে রান নেয়ার মধ্য দিয়ে খেলাটি সম্পন্ন হয়। ব্যাটিং দলের খেলোয়াড়েরা ফিল্ডিং দলের পিচারের বলের মোকাবিলা করে। পিচার বিভিন্ন উপায়ে ব্যাটিং দলের খেলোয়াড়দের আউট করতে সচেষ্ট হয়। ব্যাটিং দলের একজন খেলোয়াড় যেকোন বেসে থামতে পারেন এবং পরবর্তী সময়ে দলের সহখেলোয়াড়দের হিটের মাধ্যমে বা অন্যান্য উপায়ে পুনরায় এগিয়ে যেতে পারেন। ফিল্ডিংরত দল তিনটি হিটার আউট করলে একটি ইনিংসের সমাপ্তি হয়। মোট নয়টি ইনিংস নিয়ে একটি পেশাদার বেসবল খেলা সম্পন্ন হয়। যে দল এই সময়ের মধ্যে সর্বোচ্চ রান সংগ্রহ করতে পারে সেই দল বিজয়ী বলে বিবেচিত হয়।


title: বেসবল

text: পুরাতন ব্যাট-বলের খেলা হতে বিবর্তিত হয়ে বেসবলের প্রথমদিককার সংস্করণ সৃষ্টি হয়, যা ইংল্যান্ডে অষ্টাদশ শতকের মাঝামাঝি সময়ে খেলা হত। অভিবাসীরা উত্তর আমেরিকায় খেলাটির প্রচলন ঘটায় এবং সেখানেই এর আধুনিক সংস্করণ সৃষ্টি হয়। ঊনবিংশ শতাব্দীর শেষদিক হতে এটি যুক্তরাষ্ট্রের জাতীয় খেলা হিসেবে পরিচিতি পায়। বেসবল বর্তমানে উত্তর আমেরিকায়, মধ্য ও দক্ষিণ আমেরিকায়, ক্যারিবীয় অঞ্চল ও পূর্ব এশিয়ার অঞ্চলগুলোতে জনপ্রিয়।


title: বেসবল

text: যুক্তরাষ্ট্র ও কানাডায়, পেশাদার মেজর লীগ বেসবল দলগুলো জাতীয় লীগ ও আমেরিকান লীগে বিভক্ত, যার প্রতেকটিতে আবার পূর্ব, পশ্চিম ও মধ্য এ তিনটি বিভাগ রয়েছে। বিশ্ব সিরিজে প্লে-অফের মধ্য দিয়ে মেজর লীগের বিজয়ী নির্ধারিত হয়। প্রতেকটি লীগ হতে পাচঁটি করে দল প্লে-অফে অংশগ্রহণ করেঃ তিনটি বিভাগীয় জয়ী দল ও সাথে দুইটি ওয়াইল্ড কার্ড প্রাপ্ত দল। জাপান ও কিউবাতেও বেসবল দেশগুলোর প্রধান দলগত খেলা। উভয় দেশেই শীর্ষ পর্যায়ে খেলাটি দুইটি লীগে বিভক্ত। জাপানে কেন্দ্রীয় লীগ ও প্রশান্ত বা প্যাসিফিক লীগ এবং কিউবাতে পশ্চিম লীগ ও পূর্ব লীগ।


title: রবার্ট বি. লাফলিন

text: রবার্ট বি. লাফলিন (জন্ম: ১ নভেম্বর, ১৯৫০) স্ট্যানফোর্ড বিশ্ববিদ্যালয়ের পদার্থবিজ্ঞান এবং ফলিত পদার্থবিজ্ঞানের একজন অধ্যাপক। তিনি ১৯৯৮ সালে বিজ্ঞানী ড্যানিয়েল চি ৎসুই এবং হর্স্ট লুডভিগ স্ট্যোরমার-এর সাথে যৌথভাবে পদার্থবিজ্ঞানে নোবেল পুরস্কার লাভ করেছিলেন।


title: রবার্ট বি. লাফলিন

text: লাফলিন ক্যালিফোর্নিয়ায় জন্মগ্রহণ করেন। তিনি ১৯৭২ সালে ১৯৭৯ সালে ইউনিভার্সিটি অব ক্যালিফোর্নিয়া, বার্কলে থেকে গণিতে বিএ এবং ম্যাসাচুসেট্‌স ইনস্টিটিউট অফ টেকনোলজি থেকে পদার্থবিজ্ঞানে পিএইচডি ডিগ্রি অর্জন করেন।


title: এরিক এলিন কর্নেল

text: এরিক এলিন কর্নেল একজন নোবেল বিজয়ী মার্কিন পদার্থবিজ্ঞানী।


title: এরিক এলিন কর্নেল

text: কর্নেল ক্যালিফোর্নিয়ার পালো অল্টোতে জন্মগ্রহণ করেন। হাই স্কুল শেষে তিনি স্ট্যানফোর্ড বিশ্ববিদ্যালয় এ ভর্তি হন। ১৯৮৫ সালে তিনি অনার্স এবং ডিস্টিংশন নিয়ে গ্র্যাজুয়েট হন। তিনি ম্যাসাচুসেট্‌স ইনস্টিটিউট অফ টেকনোলজি থেকে ১৯৯০ সালে পিইচডি ডিগ্রি অর্জন করেন।


title: কার্ল এডুইন ওয়াইম্যান

text: কার্ল এডুইন ওয়াইম্যান একজন নোবেল বিজয়ী মার্কিন পদার্থবিজ্ঞানী।


title: কার্ল এডুইন ওয়াইম্যান

text: ওয়াইম্যান ওরেগনে জন্মগ্রহণ করেন। তিনি ১৯৭৩ সালে ম্যাসাচুসেট্‌স ইনস্টিটিউট অফ টেকনোলজি থেকে ব্যাচেলর্স বং ১৯৭৭ সালে স্ট্যানফোর্ড বিশ্ববিদ্যালয় থেকে পিএইচডি ডিগ্রি অর্জ করেন। তিনি ২০০৭ সালে ইউনিভার্সিটি অব ব্রিটিশ কলাম্বিয়ায় যোগদান করেন।


title: কার্ল এডুইন ওয়াইম্যান

text: সম্মানসূচক ডক্টরেট, ইউনিভার্সিটি অব শিকাগো, ১৯৯৭


title: জ্যাক লন্ডন

text: জন গ্রিফিথ জ্যাক লন্ডন (; জন্ম: ১২ জানুয়ারি, ১৮৭৬ - মৃত্যু: ২২ নভেম্বর, ১৯১৬") মার্কিন যুক্তরাষ্ট্রে জন্মগ্রহণকারী বিখ্যাত আমেরিকান লেখক। তাঁর প্রকৃত নাম জন গ্রিফিথ চেনে। কিন্তু সর্বসমক্ষে তিনি জ্যাক লন্ডন হিসেবেই পরিচিত ব্যক্তিত্ব। ক্যালিফোর্নিয়া অঙ্গরাজ্যে বসবাস করলেও জীবনের অনেকগুলো দিন হাওয়াই ও আলাস্কায় অতিবাহিত করেছেন। "দ্য কল অব দি ওয়াইল্ড", "হোয়াইট ফ্যাঙ", দ্য রোড, দি আয়রন হীল, দ্য সী উল্ফ তাঁর বিখ্যাত গ্রন্থ। তন্মধ্যে, দ্য কল অব দি ওয়াইল্ড বইটি তাঁকে ভীষণ জনপ্রিয়তা এনে দেয়। এতে "বাক" নামের একটি কুকুরকে আলাস্কায় বরফের উপর দিয়ে গাড়ী চালনার জন্যে আনা হয়। ১৮৯০-এর দশকে কানাডার ক্লনডিকে সোনার খনি আবিষ্কারের সময়কালে এ বইটি প্রকাশিত হয়। এছাড়াও তিনি কুকুর ও নেকড়ে নিয়ে আরো কয়েকটি বই রচনা করেছেন।


title: জ্যাক লন্ডন

text: জ্যাক লন্ডন একসময় ভবঘুরে ও গৃহহীন অবস্থায় দিনযাপন করেছেন। এক শহর থেকে অন্য শহরে কাজের সন্ধানে ঘুরে বেড়িয়েছেন। বিনা টিকেটে রেলগাড়ীতে চড়েছেন। এ সংক্রান্ত বিষয়গুলো তিনি তাঁর "দ্য রোড" গ্রন্থে উল্লেখ করেছেন। রাজনৈতিক দর্শন হিসেবে একজন সমাজতান্ত্রিক ধ্যান-ধারনার ঘোর সমর্থক ছিলেন তিনি। সমাজতান্ত্রিক আন্দোলনে সরকারের উৎপাটন, নিপীড়নকে "দি আয়রন হীল" গ্রন্থে চিত্রিত করে তুলে ধরেন। সামুদ্রিক জীবনেও অর্ধাহারে-অনাহারে সময় কাটিয়েছেন। এরজন্যে তিনি ঝিনুক আহরণ করে খাদ্য হিসেবে গ্রহণ করে জীবনধারন করেন।


title: জ্যাক লন্ডন

text: জ্যাক লন্ডনের মাতা "ফ্লোরা ওয়েলম্যান" ছিলেন পেনসিলভানিয়া খালের নির্মাতা "মার্শাল ওয়েলম্যান" ও তাঁর প্রথমা স্ত্রী "এলিয়ানর গ্যারেট জোন্সের" ৫ম ও সর্বকনিষ্ঠ সন্তান। ম্যাসাচুসেটস বে কলোনীর প্রথমদিককার পুরিটিয়ান অধিবাসী "থমাস ওয়েলম্যানের" বংশধর ছিলেন মার্শাল ওয়েলম্যান। ফ্লোরা ওয়েলম্যানের মা মারা গেলে তিনি তাঁর বাবার সাথে ওহিও ত্যাগ করে প্রশান্ত মহাসাগরীয় উপকূলবর্তী এলাকায় স্থানান্তরিত হন। স্যানফ্রান্সিস্কোতে ফ্লোরা সঙ্গীত শিক্ষক হিসেবে দায়িত্ব পালন করেন। এছাড়াও তিনি আমেরিকার আদিবাসী হিসেবে পরিচিত ইন্ডিয়ানদের আধাত্মিক গুরু হিসেবেও তিনি পরিচিত ছিলেন।


title: জ্যাক লন্ডন

text: জীবনীকার ক্লেরাইস স্টাতজ এবং অন্য অনেকেই বিশ্বাস করেন যে, জ্যাক লন্ডনের বাবা উইলিয়াম চ্যানে ছিলেন একজন জ্যোতিষী।


title: জ্যাক লন্ডন

text: স্যান ফ্রান্সিস্কোর থার্ড ও ব্রেনান স্ট্রীটের কাছাকাছি এলাকায় জন্মগ্রহণ করেন জ্যাক লন্ডন। পরবর্তীতে ১৯০৬ সালে স্যান ফ্রান্সিস্কোর ভয়াবহ ভূমিকম্পে এ বাড়িটি পুড়ে ভস্মীভূত হয়ে যায়। ক্যালিফোর্নিয়া হিস্টোরিক্যাল সোসাইটি ১৯৫৩ সালে একটি স্মারক চিহ্ন স্থাপন করে। পরিবারটি যথাসাধ্য কাজে ফিরে গেলেও লন্ডনের অর্থনৈতিক সমৃদ্ধি আনেনি। লন্ডন স্ব-শিক্ষিত হয়ে নিজের জীবন গড়েছিলেন।


title: জ্যাক লন্ডন

text: ১৮৮৫ সালে ওইডা রচিত ভিক্টোরিয়া যুগের 'সিগনা' উপন্যাসটির সন্ধান পান ও পড়েন। এরফলেই জ্যাক লন্ডন সাহিত্য চর্চায় অগ্রসর হয়ে বিশ্বসাহিত্যকে সমৃদ্ধ করেন। ১৮৮৬ সালে ওকল্যান্ড গণগ্রন্থাগারে যান। সেখানে ইনা কুলব্রিথ নাম্নী একজন সহানুভূতিশীল গ্রন্থাগারিকের সহযোগিতা পান। তিনিই তাকে পড়াশোনা শিখতে উদ্বুদ্ধ করেছিলেন। পরবর্তীকালে ইনা ক্যালিফোর্নিয়ার প্রথম কবি এবং স্যানফ্রান্সিস্কোর সাহিত্য পরিষদের গুরুত্বপূর্ণ ব্যক্তিত্বে পরিণত হয়েছিলেন।


title: জ্যাক লন্ডন

text: এপ্রিল, ১৯৮৬ সালে সোশ্যালিস্ট লেবার পার্টিতে যোগদান করেন জ্যাক লন্ডন। একই বছর ২২ বছর বয়সী লন্ডনের ওকল্যান্ডের সিটি হল পার্কে রাতের বেলায় জনসংযোগের বক্তৃতামালাও "স্যান ফ্রান্সিস্কো ক্রনিকলে" গল্পাকারে প্রকাশিত হয়। এর এক বছর পর রাজনৈতিক আন্দোলনে সম্পৃক্ততার অভিযোগে তাঁকে গ্রেফতার করা হয়। ১৯০১ সালে তিনি সোশ্যালিস্ট লেবার পার্টি ত্যাগ করেন। নতুন প্রতিষ্ঠিত সোশ্যালিস্ট পার্টি অব আমেরিকায় যোগ দেন তিনি। ১৯০১ ও ১৯০৫ সালে ওকল্যান্ডের মেয়র পদে নির্বাচন করেন। কিন্তু নির্বাচনী ফলাফল তেমন সুখকর হয়নি।


title: জ্যাক লন্ডন

text: ১৯০৬ সালে সমাজতন্ত্রের বিষয়ে দেশব্যাপী বক্তৃতা-বিবৃতি দেন। সমাজতন্ত্র সম্পর্কে তাঁর এ বক্তৃতামালা সঙ্কলন আকারে "দি ওয়্যার অব দ্য ক্লাসেস"; "রিভল্যুশন, অ্যান্ড আদার এসেজ" নামীয় গ্রন্থে প্রকাশ করা হয়। এগুলোতে তিনি ব্যাখ্যা করেছেন যে, "কিভাবে আমি সাম্যবাদী হলাম"। তাঁর এ দর্শনে সমাজের নিম্নশ্রেণীর লোকদের সাথে অভিজ্ঞতা বিনিময়ের প্রভাবে প্রভাবান্বিত হয়েছিল। প্রয়োজনের তুলনায় বেশী কাজ করার পক্ষপাতি নন বলে জানান। তিনি লিখেছেন যে এর ফলে ব্যক্তিস্বাতন্ত্র্যতাবোধ থেকে তাকে অনেক দূরে সরিয়ে নিয়ে গেছে এবং রাজনৈতিকভাবে তাঁর পুণরুজ্জীবন ঘটেছে। প্রায়শঃই তিনি তার "ইউরস ফর দ্য রিভ্যুলুশন" পত্রাবলীর দিকে অঙ্গুলী নির্দেশ করেছেন।


title: রয় জে গ্লোবার

text: রয় জে গ্লোবার (জন্ম: ১ সেপ্টেম্বর, ১৯২৫) একজন মার্কিন তাত্ত্বিক পদার্থবিজ্ঞানী। তিনি হার্ভার্ড বিশ্ববিদ্যালয়ের একজন অধ্যাপক। তিনি ২০০৫ সালে জার্মান বিজ্ঞানী থিওডোর ওলফগ্যাং হ্যানশ এবং মার্কিন বিজ্ঞানী জন লুইস হলের সাথে যৌথভাবে পদার্থবিজ্ঞানে নোবেল পুরস্কার লাভ করেন।


title: রয় জে গ্লোবার

text: গ্লোবার ১৯২৫ সালে নিউ ইয়র্ক সিটিতে জন্মগ্রহণ করেন। তিনি হার্ভার্ড বিশ্ববিদ্যালয় থেকে ১৯৪৬ সালে ব্যাচেলর্স এবং ১৯৪৯ সালে পিএইচডি ডিগ্রি অর্জন করেন।


title: ক্লিফোর্ড গ্লেনউড শাল

text: ক্লিফোর্ড গ্লেনউড শাল একজন নোবেল বিজয়ী মার্কিন পদার্থবিজ্ঞানী। তিনি ১৯৯৪ সালে বারট্রাম ব্রকহাউসের সাথে যৌথভাবে পদার্থবিজ্ঞানে নোবেল পুরস্কার লাভ করেন।


title: ক্লিফোর্ড গ্লেনউড শাল

text: শাল পিটসবার্গ, পেনসিল্ভানিয়ায় জন্মগ্রহণ করেন। তিনি কার্নেগী ইনস্টিটিউট অব টেকনোলজি থেকে ব্যাচেলর অব সায়েন্স এবং নিউ ইয়র্ক বিশ্ববিদ্যালয় থেকে পিএইচডি ডিগ্রি অর্জন করেন।


title: এম এ সাঈদ

text: এম এ সাঈদ (জন্ম: ১৯৩৭ - মুত্য: ১২ জানুয়ারি ২০১৩) বাংলাদেশের একজন সাবেক পদস্থ সরকারি কর্মকর্তা এবং সাবেক প্রধান নির্বাচন কমিশনার। ২০০০ সাল থেকে ২০০৫ সাল পর্যন্ত এম এ সাঈদ প্রধান নির্বাচন কমিশনার হিসেবে দায়িত্ব পালন করেন। তার দায়িত্বকালে ২০০১ সালের জাতীয় নির্বাচন অনুষ্ঠিত হয়।


title: এম এ সাঈদ

text: এম এ সাঈদ ১৯৩৭ সালে গোপালগঞ্জ জেলায় জন্মগ্রহণ করেন।


title: এম এ সাঈদ

text: সাঈদ ১৯৬০ সালে পাকিস্তান সিভিল সার্ভিস (সিএসপি) পরীক্ষায় উত্তীর্ণ হয়ে প্রশাসন ক্যাডারে যোগদানের মাধ্যমে তাঁর কর্মজীবন শুরু করেন। পরবর্তীতে তিনি মহকুমা প্রশাসক, জেলা প্রশাসক এবং সচিব হিসেবে বাংলাদেশ সরকারের গুরুত্বপূর্ণ দায়িত্ব পালন করেন। তিনি ২০০০ সালের ২৩ মে তারিখ বাংলাদেশের প্রধান নির্বাচন কমিশনার (সিএসই) হিসেবে দায়িত্ব গ্রহণ করেন এবং ২০০৫ সালের ২২ মে তারিখ এই পদ হতে অবসর গ্রহণ করেন। তাঁর অধীনেই বাংলাদেশের অষ্টম জাতীয় সংসদ নির্বাচন ২০০১ অনুষ্ঠিত হয়।


title: এবি ডি ভিলিয়ার্স

text: আব্রাহাম বেঞ্জামিন ডি ভিলিয়ার্স (; জন্ম: ১৭ ফেব্রুয়ারি, ১৯৮৪) দক্ষিণ আফ্রিকার ট্রান্সভাল প্রদেশের প্রিটোরিয়ায় জন্মগ্রহণকারী দক্ষিণ আফ্রিকা জাতীয় ক্রিকেট দলের একজন খেলোয়াড়। সংক্ষেপে তিনি এবি ডাকনামে দলীয় খেলোয়াড়দের কাছে পরিচিত। একদিনের আন্তর্জাতিক ক্রিকেটে দক্ষিণ আফ্রিকা দলের বর্তমান দলপতি। এছাড়া, টুয়েন্টি২০ দক্ষিণ আফ্রিকা দলেরও অধিনায়ক ছিলেন। ২০১১ সালের বিশ্বকাপ ক্রিকেটের পর তিনি গ্রেইম স্মিথের কাছ থেকে দলের দায়িত্বভার গ্রহণ করেন। ইন্ডিয়ান প্রিমিয়ার লীগে রয়্যাল চ্যালেঞ্জার্স ব্যাঙ্গালোর দলেও নিয়মিত অংশ নিচ্ছেন এবি ডি ভিলিয়ার্স।


title: এবি ডি ভিলিয়ার্স

text: তার মাতার নাম "মিলি"। তিনি রিয্যাল এস্টেট কোম্পানীতে চাকুরী করেন। তার বাবা "আব্রাহাম পি ডি ভিলিয়ার্স" একজন ডাক্তার। "জান" এবং "ওয়েসেলস" নামীয় দুই ভাই রয়েছে। শৈশবে তাদের সাথে নিয়ে মার্টিন ফন জারসভেল্ড নামীয় দক্ষিণ আফ্রিকার ক্রিকেটারের সাথে খেলেছেন। তিনি আফ্রিকান্স হোয়ের সিয়ানস্কুল বা "বালকদের জন্যে আফ্রিকানস হাইস্কুল" যেটি "আফিস" নামে পরিচিত, প্রিটোরিয়ার অত্যন্ত জনপ্রিয় সরকারী বিদ্যালয়ে পড়াশোনা করেন। জ্যাকুয়েস রুডল্ফ, হিনো কান এবং ফ্রাঙ্কোইজ দু প্লেসিস তার সহপাঠী ছিল যারা পরবর্তীতে টাইটান্স ও দক্ষিণ আফ্রিকার পক্ষ হয়ে আন্তর্জাতিক ক্রিকেটে অংশ নিয়েছে।


title: এবি ডি ভিলিয়ার্স

text: ডি ভিলিয়ার্স ডানহাতি ব্যাটসম্যান হিসেবে অত্যন্ত স্বল্প সময় নিয়ে ব্যাটিং করে থাকেন। ইতোমধ্যেই টেস্ট ক্রিকেটে ২১টি সেঞ্চুরি এবং ৩৬ অর্ধ-শতকের অধিকারী হয়েছেন। সবচেয়ে বেশী ৭৮ টেস্ট ইনিংস খেলে কোনরূপ শূন্য রান করেননি তিনি যা একটি রেকর্ডরূপে চিহ্নিত। অবশেষে নভেম্বর, ২০০৮ সালে অনুষ্ঠিত বাংলাদেশ দলের বিপক্ষে টেস্টে অংশ নিয়ে তার এ রেকর্ডটি ভেঙ্গে যায়।


title: এবি ডি ভিলিয়ার্স

text: ২০১১-১২ দক্ষিণ আফ্রিকার গ্রীষ্মকালে সফরকারী অস্ট্রেলিয়া ও শ্রীলঙ্কার বিপক্ষে নিজেকে মেলে ধরেন ডি ভিলিয়ার্স। তৃতীয় ও শেষ টেস্টে অপরাজিত ১৬৫* রান করে দলকে সিরিজ জেতাতে সহায়তা করেন। ১১৭.৬৬ গড়ে ৩৫৩ রান করে ম্যান অব দ্য সিরিজের পুরস্কারে ভূষিত হন তিনি। তারপর তিনি একদিনের আন্তর্জাতিক দলের অধিনায়ক হিসেবে নিযুক্ত হন। ১১ জানুয়ারি, ২০১২ সালে প্রথম খেলায় অধিনায়কের দায়িত্ব নিয়ে শ্রীলঙ্কার ক্রিকেট ইতিহাসে সর্বাপেক্ষা শোচনীয় পরাজয়। পার্লে অনুষ্ঠিত ঐ খেলায় দক্ষিণ আফ্রিকা ২৫৮ রানের ব্যবধানে জয়ী হয় যা দু'টি টেস্টভূক্ত দলের মধ্যকার সর্বাপেক্ষা বৃহৎ ব্যবধানের জয়। ওডিআই সিরিজ জয়সহ ডি ভিলিয়ার্স ব্যক্তিগত নৈপুণ্যও প্রদর্শন করেন। ১০৯.৬৬ গড়ে ৩২৯ করে ম্যান অব দ্য সিরিজ নির্বাচিত হন। এ রানের মধ্যে জোহেন্সবার্গে অনুষ্ঠিত ৫ম ও চূড়ান্ত খেলায় অপরাজিত ১২৫* রান করেছিলেন। ২৩ মে ২০১৮ সালে দক্ষিন আফ্রিকার এই ডানহাতি ব্যাটসম্যান অবসরের ঘোষণা দেন।


title: এবি ডি ভিলিয়ার্স

text: ৭ জানুয়ারি, ২০১৫ তারিখে ক্রিকেট সাউথ আফ্রিকা কর্তৃপক্ষ ২০১৫ সালের ক্রিকেট বিশ্বকাপের জন্য তাদের পরিচালনাধীন দক্ষিণ আফ্রিকা ক্রিকেট দলের ১৫-সদস্যের চূড়ান্ত তালিকা প্রকাশ করে। প্রতিযোগিতায় ভিলিয়ার্সকে অধিনায়কত্ব প্রদান করা হয়।


title: এবি ডি ভিলিয়ার্স

text: মেলবোর্ন ক্রিকেট গ্রাউন্ডে অনুষ্ঠিত গ্রুপ-পর্বের দ্বিতীয় খেলায় ভারত দলের বিপক্ষে তাদের ক্রিকেট বিশ্বকাপের ইতিহাসে প্রথমবারের মতো পরাজিত হয় তার দল। এছাড়াও দলের ধীরগতিতে বোলিংয়ের কারণে তাকে ম্যাচ ফি’র ২০% জরিমানা করা হয়। অন্যান্য খেলোয়াড়দেরকে একই কারণে ম্যাচ ফি’র ২০% জরিমানা করা হয়।


title: এবি ডি ভিলিয়ার্স

text: ২৭ ফেব্রুয়ারি, ২০১৫ তারিখে গ্রুপ পর্বের তৃতীয় খেলায় ওয়েস্ট ইন্ডিজ দলের বিপক্ষে তার অসাধারণ ক্রীড়ানৈপুণ্যে দক্ষিণ আফ্রিকা তাদের বিশ্বকাপের ইতিহাসে দ্বিতীয় সর্বোচ্চ ৪০৮/৫ সংগ্রহ করে। সিডনিতে অনুষ্ঠিত খেলায় তিনি একদিনের আন্তর্জাতিকের ইতিহাসে দ্রুততম ১৫০ রান সংগ্রহ করেন মাত্র ৬৪ বল মোকাবেলা করে। এছাড়াও তার এ সংগ্রহটি বিশ্বকাপের ইতিহাসে দ্বিতীয় দ্রুততম সেঞ্চুরি। এরফলে একদিনের আন্তর্জাতিকের ইতিহাসে দ্রুততম ৫০, ১০০ ও ১৫০ রান করেন। শেষ ৫ ওভারে তিনি ৭৩ রান তোলেন যা এ সময়ের যে-কোন ব্যাটসম্যানের মধ্যে সর্বাধিক। তার দল ২৫৭ রানের বিশাল ব্যবধানে জয়ী হয়ে ২০০৭ সালে বারমুদার বিপক্ষে জয়ী ভারত দলের সমকক্ষ হয়। ৬৬ বলে তিনি অপরাজিত ১৬২* করে ম্যান অব দ্য ম্যাচের পুরস্কার লাভ করেন।


title: এবি ডি ভিলিয়ার্স

text: ১২ মার্চ, ২০১৫ তারিখে ওয়েলিংটনের ওয়েলিংটন রিজিওন্যাল স্টেডিয়ামে অনুষ্ঠিত গ্রুপ পর্বের শেষ খেলায় সংযুক্ত আরব আমিরাতের বিপক্ষেও নিজের ক্রীড়াশৈলী অব্যাহত রাখেন। ৮২ বলে ৯৯ রান করে দলের পক্ষে সর্বোচ্চ রান করেন ও দলকে নির্ধারিত ৫০ ওভারে ৩৪১/৬ নিয়ে যান। খেলায় তিনি যে-কোন বিশ্বকাপ প্রতিযোগিতায় সর্বাধিক ২০ ছক্কা মেরে রেকর্ড গড়েন। এছাড়াও সকল বিশ্বকাপে সর্বাধিক ছক্কা (৩৬) হাঁকান তিনি। পরবর্তীতে বোলিং করতে এসে ৩ ওভারে ২/১৫ লাভ করেন। এরফলে দক্ষিণ আফ্রিকা ১৪৬ রানের বিরাট ব্যবধানে জয়ী হয় ও কোয়ার্টার ফাইনালে উন্নীত হয়। এ খেলায় তিনি ম্যান অব দ্য ম্যাচের পুরস্কার লাভ করেন।


title: এবি ডি ভিলিয়ার্স

text: তার নেতৃত্বে দক্ষিণ আফ্রিকা শ্রীলঙ্কাকে কোয়ার্টার-ফাইনালে পরাজিত করলেও সেমি-ফাইনালে নিউজিল্যান্ডের কাছে পরাভূত হয়। এরফলে দক্ষিণ আফ্রিকা দল বিশ্বকাপের সবগুলো সেমি-ফাইনালে চতুর্থবারের মতো পরাজয়বরণ করে। পুরো প্রতিযোগিতায় ১ সেঞ্চুরি ও ৩ হাফ-সেঞ্চুরিতে ৯৬.৪০ গড়ে ৪৮২ রান করে তৃতীয় সর্বোচ্চ রান সংগ্রহকারী হন।


title: এবি ডি ভিলিয়ার্স

text: ২০১৫ মৌসুমে বাংলাদেশ সফরের জন্য একদিনের সিরিজে ভিলিয়ার্সকে অধিনায়ক হিসেবে মনোনীত করে দল ঘোষণা করা হয়। কিন্তু, ২০১৫ সালের ক্রিকেট বিশ্বকাপের সেমি-ফাইনালে নিউজিল্যান্ডের বিপক্ষে দলের ধীরগতিতে বোলিংয়ের কারণে তাকে এক খেলায় অংশগ্রহণের উপর নিষেধাজ্ঞা প্রদান করা হয়েছিল। ফলে, দক্ষিণ আফ্রিকা কর্তৃপক্ষ ওডিআই সিরিজের প্রথম দুই খেলায় অব্যহতি প্রদান করে। এরফলে তিনি পরিবারের সাথে কিছুটা সময় দিতে পারবেন। তার পরিবর্তে দল পরিচালনার জন্য হাসিম আমলাকে ওডিআই সিরিজে অধিনায়কের দায়িত্ব দেয়া হয়। ২০১৮ সালে অস্ট্রেলিয়ার বিপক্ষে তিনি সর্বশেষ টেস্ট খেলেন এবং এরপর তিনি সব ধরণের আন্তর্জাতিক ম্যাচ থেকে অবসর নেন।


title: এবি ডি ভিলিয়ার্স

text: ৪ ফেব্রুয়ারি, ২০১৩ তারিখে ওয়ান্ডেরার্সে পাকিস্তানের বিরুদ্ধে অনুষ্ঠিত প্রথম টেস্ট খেলা শেষে বৃহদাকৃতির ইলেকট্রনিক স্কোরকার্ড প্রদর্শিত হয়:


title: এবি ডি ভিলিয়ার্স

text: ১৮ মার্চে অনুষ্ঠিত তৃতীয় একদিনের আন্তর্জাতিকে দক্ষিণ আফ্রিকায় পাকিস্তান দলের সফরে জোহানেসবার্গে হাশিম আমলার সাথে তৃতীয় উইকেট জুটিতে রেকর্ডসংখ্যক ২৩৮ রান করেন। ডি ভিলিয়ার্স করেছিলেন ১২৮ রান, যাতে ১২টি চার ও ৩টি ছক্কার মার ছিল।


title: এবি ডি ভিলিয়ার্স

text: ১৪ নভেম্বর, ২০১৪ তারিখে অস্ট্রেলিয়া সফরে অনুষ্ঠিত প্রথম ওয়ান-ডে ম্যাচে একদিনের আন্তর্জাতিকের ইতিহাসে সবচেয়ে কম ওডিআই খেলে এবি ডি ভিলিয়ার্স ৭,০০০ রান সংগ্রহ করেন। ঐ খেলায় তিনি ৭৬ বলে ৮০ রান সংগ্রহ করলেও স্বাগতিক অস্ট্রেলিয়া ৩২ রানে জয়লাভ করে।


title: এবি ডি ভিলিয়ার্স

text: ২০১৫ সালের ১৮ জানুয়ারি তিনি ওয়েস্ট ইন্ডিজের বিপক্ষে ওয়ানডে ক্রিকেটের ইতিহাসের দ্রুততম সেঞ্চুরি করেন, তিনি সেঞ্চুরি করতে মাত্র ৩১ বল খেলেন। এছাড়া এই ম্যাচেই ১৬ বলে ওয়ানডে ইতিহাসের দ্রুততম হাফ-সেঞ্চুরিও করেন।


title: এবি ডি ভিলিয়ার্স

text:
খ্রিস্টান ধর্মে দীক্ষিত তিনি। জীবনধারনে তিনি তার এ বিশ্বাসকে ব্যাপকভাবে আঁকড়ে ধরে রেখেছেন। তিনি বলেছিলেন,
ব্যক্তিগত জীবনে ড্যানিয়েল সোয়ার্ত নাম্নী এক রমণীর পাণিগ্রহণ করেন। জুলাই, ২০১৫ সালে আব্রাহাম নামীয় এক পুত্র সন্তানের জনক হন তিনি। রায়ান গিগসের অভিষেকের পর থেকে তিনি নিজেকে ম্যানচেস্টার ইউনাইটেডের একনিষ্ঠ সমর্থকরূপে দাবী করেন।


title: গুরু পূর্ণিমা

text: গুরু পূর্ণিমা (IAST: , sanskrit: गुरु पूर्णिमा) হিন্দু ও বৌদ্ধ ধর্মের ঐতিহ্য মতে পালিত একটি উৎসব, যাতে "গুরু পূজা" সম্পন্ন করা হয়।


title: গুরু পূর্ণিমা

text: 'গুরু' শব্দটি 'গু' এবং 'রু' এই দুটি সংস্কৃত শব্দ দ্বারা গঠিত; 'গু' শব্দের অর্থ "অন্ধকার" / "অজ্ঞতা" এবং 'রু' শব্দের অর্থ "যা অন্ধকারকে দূরীভূত করে"। অর্থ্যাৎ, 'গুরু' শব্দটি দ্বারা এমন ব্যক্তিকে নির্দেশ করা হয় যিনি অন্ধকার দূরীভূত করেন।


title: গুরু পূর্ণিমা

text: হিন্দু বিশ্বাস মতে, এই দিন 'মহাভারত' রচয়িতা মহির্ষি বেদব্যাস জন্মগ্রহণ করেছিলেন মুণি পরাশর ও মাতা সত্যবতীর ঘরে; ফলে এই দিনটিকে কখনো কখনো 'ব্যাস পূর্ণিমা'-ও বলা হয়।


title: সারনাথ

text: সারনাথ একটি উদ্যান যেখানে গৌতম বুদ্ধ সর্বপ্রথম ধর্ম নিয়ে ভেবেছিলেন। এই স্থানটি ভারতের উত্তর প্রদেশের বারানাশী শহর থেকে ১৩ কিলোমিটার উত্তর-পূর্ব দিকে অবস্থিত।


title: সারনাথ

text: বুদ্ধ পূর্ণ লাভের উদ্দেশ্যে যে চারটি তীর্থস্থানে গমন করার জন্য নির্দেশ দিয়েছেন তার মধ্যে একটি হচ্ছে ইসিপাতানা।


title: সারনাথ

text: ইসিপাতানা আধুনিক সারনাথের সাথে চিহ্নিত, যা বেনারাস থেকে ছয় মাইল দূরত্বে। আলেকজান্ডার কানিংহাম এটি আবিস্কার করেন।


title: সারনাথ

text: বৌদ্ধদের জন্য গৌতম বুদ্ধর সাথে সরাসরি সম্পর্কিত চারটি প্রধান তীর্থস্থানের একটি হচ্ছে 'সারনাথ', অবশিষ্ঠগুলো হলো: কুশীনগর, বুদ্ধ গয়া এবং লুম্বিনী


title: সারনাথ

text: সারনাথ বর্তমানে বৌদ্ধদের অন্যতম প্রধান তীর্থস্থান, যেখানে ভারতের বিভিন্ন অঞ্চল এবং বহি:বিশ্ব থেকে পূণ্যার্থীরা আসে। সারনাথে জাপান, শ্রীলঙ্কা, নেপাল, তিব্বত, থাইল্যান্ড, মায়ানমার প্রভৃতি বৌদ্ধ-প্রধান দেশগুলো মন্দির ও আশ্রম তৈরি করেছে, ফলে পর্যটকরা এখানে এসে পৃথিবীর বিভিন্ন অঞ্চলের বৌদ্ধ সংস্কৃতি সম্পর্কে অবগত হতে পারে।


title: মোফাজ্জল হোসেন

text: মোফাজ্জল হোসেন (জন্ম: অজানা - মৃত্যু: ২০০৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।


title: মোফাজ্জল হোসেন

text: মোফাজ্জল হোসেনের পৈতৃক বাড়ি ব্রাহ্মণবাড়িয়া জেলার নবীনগর উপজেলার বড়িকান্দি গ্রামে। তাঁর বাবার নাম তোফাজ্জল হোসেন এবং মায়ের নাম জোবেদা বেগম। তাঁর স্ত্রীর নাম কোহিনুর বেগম। তাঁদের এক মেয়ে ও এক ছেলে।


title: মোফাজ্জল হোসেন

text: মোফাজ্জল হোসেন পাকিস্তান নৌবাহিনীতে চাকরি করতেন। ১৯৭১ সালের জানুয়ারি মাস থেকে ছুটিতে ছিলেন তিনি। মুক্তিযুদ্ধ শুরু হলে ঝাঁপিয়ে পড়েন যুদ্ধে। ভারতে যাওয়ার কিছুদিন পর তিনি মুক্তিবাহিনীর নৌ-দলে অন্তর্ভুক্ত হন এবং যুদ্ধ করেন। স্বাধীনতার পর তিনি বাংলাদেশ নৌবাহিনীতে কর্মরত ছিলেন। ১৯৮৭ সালে অবসর নেন।


title: মোফাজ্জল হোসেন

text: ভারতের হরিণা থেকে ১৯৭১ সালের ৮ আগস্ট মোফাজ্জল হোসেনসহ এক দল নৌ-মুক্তিযোদ্ধা রওনা হন চট্টগ্রামের উদ্দেশে। বিভিন্ন সময়ে গেরিলা মুক্তিযোদ্ধাদের অতর্কিত হামলায় চট্টগ্রাম শহরে অবস্থানরত পাকিস্তান সেনাবাহিনী তখন দিশেহারা। গুপ্ত হামলা ঠেকাতে পাকিস্তানিরা শহরের ভেতরে ও বাইরে বিভিন্ন সড়কে তল্লাশিকেন্দ্র বসায়। সেনারা রাস্তায় চলাচলরত বাঙালির যাঁকেই সন্দেহ হয়, তাঁকে আটকিয়ে তল্লাশি করে। এমন অবস্থায় মোফাজ্জল হোসেনসহ নৌ-মুক্তিযোদ্ধারা ১১ আগস্ট চট্টগ্রাম শহরের কাছে নির্দিষ্ট স্থানে পৌঁছেন। সমুদ্রবন্দরে দুঃসাহসী এক অপারেশন করতে তাঁরা আসেন। ১৩ আগস্ট রেডিওর আকাশবাণী কেন্দ্রে পরিবেশিত হয় ‘আমি তোমায় শুনিয়েছিলাম যত গান’ শীর্ষক গান। এ গান শোনার পর দলনেতার নির্দেশে মুক্তিযোদ্ধারা সবাই প্রস্তুত হন। পরদিন কর্নফুলী নদীর তীরে পৌঁছান মুক্তিযোদ্ধারা। পরবর্তীতে নৌ-মুক্তিযোদ্ধাদের দলনেতা অপেক্ষায় থাকেন আকাশবাণী বেতারকেন্দ্রে আরেকটি গান শোনার জন্য। সেদিনই গানটি বাজার কথা থাকলেও গানটি সেদিন বাজেনি। পরবর্তীতে ‘আমার পুতুল আজকে যাবে শ্বশুরবাড়ি’ শীর্ষক গানটি বাজে ১৫ আগস্ট। অবশেষে দলনেতা মোফাজ্জল হোসেন সিদ্ধান্ত নেন এবং সহযোদ্ধাদের জানান ওই রাতেই হবে অপারেশন। এরপর ১৫ আগস্ট সন্ধ্যায় যখন অন্ধকার নেমে আসে নৌ-মুক্তিযোদ্ধাদের গোপন শিবিরে দ্রুত প্রস্তুত হন অপারেশনের জন্য। গাঢ় অন্ধকারে মোফাজ্জল হোসেনসহ মুক্তিযোদ্ধারা বিভক্ত হয়ে রওনা হন। গভীর রাতে কর্ণফুলী নদীর পানিতে নেমে সাঁতার কেটে দ্রুত এগিয়ে যান লক্ষ্যের দিকে। জাহাজসহ নানা জলযানে মাইন লাগিয়ে আবার ফিরে আসেন তীরে। গভীর রাতে কানফাটা আওয়াজে কেঁপে ওঠে গোটা নগর। একের পর এক বিস্ফোরণ হয়। বন্দরে থাকা পাকিস্তানিরা ছোটাছুটি শুরু করে। তখনও তারা জানে না কী ঘটেছে। মুক্তিযুদ্ধকালে মুক্তিবাহিনীর নৌ-মুক্তিযোদ্ধারা কেন্দ্রীয় পরিকল্পনার অংশ হিসেবে ১৫ আগস্ট চট্টগ্রাম ছাড়াও খুলনাসহ আরও কয়েকটি নৌবন্দরে একযোগে কয়েকটি সফল অপারেশন পরিচালনা করেন। এতে পাকিস্তান সরকারের ভিত কেঁপে ওঠে। এ অপারেশনের সাংকেতিক নাম ছিল ‘অপারেশন জ্যাকপট’।


title: গাজী আশরাফ

text: গাজী আশরাফ হোসেন লীপু (জন্ম: ২৯ ডিসেম্বর, ১৯৬০) বাংলাদেশের রাজধানী ঢাকায় জন্মগ্রহণকারী জাতীয় ক্রিকেট দলের সাবেক আন্তর্জাতিক ক্রিকেটার ও অধিনায়ক। বাংলাদেশ ক্রিকেট দলের পক্ষ হয়ে প্রথম সাতটি একদিনের আন্তর্জাতিক ক্রিকেটে অংশগ্রহণ করেন। তন্মধ্যে ছিল - ১৯৮৬ সালের জন প্লেয়ার গোল্ড লীফ ট্রফিতে দুইটি ও ১৯৮৮ সালের এশিয়া কাপে তিনটি এবং ১৯৯০ সালে অস্ট্রেলিয়া-এশিয়া কাপে দুইটি খেলা। ক্রিকেট জীবন থেকে অবসর নেয়ার পর ‘লীপু’ ডাকনামে পরিচিত গাজী আশরাফ বাংলাদেশে ক্রিকেট খেলার মানোন্নয়নে বাংলাদেশ ক্রিকেট বোর্ডের শীর্ষ পর্যায়ের কর্মকর্তা হিসেবে অন্যান্যদের সাথে কাজ করে যাচ্ছেন।


title: গাজী আশরাফ

text: ১৯৯০ সালে শারজায় অনুষ্ঠিত খেলায় অস্ট্রেলিয়া ক্রিকেট দলের বিপক্ষে তিনি তাঁর সর্বোচ্চ ১৮ রান করেন। এছাড়াও, ১৯৮৬ সালের এশিয়া কাপে মরতোয়ায় অনুষ্ঠিত খেলায় পাকিস্তানের জাভেদ মিয়াঁদাদ ও ক্যান্ডিতে শ্রীলঙ্কার রয় ডায়াসকে আউট করে একদিনের আন্তর্জাতিকে ২ উইকেট লাভ করেন।


title: গাজী আশরাফ

text: বাংলাদেশের ক্রিকেটের ঊষালগ্নে লীপু সবচেয়ে দীর্ঘস্থায়ী অধিনায়কত্বের দায়িত্ব পালন করেছিলেন। মার্চ, ১৯৮৫ সালে শ্রীলঙ্কার বিপক্ষে দলকে নেতৃত্ব দেন। এর ১৯৯০-এর গ্রীষ্মকালে আইসিসি ট্রফি প্রতিযোগিতা পর্যন্ত বাংলাদেশের দায়িত্বে ছিলেন। জাতীয় দলের দায়িত্ব গ্রহণের পূর্বে ঘরোয়া ক্রিকেটে বেশ সফল ছিলেন তিনি। ঢাকা লীগের আবাহনী ক্রীড়া চক্রের দায়িত্ব পালনসহ ঢাকা বিশ্ববিদ্যালয় ক্রিকেট দলেরও নেতৃত্ব দেন। জানুয়ারি, ১৯৮৫ সালে বাংলাদেশ অনূর্ধ্ব-২৫ জাতীয় ক্রিকেট দলকে সফরকারী নিউজিল্যান্ড দলের বিপক্ষে অংশ নেন। অভিজ্ঞজনদের মতে, লীপু'র অধিনায়কত্বকালীন সময়ে বাংলাদেশের ক্রিকেট বেশ অগ্রসরমান হয়। জাতীয় দলের উল্লেখযোগ্য সাফল্য না এলেও নব্বুইয়ের দশকে মিনহাজুল আবেদীন নান্নু, আতহার আলী খান, আকরাম খান, গোলাম নওশের প্রিন্স, আমিনুল ইসলাম বুলবুলসহ বেশ কয়েকজন উদীয়মান খেলোয়াড়ের আত্মপ্রকাশ ঘটে। মূলতঃ আশি’র দশকের মাঝামাঝি সময়ে বাংলাদেশের ক্রিকেট খেলা পেশাদারীত্বের পর্যায়ে যায় এবং একই সময়ে পরবর্তী প্রজন্মের তরুণদের মধ্যে ব্যাপকভাবে ক্রিকেটের প্রতি গভীর অনুরাগ জন্মায়।


title: গাই ডি অলউইস

text: রোনাল্ড গাই ডি অলউইস (ফেব্রুয়ারি ১৫, ১৯৫৯ - জানুয়ারি ১২, ২০১৩) একজন শ্রীলঙ্কান ক্রিকেটার।তিনি টেস্ট ক্রিকেটে শ্রীলঙ্কার শুরুর দিকে খেলেছেন। ১৯৮৩-১৯৮৮ সাল পর্যন্ত দীর্ঘদেহী এই উইকেটরক্ষক খেলেছেন ১১টি টেস্ট ও ৩১টি ওয়ানডে। খেলেছেন ১৯৮৩ বিশ্বকাপেও।বিশ্বকাপে শ্রীলঙ্কানদের মধ্যে সবচেয়ে বেশি ব্যাটিং-গড় (৫৫.৬৬) ছিল তাঁর।


title: গাই ডি অলউইস

text: তার জন্ম এবং মৃত্যু হয় কলম্বো, শ্রীলঙ্কায়।


title: আলেকজান্ডার কানিংহাম

text: স্যার আলেকজান্ডার কানিংহাম, কেসিআইই সিএসআই (২৩ জানুয়ারি ১৮১৪ - ২৮ নভেম্বর ১৮৯৩) একজন ইংরেজ প্রত্নতত্ত্ববিদ এবং সামরিক প্রকৌশলী। ভারতের প্রত্নতত্ত্ব নিয়ে অসাধারণ কিছু কাজ করার জন্য তাকে 'ফাদার অফ আর্কলজিক্যাল সার্ভে অফ ইন্ডিয়া' বলা হয়। তাঁর অপর দুই ভাই, ফ্রান্সিস কানিংহাম এবং জোসেপ কানিংহাম-ও ব্রিটিশ ভারতে তাদের অসাধারণ কর্মকান্ডের জন্য বহুল পরিচিত।


title: আলেকজান্ডার কানিংহাম

text: আলেকজান্ডার কানিংহাম ১৮১৪ সালে লন্ডনে স্কটিশ কবি এ্যালান কানিংহামের ঘরে জন্মগ্রহণ করেন। তিনি ১৯ বছর বয়সে সেকেন্ড ল্যাফটেন্যান্ট হিসেবে বেঙ্গল ইন্জিনিয়াস্-এ যোগ দান করেন এবং পরবর্তী ২৮ বছর ভারতে ব্রিটিশ সরকারের সাথে এতে যুক্ত থাকেন। ভারতে আসার পর, ১৮৩৩ সালের জুনে তিনি জেমস প্রিন্সেপ-এর সাথে পরিচিত হন, যা তাঁকে ভারতের প্রত্মতত্ত্ব এবং প্রত্নসম্পদের প্রতি আগ্রহী করে গোলে।তিনি ১৮৩৬ থেকে ১৮৪০ ভারতের গভর্ণর জেনারেল-এর দায়িত্বে থাকা লর্ড অকল্যান্ড-এর এডিসি ছিলেন। কানিংহাম ১৮৪০ সালের ৩০ মার্চ মার্টিন হুয়িশ বি.সি.এস.-এর কন্যা এ্যালিসিয়া মারিয়া হুয়িশ-কে বিয়ে করেন। তিনি ১৮৬০ সালে কর্ণেল পদে পদোন্নতি পান। তিনি মেজর জেনারেল পদে থেকে অবসর গ্রহণ করেন।


title: আলেকজান্ডার কানিংহাম

text: তিনি ১৮৭০ সালের ২০ মে অর্ডার অফ দ্যা স্টার অফ ইন্ডিয়া (সিএসআই) এবং ১৮৭৮ সালে অর্ডার অফ দ্যা ইন্ডিয়ান এম্প্যায়ার (সিআইই) খেতাবে ভূষিত হন। ১৮৮৭ সালে তাঁকে নাইট কমান্ডার অফ দ্যা অর্ডার অফ দ্যা ইন্ডিয়ান এম্প্যায়ার (কেসিআইই) সম্মানে ভূষিত করা হয়।


title: আলেকজান্ডার কানিংহাম

text: কানিংহাম সারনাথ, সানচি, মহাবোধি মন্দির প্রভৃতি ভারতে বিভিন্ন প্রাচীন এলাকার খনন ও আবিস্কারের সাথে যুক্ত ছিলেন। তাঁর গৃহীত কার্যক্রমের ধারাবাহিকতায় মহাবোধি মন্দির পূন:সজ্জিত করণ সম্পন্ন করা হয়।


title: আলেকজান্ডার কানিংহাম

text: তিনি ১৮৯৩ সালের ২৮ নভেম্বর লন্ডনে মৃত্যু বরণ করেন।


title: আলেকজান্ডার কানিংহাম

text: বর্তমানে ব্রিটিশ মিউজিয়াম-এ তাঁর সংগৃহীত ভারতীয় প্রাচীন মুদ্রা প্রদর্শিত হয়।


title: আলেকজান্ডার কানিংহাম

text: তাঁর রচিত গবেষণা গ্রন্থের মধ্যে রয়েছে:


title: অধিনায়ক (ক্রিকেট)

text: অধিনায়ক, স্কিপার বা দলনেতা () ক্রিকেট খেলার একটি পরিভাষাবিশেষ। দলের নেতৃত্ব প্রদানে একজন ক্রিকেটারকে অনেকগুলো অতিরিক্ত দায়িত্ব ও গুণাবলীর প্রয়োজন পড়ে। তিনি নিয়মিত খেলোয়াড়রূপে সবচেয়ে ভালো ক্রীড়াশৈলী প্রদর্শন করে থাকেন। অন্যান্য ক্রীড়ার ন্যায় তিনি অভিজ্ঞতাসম্পন্ন হিসেবে সকলের সাথে সুন্দর আচার-আচরণ, বুদ্ধিমত্তা প্রয়োগ ও গ্রহণযোগ্যতার পরিবেশ সৃষ্টি করে দলের কর্তৃত্বভার গ্রহণ করেন। দলের সদস্য নির্বাচনে প্রায়শঃই তাকে হস্তক্ষেপ করতে হয়। খেলার পূর্বে টস করাসহ ব্যাটিং অর্ডার নির্ধারণ, বোলিং করার অধিকার, ফিল্ডারদের অবস্থান নির্ধারণে সকলের সম্মিলিত প্রয়াসে দলকে জয়লাভের প্রচেষ্টা চালান। খেলা চলাকালীন দলপতির কৌশল নির্ধারণ ক্রিকেটে জটিল প্রক্রিয়া হিসেবে বিবেচনা করা হয়।


title: অধিনায়ক (ক্রিকেট)

text: টেস্টখেলুড়ে বিভিন্ন দেশের জাতীয় ক্রিকেট দলের অধিনায়ক হিসেবে অনেক বিখ্যাত খেলোয়াড় দলকে নেতৃত্ব দিচ্ছেন। তন্মধ্যে মাইকেল ক্লার্ক ২০১১ সালের বিশ্বকাপ ক্রিকেটের পর অস্ট্রেলিয়ার টেস্ট ও একদিনের আন্তর্জাতিক ক্রিকেটের সফলতম অধিনায়ক রিকি পন্টিং পদত্যাগ করলে তিনি স্থায়ীভাবে অধিনায়ক হন। বাংলাদেশ জাতীয় দলের টেস্ট অধিনায়ক হিসেবে রয়েছেন মোহাম্মদ মুশফিকুর রহিম। তিনি সেপ্টেম্বর ২০১১ থেকে দলের দায়িত্ব পালন করেছেন। এছাড়াও নভেম্বর, ২০০৮ সালে অস্ট্রেলিয়া দলের বিপক্ষে ৩য় টেস্টে অবসরগ্রহণকারী বিখ্যাত স্পিনার অনিল কুম্বলের স্থলাভিষিক্ত হয়ে ভারতীয় দলের অধিনায়কের দায়িত্ব পালন করছেন উইকেট-রক্ষক মহেন্দ্র সিং ধোনি।


title: অধিনায়ক (ক্রিকেট)

text: খেলা শুরুর পূর্বে স্বাগতিক দলের অধিনায়ক আম্পায়ারদ্বয়ের সম্মুখে টস বা মুদ্রা নিক্ষেপ করেন। সেজন্যে তিনি প্রতিপক্ষীয় দলনেতাকে মুদ্রার সম্মুখ কিংবা নিচের অংশ নির্ধারণের জন্যে আহ্বান জানান। যদি টসে জয়ী হয়ে ফিল্ডিং গ্রহণ করেন, তাহলে তিনি বোলিংয়ের সময় ফিল্ডারদের অবস্থান নির্ধারণ করেন। সেজন্যে তিনি সহঃ অধিনায়ক, বয়োজ্যেষ্ঠ খেলোয়াড় কিংবা সংশ্লিষ্ট বোলারের সাথে আলাপ-আলোচনায়ও অংশ নিয়ে থাকেন। বোলিং কিংবা ব্যাটিং পাওয়ারপ্লে সম্পর্কে সচেতন থাকেন। কোন বোলার, কোন সময়ে বোলিং করবেন তা-ও নির্ধারণ করেন তিনি। যদি কোন কারণে ব্যাটসম্যান বোলারের উপর চড়াও হয়ে রান করতে থাকেন, তাহলে তিনি বোলিংয়ের ধরন পরিবর্তন অথবা বোলার পরিবর্তন করেন। সেজন্যে বোলার কর্তৃক ব্যাটসম্যান আউট হতে অথবা রানকে নিয়ন্ত্রণ করার জন্যে আহ্বান জানান।


title: অধিনায়ক (ক্রিকেট)

text: ব্যাটিংয়ের সময় তিনি ব্যাটিং অর্ডার সাজান। পেশাদারী পর্যায়ে সচরাচর কোন কারণ ছাড়া ব্যাটিংয়ের তেমন কোন পরিবর্তন ঘটানো হয় না। কারণ, ব্যাটসম্যানগণ নির্ধারিত অবস্থানে থেকেই ব্যাটিং করতে অধিক স্বাচ্ছন্দ্যবোধ করেন। টেস্ট ক্রিকেটে অধিনায়ক যে-কোন সময় ইনিংসের সমাপ্তি ঘোষণা বা ডিক্লেয়ার করতে পারেন।


title: অধিনায়ক (ক্রিকেট)

text: সাধারণতঃ আক্রমণাত্মক খেলা উপহার, ফলো-অনসহ জয়ের লক্ষ্যে তিনি এ পদক্ষেপ নেন। এছাড়াও, আঘাতপ্রাপ্ত খেলোয়াড়কে সহযোগিতা করার জন্যে রানারের ব্যবস্থা করেন।


title: অধিনায়ক (ক্রিকেট)

text: অধিনায়ক ক্রিকেট দলকে আরো ভাল ফলাফল অর্জনের স্বার্থে খেলার বাইরেও অংশ নিয়ে থাকেন। কখন অনুশীলন হবে, কতক্ষণ হবে তা-ও নির্ধারণ করেন তিনি। এর মাধ্যমেই খেলোয়াড়ের প্রয়োজনীয় যোগ্যতা ও শারীরিক সক্ষমতা নির্ধারণ করেন এবং মূল একাদশে ঠাঁই দেন। নতুন খেলোয়াড়ের উদ্যমতাও তিনি লক্ষ্য করেন ও তার উন্নতি ঘটছে কি-না পরখ করেন। যারা দলে অনিয়মিত, তাদের সক্ষমতায় অনুশীলন-পর্বে অংশগ্রহণকে বাধ্যতামূলক করেন।


title: অধিনায়ক (ক্রিকেট)

text: অধিনায়ক প্রয়োজনে সহঃ অধিনায়কের কাছ থেকে পরামর্শ, সহযোগিতা নিতে পারেন। কোন কারণে ফিল্ডিংরত অবস্থায় অধিনায়কের আঘাতপ্রাপ্তি কিংবা অসুস্থতাজনিত কারণে মাঠের বাইরে গেলে, তার পরিবর্তে তিনি অস্থায়ীভাবে অধিনায়কের দায়িত্ব পালন করে থাকেন। কিছু দলে সহঃ অধিনায়ককে দল নির্বাচনে সহায়তা, শৃঙ্খলা রক্ষা, মাঠে ফিল্ডারদের অবস্থান ইত্যাদি দায়িত্ব পালনের জন্য বলা হয়। পরবর্তী খেলায় যে সহঃ অধিনায়ককে অধিনায়ক হিসেবে মনোনীত করতে হবে, এমন কোন ধরা-বাঁধা নিয়ম নেই।


title: অধিনায়ক (ক্রিকেট)

text: দলীয় সক্ষমতা ও শক্তিমত্তাকে বিবেচনা এনে অধিনায়কের সাথে ব্যাটিং অর্ডার পরিবর্তনের জন্যও সুপারিশ করে থাকেন। একদিনের আন্তর্জাতিক খেলায় বৃষ্টিবিঘ্নিত পরিবেশ সৃষ্টি হলে কিংবা অপর্যাপ্ত আলোকের ফলে খেলায় প্রভাব পড়লে ডাকওয়ার্থ-লুইস পদ্ধতির মাধ্যমে দ্বিতীয় ইনিংসে দলের জয়ের জন্য নতুন লক্ষ্যমাত্রা ধার্য্য করা হয়। এরফলে ফিল্ডিংয়ে দায়িত্বরত অধিনায়ক ডাকওয়ার্থ লুইস পদ্ধতির হিসাব-নিকাশকল্পে এক টুকরো কাগজ সহঃ অধিনায়ক কিংবা অন্য কোন খেলোয়াড়ের কাছে গুঁজে দেন যাতে করে অধিনায়কের ওপর অতিরিক্ত চাপ না পরে।


title: মলিয়ের

text: জ্যঁ-ব্যাপ্টিস্ট পোকেলিন, যিনি তার মঞ্চনাম মলিয়ের নামেই পরিচিত, ছিলেন একজন ফরাসি নাট্যকার ও অভিনেতা। পশ্চিমা সাহিত্যের সেরা হাস্য-রসাত্মক লেখকদের একজন হিসেবে তাকে বিবেচনা করা হয়। তার রচনাগুলোর মধ্যে "ল্য মিসান্‌থ্রপি", "ল্য এক্ল্ দেস্ ফেমেস্", "টারটুফে অউ ল্য ইম্পোস্তার", "ল্য আভ্রে", "ল্য মালাদে ইমাজিনারে", "ল্য বুর্জোয়িস জেন্টিওম্মে" উল্লেখযোগ্য।


title: মলিয়ের

text: সম্ভ্রান্ত পরিবারে জন্ম ও কলেজ দে ক্লেরমন্ট- এর মতো নামকরা পড়াশোনা করার সুবাদে থিয়েটারে যোগ দেয়া তার জন্য বেশ সহজ হয়েছিল। ভ্রামমাণ অভিনেতা হিসেবে তের বছরের অভিজ্ঞতা তার লেখার হাস্যরসাত্মক উপাদানকে উন্নত করতে সাহায্য করেছিল। যেখানে তিনি ইতালীয় ঘরানার কমেডিয়া দেল'আর্টে এর উপাদানের সাথে ফরাসি পরিমার্জিত হাস্য-রসের সংমিশ্রণ ঘটান।


title: মলিয়ের

text: ওরলিয়েন্স এর ডিউক, ১ম ফিলিপ -যিনি ছিলেন রাজা চতুর্দশ লুইসের ভাই- এর মতো কয়েকজন প্রভাবশালী অভিজাতের পৃষ্ঠপোষকতায়, মলিয়ের লুভ্র্ -এ রাজার সম্মুখে একটি নাটক মঞ্চস্থ করতে সক্ষম হন। পিয়েরে কর্নেলির - এর একটি ক্লাসিক নাটক ও তার নিজের লেখা প্রহসন "ল্য ডক্টর আম্যোরাক্স" মঞ্চস্থ করার মধ্য দিয়ে মলিয়ের লুভ্র্ এর নিকটেই পেটিট ব্যোর্বন নামক প্রশস্ত কক্ষ নাটক প্রদর্শনের কাজে ব্যবহার করার সুযোগ পান। পরবর্তীকালে তিনি প্ল্যাইস রয়্যাল ব্যবহারের সুযোগ পান। উভয় মঞ্চেই তার নাটকগুলো সাফল্য লাভ করে, যার মধ্যে "ল্য প্রেসিউস রিডিকুলেস", "ল্য এক্ল্ দেস্ মারিস", "ল্য এক্ল্ দেস্ ফেমেস্" উল্লেখযোগ্য। রাজার সুনজরে পড়ার সুবাদে তার নাট্যদল রাজ ভাতাও লাভ করে এবং "ত্রপে দে র‍্য" বা রাজনাট্যদল উপাধিতে ভূষিত হয়। বিনোদনের জন্য সরকারি লেখক হিসেবে মলিয়ের নিয়োজিত হন।


title: মলিয়ের

text: যদিও মলিয়ের রাজা ও প্যারিসের অধিবাসীদের কাছ থেকে ভূয়সী প্রশংসা পান, তার বিদ্রুপাত্মক লেখা নীতিবিদ ও রোমের ক্যাথলিক চার্চের সমালোচনার মুখে পড়ে। ধর্মীয় ভন্ডামিকে আক্রমণ করে রচিত "টারটুফে অউ ল্য ইম্পোস্তার" চার্চের তীব্র সমালোচনার শিকার হয় এবং "ডন জুয়ান" মঞ্চস্থ করার উপর নিষেধাজ্ঞা জারি করা হয়। নাটকের কাজে অত্যধিক পরিশ্রমের ফলে তার স্বাস্থ্য দুর্বল হতে শুরু করে, ফল ১৬৬৭ সালে তিনি বাধ্য হন মঞ্চ থেকে সাময়িক অবসর নিতে। ১৬৭৩ সালে ফুসফুসজনিত যক্ষ্মায় আক্রান্ত অবস্থাতেই তার জীবনের শেষ নাটক "ল্য মালাদে ইমাজিনারে" তে অভিনয় করেন। কিন্তু আর্গন নামক স্বাস্থ্য আতঙ্কিত রোগীর ভূমিকায় অভিনয়রত অবস্থাতেই উপর্যুপরি কাশি ও রক্তস্রাবের শিকার হন। তিনি নাটকটির অভিনয় শেষ করে মঞ্চেই ঢলে পড়েন এবং কয়েক ঘণ্টার মধ্যে মৃত্যুবরণ করেন।


title: গ্লি (টিভি ধারাবাহিক)

text: গ্লি হল মার্কিন যুক্তরাষ্ট্রের ফক্স চ্যানেলে প্রচারিত সঙ্গীতভিত্তিক কমেডি-ড্রামা টেলিভিশন সিরিজ। সিরিজটি মার্কিন উচ্চ বিদ্যালয় উইলিয়াম ম্যাকেনলি হাই স্কুল- এর মিউজিক ক্লাব নিউ ডাইরেকশনের সদস্যদের কেন্দ্র করে নির্মিত। এতে চিত্রিত হয়েছে ক্লাবের নানা সঙ্গীত প্রতিযোগিতায় অংশগ্রহনের ও এর সদস্যদের ভালবাসা, যৌনতা ও সামাজিক সমস্যার নানা চিত্র। প্রাথমিকভাবে এর চরিত্রের মধ্যে ছিলেন ক্লাবের পরিচালক ও স্কুলের স্প্যানিশ শিক্ষক উইল শুস্টার (ম্যাথু মরিসন), চিয়ারলিডিং কোচ স্যু সিলভেস্টার (জেন লিঞ্চ), স্কুলের উপদেষ্টা কাউন্সিলর এমা ফিলসবেরি (জেমা মেইস), উইলের স্ত্রী টেরি শুস্টার (জেসালিন গিলসিগ) ও আট সদস্য, যাদের চরিত্রে অভিনয় করেছেন ডায়ানা অ্যাগরন, ক্রিস কোলফার, কেভিন ম্যাকহেল, লী মিচেল, কোরি মন্টিথ, অ্যাম্বার রাইলি, মার্ক সলিং এবং জেনা উশকোভিটজ। সিরিজের দ্বিতীয় মৌসুমে প্রথম মৌসুমের অতিথি শিল্পী মাইক ও'ম্যালি, হেদার মরিস এবং নায়া রিভেরা নিয়মিত শিল্পী হিসেবে যুক্ত হয়েছেন। তৃতীয় মৌসুমে নিয়মিত শিল্পী হিসেবে যুক্ত হয়েছেন হ্যারি শাম জুনিয়র এবং ড্যারেন ক্রিস। এই মৌসুমেই গিলসিগ এবং ও'ম্যালি বাদ পড়েন প্রধান কুশীলব হতে, তবে তারা পরবর্তীতে অতিথি শিল্পী হিসেবে অভিনয় করেছেন। চতুর্থ মৌসুমে কর্ড ওভারস্ট্রীট নিয়মিত হন ও এ তালিকা থেকে বাদ পড়েন মেইস এবং অ্যাগরন। তবে তারাও অতিথি শিল্পী হয়ে এসেছেন সিরিজে।


title: গ্লি (টিভি ধারাবাহিক)

text: রায়ান মারফি, ব্র্যাড ফালচাক ও ইয়ান ব্রেনান এই সিরিজের সৃষ্টিকর্তা। প্রথম দুই মৌসুমের সবগুলো পর্বের রচয়িতা তারা তিনজন। মারফি ও ফালচাক সিরিজটির পরিচালক। সিরিজের প্রথম পর্বটি প্রচারিত হয় ১৯ মে, ২০০৯ সালে ও প্রথম মৌসুম চলে ৯ সেপ্টেম্বর, ২০০৯ থেকে ৮ জুন, ২০১০ পর্যন্ত। দ্বিতীয় মৌসুম চলে ২১ সেপ্টেম্বর, ২০১০ থেকে ২৪ মে, ২০১১ পর্যন্ত। তৃতীয় মৌসুমের সময়কাল ২০ সেপ্টেম্বর, ২০১১ থেকে ২২ মে, ২০১২। সিরিজের চতুর্থ মৌসুম প্রচারিত হচ্ছে ১৩ সেপ্টেম্বর, ২০১২ থেকে। গ্লি সিরিজটিতে বিশ্বসঙ্গীতের জনপ্রিয় সব গান পুনর্বার গেয়ে থাকেন এর কুশীলবরা। এই গানগুলো মারফি নির্বাচন করে থাকেন। কলাম্বিয়া রেকর্ডস গ্লি- এ গাওয়া গানের বেশ কয়েকটি অ্যালবাম বের করেছে, যেগুলো বিপুল জনপ্রিয় সিরিজটির মতই জনপ্রিয় হয়েছে। প্রথম ও দ্বিতীয় মৌসুমের শুটিং এর পরে এর কুশীলবরা কনসার্ট ট্যুরে অংশ নিয়েছেন যা থেকে মারফি এবং ফালচাক 'গ্লি: দ্যা থ্রিডি কনসার্ট মুভি' নামক একটি চলচ্চিত্র নির্মাণ করেছেন। কেভিন ট্যানচারোয়েন- এর পরিচালনায় চলচ্চিত্রটি যুক্তরাষ্ট্রে ২ সপ্তাহের জন্য মুক্তি পায় ১২ আগস্ট, ২০১১ সালে।


title: রুসি সুর্তি

text: রুসি সুর্তি ( ২৫ মে ১৯৩৬ - ১৩ জানুয়ারি ২০১৩) ছিলেন একজন ভারতীয় ক্রিকেটার যিনি ১৯৬০ থেকে ১৯৬৯ পর্যন্ত ভারতের হয়ে খেলেছেন ২৬টি টেস্ট।বাঁহাতি ব্যাটিংয়ের পাশাপাশি বোলিংও করতেন বাঁ হাতে।


title: রুসি সুর্তি

text: পাকিস্তানের বিপক্ষে মুম্বাইয়ে টেস্ট অভিষেক হয়।১৯৬৭-৬৮ মৌসুমে অস্ট্রেলিয়া ও নিউজিল্যান্ড সফরের ৮ টেস্টে সুর্তিই ছিলেন ভারতের সর্বোচ্চ রানসংগ্রাহক।তিনি কখনো মিডিয়াম পেস, কখনো স্পিন বোলিং করে নিয়েছেন ৪২টি উইকেট।তিনি প্রথম ভারতীয় ক্রিকেটার যিনি অস্ট্রেলিয়ার বিপক্ষে টেস্ট ম্যাচে ৫০ রান এবং ৫ উইকেট নেন।


title: রুসি সুর্তি

text: তিনি ট্রফিতে রাজস্থান এবং গুজরাট হয়ে খেলেছেন।এছাড়া নিউজিল্যান্ডের কুইন্সল্যান্ডের হয়ে শেফিল্ড শিল্ডেও খেলেছেন ৩৫টি ম্যাচ।


title: রুসি সুর্তি

text: হূদেরাগে আক্রান্ত হওয়ার পর মুম্বাইয়ের এক হাসপাতালে ৭৬ বছর বয়সে তার মৃত্যু হয়।


title: ফ্যাট ম্যান

text: ফ্যাট ম্যান () মনুষ্য নির্মিত তৃতীয় আণবিক বোমার সাঙ্কেতিক নাম। এটি দ্বিতীয় বিশ্বযুদ্ধ চলাকালীন সময়ে তৈরী করা হয়েছিল। কিন্তু প্রয়োগের মানদণ্ডে বিশ্বযুদ্ধে দ্বিতীয় স্থান দখল করেছিল। প্রথম আণবিক বোমাটি ছিল লিটল বয়। ৯ আগস্ট, ১৯৪৫ তারিখে তৎকালীন জাপান সাম্রাজ্যের নাগাসাকি দ্বীপপুঞ্জে মিত্রশক্তির পক্ষ হয়ে মার্কিন যুক্তরাষ্ট্র কর্তৃক বিস্ফোরণ ঘটানো হয়েছিল।


title: ফ্যাট ম্যান

text: মার্কিন যুক্তরাষ্ট্রের শুরুরদিকের পারমাণবিক অস্ত্রের নকশা প্রণয়নে 'ফ্যাট ম্যান' মডেল অনুসরণে নির্মাণ করা হয়েছে। ১৬ জুলাই নিউ মেক্সিকোর অ্যালামোগোর্দো এয়ার ফিল্ডে পরীক্ষামূলকভাবে বিস্ফোরণের এক মাসের মধ্যে এটি তৈরী করা হয়। খুব সম্ভবতঃ ব্রিটিশ প্রধানমন্ত্রী উইনস্টন চার্চিলের নামানুসারে আণবিক বোমাটির এরূপ নামকরণ করা হয়েছে। কিন্তু রবার্ট সার্বার স্মৃতি রোমন্থন করে বলেন যে, বোমাটি গোলাকার ও মোটা ছিল যা "দ্য মাল্টিজ ফ্যালকন" চলচ্চিত্রের সিডনী গ্রীনস্ট্রিট অভিনীত "ক্যাস্পার গাটম্যান" চরিত্র থেকে উদ্ভূত।


title: ফ্যাট ম্যান

text: বোমা নির্মাণের প্রয়োজনীয় উপকরণাদির অপর্যাপ্ততায় বেশ কয়েকমাস বিলম্ব হয়। এ বিলম্বের ফলে ইউরোপ নিশ্চিত যুদ্ধ থেকে পিছিয়ে যায়। বিকল্প লক্ষ্য হিসেবে ধীরে ধীরে জার্মানি থেকে জাপানের দিকে দৃষ্টি নিবদ্ধ হয়। ৬ আগস্ট জাপানের হিরোশিমায় পারমাণবিক বোমা বিস্ফোরণের পর ককুরা শহরকে লক্ষ্যস্থল করা হয়। কিন্তু আকাশ জুড়ে মেঘ জমে থাকায় বিকল্প লক্ষ্যস্থল হিসেবে নাগাসাকিকে নির্ধারণ করা হয়।


title: ফ্যাট ম্যান

text: বক্সকার নামীয় বি-২৯ বোমারু বিমানের সাহায্যে ফ্যাট ম্যানকে বহন করা হয়। ৩৯৩ডি বোম্ব স্কোয়াড্রনের মেজর চার্লস সুইনে বিমানটির পাইলট ছিলেন। জাপানের স্থানীয় সময় সকাল ১১:০২ ঘটিকায় ১,৬৫০ ফুট উঁচু থেকে বোমাটি নিক্ষেপ করেন। এর ক্ষমতা ছিল ৮৮ টেরাজুল বা ২১ কিলোটন টিএনটি। পার্ল হারবার আক্রমণে ব্যবহৃত টাইপ ৯১ টর্পেডোর নির্মাতা প্রতিষ্ঠান "মিতসুবিশি-উরাকামি" অস্ত্র কারখানাটি বিস্ফোরণের পর ধ্বংসস্তুপে পরিণত হয়েছিল।


title: ফ্যাট ম্যান

text: আকাশ মেঘে ঢাকা থাকার ফলে সঠিকভাবে লক্ষ্যস্থল নির্ধারণ করা যায়নি। ফলে বোমাটি কেন্দ্রস্থল বিচ্যুত হয় এবং হিরোশিমার তুলনায় কম ক্ষতিগ্রস্থ হয়। আনুমানি ঊনচল্লিশ হাজার লোক ঘটনাস্থলেই নিহত হন। এছাড়াও পঁচিশ হাজার লোক আঘাতপ্রাপ্ত হন। বিস্ফোরণ ও অগ্নিদগ্ধ হয়ে হাজারো লোক পরবর্তীকালে মারা যান। তেজষ্ক্রিয়তার প্রভাবে শত শত লোক আক্রান্ত হয়ে মৃত্যুবরণ করেন। নাগাসাকিতে এ নিহত হবার ঘটনা দ্বিতীয় বিশ্বযুদ্ধে ৩য় সর্বোচ্চ। এর পূর্বে রয়েছে হিরোশিমাRa


title: হাবল স্পেস টেলিস্কোপ

text: হাবল স্পেস টেলিস্কোপ (), সংক্ষেপে HST, মহাকাশে পৃথিবীর মাধ্যাকর্ষণের আয়ত্তে ভাসমান পৃথিবীর প্রথম এবং একমাত্র (প্রেক্ষিত ২০১২) দূরবীক্ষণ যন্ত্র, যা এপর্যন্ত (২০১২) সবচেয়ে দূরাবধি দেখার জন্য মানুষের তৈরি শ্রেষ্ঠ বীক্ষণ যন্ত্র। এমনকি পরিষ্কার দৃশ্য দেখার ক্ষেত্রেও এগিয়ে আছে টেলিস্কোপটি, এর উজ্জ্বল দৃশ্য দেখার ক্ষমতা হলো ০.০৫ আর্কসেকেন্ড।


title: হাবল স্পেস টেলিস্কোপ

text: হাবল স্পেস দূরবীক্ষণ (এইচএসটি) হল একটি স্পেস দূরবীক্ষণ যা 1990 এর কম পৃথিবীর কক্ষপথের মধ্যে চালু করা হয় এবং অপারেশন অবশেষ। যদিও প্রথম স্পেস দূরবীক্ষণ নয়, হাবলটি সর্ববৃহৎ এবং সবচেয়ে বহুমুখী, এবং এটি একটি অত্যাবশ্যক গবেষণা সরঞ্জাম এবং জ্যোতির্বিজ্ঞানের জন্য একটি জনসাধারণের স্বীকৃতি হিসাবে পরিচিত। এইচএসটি জ্যোতির্বিজ্ঞানী এডউইন হাবলের নামে নামকরণ করা হয়, এবং এটি নাসা'র গ্রেট মানমন্দিরের এক, কম্পটন গামা রশ্মি মানমন্দির, চন্দ্র এক্স-রে মানমন্দির এবং স্পিৎজার স্পেস দূরবীক্ষণ সাথে।


title: হাবল স্পেস টেলিস্কোপ

text: একটি 2.4-মিটার (7.9 ফুট) আয়না সহ, হাবলের চারটি প্রধান যন্ত্র দৃশ্যমান এবং নিকটবর্তী অতিবেগুনী, পর্যবেক্ষণ এবং নিকটবর্তী অণ্বেষণ বর্ণে পর্যবেক্ষণ করে। পৃথিবীর বায়ুমণ্ডলে বিক্রির বাইরে হাবলের কক্ষপথটি অত্যন্ত উচ্চ-রেজোলিউশনের ছবি গ্রহণ করতে দেয়, যা স্থল-ভিত্তিক টেলিস্কোপের তুলনায় যথেষ্ট নিম্নতর পটভূমি লাইট। হাবল বেশিরভাগ বিস্তারিত দৃশ্যমান আলোর চিত্রই রেকর্ড করেছেন, যা স্থান ও সময়কে গভীর দৃষ্টিতে দেখতে দেয়। হাবলের অনেক পর্যবেক্ষণ জ্যোতির্বিজ্ঞানে বিপ্লব সৃষ্টি করেছে, যেমন সঠিকভাবে মহাবিশ্বের সম্প্রসারণের হার নির্ণয় করা।


title: হাবল স্পেস টেলিস্কোপ

text: এইচএসটিটি ইউনাইটেড স্টেটস স্পেস এজেন্সি নাসা দ্বারা নির্মিত হয়েছিল, ইউরোপীয় স্পেস এজেন্সি থেকে অবদান। স্পেস টেলিস্কোপ সায়েন্স ইনস্টিটিউট (STScI) হাবল এর লক্ষ্যগুলি নির্বাচন করে এবং ফলাফলগুলি তথ্যগুলি প্রক্রিয়া করে, যখন গডার্ড স্পেস ফ্লাইট সেন্টার মহাকাশযানটি নিয়ন্ত্রণ করে।


title: হাবল স্পেস টেলিস্কোপ

text: স্পেস টেলিস্কোপগুলি 19২3 সালের প্রথম দিকে প্রস্তাবিত হয়েছিল। 1983 সালে প্রস্তাবিত শুরু করা সাথে 1970-এর দশকে হাবলকে অর্থায়ন করা হয়েছিল, কিন্তু প্রকল্পটি প্রযুক্তিগত বিলম্ব, বাজেট সমস্যা, এবং চ্যালেঞ্জার দুর্যোগ (1986) দ্বারা আক্রান্ত হয়েছিল। অবশেষে 1990 সালে চালু হয়, পাওয়া গেছে হাবল এর প্রধান আয়না ভুল মাটিতে ছিল, দূরবীন এর ক্ষমতা সমঝোতা। 1993 সালে একটি সার্ভিসিং মিশন দ্বারা আলোকবিদ্যা তাদের অভিপ্রায় মানের সংশোধন করা হয়েছিল


title: হাবল স্পেস টেলিস্কোপ

text: হাবল একমাত্র টেলিস্কোপ মহাকাশে পরিসেবা করার জন্য ডিজাইন করা হয়েছে মহাকাশচারীগণ দ্বারা। 1990 সালে স্পেস শাটল ডিসকভারি চালু হওয়ার পর, পরবর্তী পাঁচটি স্পেস শাটল মিশন দূরবীক্ষণ যন্ত্রের মেরামত, আপগ্রেড এবং প্রতিস্থাপিত সিস্টেমগুলি, সমস্ত পাঁচটি প্রধান যন্ত্র সহ। কলম্বিয়া দুর্যোগের পর পঞ্চম মিশন নিরাপত্তার ভিত্তিতে বাতিল হয়ে যায় (2003)। তবে, আবেগপ্রবণ জনসাধারণের আলোচনার পর, নাসা প্রশাসক মাইক গ্রিফিন ২009 সালে সম্পন্ন পঞ্চম সার্ভিসিং মিশন অনুমোদন করে। টেলিস্কোপ 2018 হিসাবে কাজ করছে এবং ২030-2040 পর্যন্ত চলতে পারে। তার বৈজ্ঞানিক উত্তরাধিকারী, জেমস ওয়েব স্পেস টেলিস্কোপ (JWST), ২019 সালে চালু হওয়ার কথা রয়েছে।


title: হাবল স্পেস টেলিস্কোপ

text: =ধারণা, নকশা এবং লক্ষ্য=


title: হাবল স্পেস টেলিস্কোপ

text: 19২3 সালে, হেরমান অব্যর্থ (Hermann Oberth) - আধুনিক রকেটের পিতা হিসেবে বিবেচিত, রবার্ট এইচ (Robert H)। গডার্ড এবং কনস্ট্যান্টিন সিয়ালকোভস্কি (Konstantin Tsiolkovsky)-এর সাথে প্রকাশিত (মৃত) রাকটি জু ডেন প্ল্যানেটেনরুমেন (Rakete zu den Planetenräumen) ("দ্যা রকেট ইনটু প্লানেটারি স্পেস"), যা পৃথিবীর কক্ষপথে একটি দূরবীনকে কীভাবে চালিত করতে পারে? একটি রকেট দ্বারা।


title: হাবল স্পেস টেলিস্কোপ

text: হাবল স্পেস টেলিস্কোপের ইতিহাসটি 1946 সাল পর্যন্ত জ্যোতির্বিজ্ঞানী লিমন স্পিৎসারের কাগজ "বহির্মুখী পর্যবেক্ষণ কেন্দ্রের জ্যোতির্বিদ্যা-সংক্রান্ত সুবিধার" খুঁজে পাওয়া যায়। এটিতে, তিনি দুটি প্রধান সুবিধার কথা আলোচনা করেছেন যে একটি স্থান-ভিত্তিক পর্যবেক্ষণকারী স্থল-ভিত্তিক টেলিস্কোপগুলির উপরে থাকবে। প্রথমত, কৌণিক সমাধানের (বস্তুগুলিকে স্পষ্টভাবে আলাদা করা যেতে পারে এমন ছোট ছোট বিভাজন) বায়ুমন্ডলে বিপর্যয়ের পরিবর্তে বিক্ষেপ দ্বারা সীমিত হবে, যার ফলে তারকাগুলিকে ঝলসানো হতে দেখা যায়, যা জ্যোতির্বিজ্ঞানীদের কাছে দৃশ্যমান। সেই সময় ভূগর্ভে অবস্থিত টেলিস্কোপগুলি 0.5-1.0 টি আর্কসেকেন্ডের রেজুলেশনে সীমাবদ্ধ ছিল, ব্যাসের আয়তক্ষেত্র 2.5 মিটার (8.2 ফুট) দিয়ে একটি টেলিস্কোপের জন্য একটি তাত্ত্বিক বিচ্ছুরণ-সীমিত সমাধানের 0.05 আর্কসেক্সের তুলনায় সীমিত ছিল। দ্বিতীয়ত, একটি স্পেস-ভিত্তিক টেলিস্কোপ অবলোহিত এবং অতিবেগুনী আলো দেখতে পারে, যা বায়ুমন্ডলে দৃঢ়ভাবে শোষিত হয়।


title: হাবল স্পেস টেলিস্কোপ

text: বিজ্ঞানী এ্যাডউইন পি. হাব্‌লই (১৮৮৯-১৯৫৩) প্রথম, মহাজাগতিক বস্তুসমূহের ব্লু-শিফ্‌ট আর রেড-শিফ্‌ট দেখিয়ে প্রমাণ করতে সক্ষম হন যে, এই মহাবিশ্ব সম্প্রসারণশীল; আর প্রতিটি বস্তু একটা আরেকটা থেকে ক্রমশই দূরে সরে যাচ্ছে; আর এই প্রমাণের উপর ভিত্তি করেই পরবর্তিতে মহাবিষ্ফোরণ তত্ত্বের প্রতিষ্ঠিত হয়েছিল। তাই এই বিজ্ঞানীকে সম্মান জানিয়ে হাবল টেলিস্কোপের নামকরণ করা হয়।


title: হাবল স্পেস টেলিস্কোপ

text: বিশাল এই টেলিস্কোপটি নির্মাণ শেষ হলে ১৯৯০ সালের ২৪ এপ্রিল শাটল মিশন STS-31 দ্বারা "স্পেস শাটল ডিসকভারি" দিয়ে এটিকে পাঠানো হয় পৃথিবীর বায়ুমন্ডলের বাইরে, এর কক্ষপথে। পৃথিবীপৃষ্ঠ থেকে ৫৯৬ কিলোমিটার উঁচুতে এর কক্ষপথে স্থান হয় টেলিস্কোপটির। তারপর সক্রীয় করা হয় একে।


title: হাবল স্পেস টেলিস্কোপ

text: হাবল টেলিস্কোপ নিয়ন্ত্রণ করা হয় পৃথিবী থেকে। এটি একটি প্রতিফলন টেলিস্কোপ, আয়নার প্রতিফলনে সে দূরবর্তি বস্তুর তথ্য ধারণ করতে সক্ষম; সঠিক করে বললে হাবল মূলত ক্যাসেগ্রেইন রিফ্লেক্টর ঘরানার টেলিস্কোপ। ১৯৯৯ খ্রিস্টাব্দের জুলাইতে এতে জোড়া হয় চন্দ্র এক্স-রে টেলিস্কোপ। চন্দ্র’র ক্ষমতা এতটাই ব্যাপক যে, দেড় মাইল দূর থেকে ওটা দিয়ে দেড় ইঞ্চির কোনো লেখা অনায়াসে পড়া সম্ভব। প্রতি ৯৭ মিনিটে হাবল স্পেস টেলিস্কোপ ঘন্টায় ২৮,২০০ কিলোমিটার বেগে পৃথিবীকে একবার ঘুরে আসে। এর যাবতীয় শক্তি’র প্রয়োজন সে মেটায় সূর্যের আলো থেকে, এবং এজন্য এর রয়েছে ২৫ ফুট লম্বা দুটো সৌরপ্যানেল। আর শক্তি সঞ্চয়ের জন্য রয়েছে ৬টি নিকেল-হাইড্রোজেন ব্যাটারি, যেগুলো একত্রে ২০টা গাড়ির বিদ্যুৎ সংরক্ষণ করতে পারে।


title: হাবল স্পেস টেলিস্কোপ

text: হাবল টেলিস্কোপ অতিবেগুনী থেকে অবলোহিত পর্যন্ত (১১৫-২৫০০ ন্যানোমিটারে) আলোর সব তরঙ্গদৈর্ঘ্যে দেখতে সক্ষম। এই অত্যাশ্চর্য ক্ষমতা নিয়ে হাবল যা পর্যবেক্ষণ করে তার প্রেক্ষিতে প্রতি সপ্তাহে ১২০ গিগাবাইট তথ্য পাঠায়। এতো এতো তথ্য সংরক্ষণে তাই ম্যাগনেটো-অপটিক্যাল ডিস্ক ব্যবহৃত হয়। হাবল, তার তোলা প্রথম ছবি পাঠায় ১৯৯০ খ্রিস্টাব্দের ২০ মে, সেটা ছিল স্টার ক্লাস্টার NGC 3532’র একটা দৃশ্য। সেই থেকে লক্ষাধিক ছবি পাঠিয়েছে পৃথিবীতে। আর সেসব ছবি বিশ্লেষণ করে নিশ্চিত হওয়া গেছে মহাবিশ্বের বয়স, জানা গেছে কোয়াযারদের সম্বন্ধে আর ডার্ক এনার্জি বা কৃষ্ণশক্তি সম্বন্ধে। হাবলের চোখ দিয়ে বিজ্ঞানীরা একেকটা গ্যালাক্সির বিভিন্ন অবস্থা সম্বন্ধে জেনেছেন। হাবল আবিষ্কার করে মহা শক্তিশালী গামা রে বার্স্ট বা গামারশ্মির বিষ্ফোরণ। হাবল, মহাকাশে গ্যাসের কিছু কুন্ডলি এমনভাবে আবিষ্কার করেছে, যেনবা তারা কিছু একটার ফাঁদে আটকা পড়েছে, যা ব্ল্যাকহোল বা কৃষ্ণগহ্বরের প্রামাণ্য দলিল হিসেবে কাজ করে। হাবল, বৃহস্পতি’র উপগ্রহ ইউরোপার বাতাসে অক্সিজেনের উপস্থিতি সনাক্ত করেছে। এডউইন হাবল প্রমাণিত সম্প্রসারণশীল মহাবিশ্বের সম্প্রসারণের মাত্রা আবিষ্কার করেছে হাবল টেলিস্কোপ। আর, হাবলের সংগৃহীত তথ্যের ভিত্তিতে রচিত হয়েছে ৬,০০০-এরও বেশি বৈজ্ঞানিক নিবন্ধ।


title: হাবল স্পেস টেলিস্কোপ

text: হাবলে ব্যবহৃত হয়েছে ওয়াইড ফিল্ড ক্যামেরা ৩ (WFC3), যা অতিবেগুনী রশ্মির কাছাকাছি রশ্মি, দৃশ্যমান আলোকরশ্মি, আর ইনফ্রারেডের কাছাকাছি রশ্মি দেখতে পারে। এর কস্‌মিক অরিজিন স্পেকট্রোস্কোপ (COS) অতিবেগুনীরশ্মিতে দেখতে পারে। এটা অনেকটা প্রিযমের মতো আলোকে ভাগ করে, ফলে এর দ্বারা দৃশ্যমান বস্তুর তাপমাত্রা, রাসায়নিক মিশ্রণ, ঘনত্ব, আর গতি সম্পর্কে ধারণা পাওয়া যায়। এর অ্যাডভান্সড ক্যামেরা ফর সারফেস (ACS) দৃশ্যমান আলো দেখতে পারে, আর এটা ব্যবহৃত হয় মহাবিশ্বের প্রথম দিককার দৃশ্যগুলো ধারণ করতে। এছাড়া ডার্কম্যাটার, মহাবিশ্বের দূ-রবর্তি বস্তু, গ্যালাক্সির চাকতি ইত্যাদি গবেষণায়ও ব্যবহৃত হয়। এর স্পেস টেলিস্কোপ ইমেজিং স্পেকট্রোস্কোপ (STIS) অতিবেগুনী, দৃশ্যমান আলোকরশ্মি আর ইনফ্রারেডের কাছাকাছি আলো দেখতে সক্ষম, এবং এই যন্ত্রটি কৃষ্ণগহ্বর অনুসন্ধানে বেশ সক্ষম। এর নিয়ার ইনফ্রারেড ক্যামেরা অ্যান্ড মাল্টি-অবজেক্ট স্পেকট্রোমিটার (NICMOS) হলো হাবলের তাপ পরিমাপক যন্ত্র, এর দ্বারা লুক্কায়িত বস্তুর অনুসন্ধান করা হয়, আর দূরবর্তি আকাশে দৃষ্টি দেয়া হয়। আর এর ফাইন গাইড্যান্স সেন্সর (FGS) একে গাইড স্টার বা ধ্রুব তারা চিহ্নিত করে হাবলকে সেদিকে স্থির দৃষ্টিতে তাক করে থাকতে সহায়তা করে। এর সহায়তায় আরো যে গুরুত্বপূর্ণ কাজটি করা হয় তা হলো দুটো তারার মধ্যকার দূরত্ব আর তাদের আনুপাতিক গতি পরিমাপ।


title: হাবল স্পেস টেলিস্কোপ

text: এই টেলিস্কোপটি নাসা পাঠালেও পৃথিবীর যেকোনো প্রান্ত থেকে যেকোনো বিজ্ঞানী হাবলকে ব্যবহারের অনুমতি চাইতে পারেন। অভিজ্ঞদের একটা প্যানেল তখন সেখান থেকে যোগ্যতমটি বাছাই করে সেদিকে হাবলকে ঘুরিয়ে সেখানকার ছবি তুলে পাঠান সেই বিজ্ঞানীকে বা সেই বিজ্ঞান মহলকে। প্রতিবছর এরকম বহু আবেদন জমা পড়ে, তবে সেখান থেকে বছরে প্রায় ১,০০০ আবেদন যাচাই করে প্রায় ২০০ আবেদন মঞ্জুর করা হয়, আর সেই আবেদন অনুযায়ী কাজ করতে হাবলকে মোটামুটি ২০,০০০ একক পর্যবেক্ষণ করতে হয়।


title: হাবল স্পেস টেলিস্কোপ

text: হাবলের দেখভাল আর ভূমি থেকে নিয়ন্ত্রণ করার দায়িত্বে নিয়োজিত রয়েছে নাসা’র গডার্ড স্পেস ফ্লাইট সেন্টার, আর স্পেস টেলিস্কোপ সায়েন্স ইন্সটিটিউট (STScl)।


title: চট্টগ্রাম কলেজিয়েট স্কুল এন্ড কলেজ

text: চট্টগ্রাম কলেজিয়েট স্কুল বাংলাদেশের একটি সরকারি বিদ্যালয়। এটি ১৮৩৬ সালে প্রতিষ্ঠিত হয়। স্কুলটি দক্ষিণাঞ্চলীয় শহর চট্টগ্রাম এর আইস ফ্যাক্টরী রোডে অবস্থিত। এটি সদরঘাট থানার অন্তর্গত।


title: চট্টগ্রাম কলেজিয়েট স্কুল এন্ড কলেজ

text:
বন্দর নগরী চট্টগ্রামে ১৮৩৬ সালে চট্টগ্রাম কলেজিয়েট স্কুল প্রতিষ্ঠিত হয়। সে সময় এটির কার্যক্রম পরিচালিত হত বর্তমান চট্টগ্রাম কলেজ ক্যাম্পাসে। সময়ের সাথে সাথে উচ্চশিক্ষা প্রতিষ্ঠানের প্রয়োজনীয়তা দেখা দেয়ায় ১৮৬৯ সালে এখানে কলেজ শাখা খোলা হয়। তখন এ দু'টি শাখার নাম একত্রে রাখা হয় চট্টগ্রাম স্কুল এন্ড কলেজ। ক্রমান্বয়ে কলেজ শাখার ছাত্র বৃদ্ধির ফলে জায়গা সংকুলানের জন্য ১৯২৫ সালে স্কুল শাখাটিকে "চট্টগ্রাম কলেজিয়েট স্কুল" নামকরণ করে একতলা লাল বিল্ডিং তৈরি করে বর্তমান জায়গায় স্থানান্তর করা হয়। কলেজ শাখাটি "চট্টগ্রাম কলেজ" নামধারণ করে ঐ জায়গায় থেকে যায়।তবে ১৯২৫ সালের পূর্বে কিছু কাল স্কুলটির নাম ছিল চট্টগ্রাম জিলা স্কুল।
প্রতিষ্ঠান এর কার্যক্রম তিনটি শাখায় বিভক্ত। প্রাতঃ শাখা, দিবা শাখা ও উচ্চ মাধ্যমিক শাখা। স্কুলের একজন প্রধান শিক্ষক, তিনজন সহকারী প্রধান শিক্ষক ও অতিরিক্ত তিনজন প্রেষণে নিয়োজিত রয়েছেন। এছাড়া দুই জন উচ্চমান সহকারী কাম হিসাবরক্ষক, দুই জন অফিস সহকারী ও ১০ জন চতুর্থ শ্রেণীর কর্মচারীর পদ রয়েছে। প্রাতঃ এবং দিবা শাখার জন্য রয়েছে আলাদা আলাদা সহকারী প্রধান শিক্ষক ও সহকারী শিক্ষক/শিক্ষিকা। প্রাতঃকালীন শাখার কার্যক্রম চলে সকাল ৭ টা ১৫ মিনিট থেকে ১১ টা ৪৫ মিনিট পর্যন্ত। দিবা শাখার কার্যক্রম চলে ১২ টা থেকে ৪ টা ৫৫ মিনিট পর্যন্ত। স্কুলে পঞ্চম থেকে দ্বাদশ শ্রেণী পর্যন্ত মোট ৩৪ টি শাখা রয়েছে। এদের ১৪ টি প্রাতঃ শাখার এবং ১৪ টি দিবা শাখার। প্রতি বিভাগে ৫ম শ্রেণীতে ২ টি, ষষ্ঠ শ্রেণীতে ২ টি, ৭ম শ্রেণীতে ৩ টি, ৮ম শ্রেণীতে ৩ টি, ৯ম ও ১০ম শ্রেণীতে ৩ টি করে শাখা রয়েছে। এছাড়াও ২০০৮ সালে অত্র স্কুলে উচ্চ মাধ্যমিক শাখা খোলা হয়েছে। এতে একাদশ ও দ্বাদশ শ্রেণীতে ৩২০ জন ছাত্র রয়েছে। যার মাঝে বিজ্ঞান শাখায় সিট ৮০ টি। সব মিলিয়ে স্কুলের মোট ছাত্র সংখ্যা ২৩২০ জন।


title: চট্টগ্রাম কলেজিয়েট স্কুল এন্ড কলেজ

text: এছাড়া খেলাধুলাসহ বিভিন্ন সাংস্কৃতিক কর্মকান্ড পরিচালিত হয়ে থাকে যা বিদ্যালয়ের শিক্ষক-শিক্ষিকারা পরিচালনা করে থাকে।


title: চট্টগ্রাম কলেজিয়েট স্কুল এন্ড কলেজ

text: ২০০৫ সালে নতুন ভাবে সংস্কার করে গড়ে তোলা হয়েছে স্কুলের বিশাল ২ টি খেলার মাঠ। এতে ফুটবল, ক্রিকেট ও অন্যান্য খেলা অনুষ্ঠিত হয়ে থাকে। স্কুলের নিয়মিত ফুটবল দল ও ক্রিকেট দল রয়েছে। এসব দল বিভিন্ন আন্তঃস্কুল প্রতিযোগিতায় অংশগ্রহণ করে থাকে এবং প্রায়ই বিজয়ী হয়ে স্কুলের জন্য সুনাম বয়ে আনে। প্রতি বছর বার্ষিক ক্রীড়া প্রতিযোগিতা অনুষ্ঠিত হয়।


title: চট্টগ্রাম কলেজিয়েট স্কুল এন্ড কলেজ

text: স্কুলের মূল ভবনটি ইংরেজি '"E"' আকৃতির দ্বিতল দালান। এছাড়া আরও ৫ টি একাডেমিক ভবন ও ১ টি উচ্চ মাধ্যমিক ভবন রয়েছে। মূল ভবনে রয়েছে প্রধান শিক্ষকের অফিস কক্ষ, শিক্ষক মিলনায়তন, শিক্ষিকা মিলনায়তন, অফিস কক্ষ, চতুর্থ শ্রেণীর কর্মচারীদের কক্ষ, শ্রেণীকক্ষ ও সম্মেলন কক্ষ। গ্রন্থাগার, গবেষণাগার, ক্রীড়া কক্ষ, স্কাউট ড্রেন ইত্যাদি মূল ভবনের চতুর্দিকে অবস্থিত। এছাড়াও রয়েছে বিশাল কারিগরি ওয়ার্কশপ, ছাত্রাবাস, সুরম্য মসজিদ, প্রধান শিক্ষকের বাসভবন। তাছাড়াও ২০০৮ সালে উচ্চ মাধ্যমিক ভবন নামে পরিচিত ৫ তলা ভবন তৈরি হয়। এতে একাদশ ও দ্বাদশ শ্রেণীর ছাত্রদের শ্রেণী কার্যক্রম পরিচালিত হয়।


title: চট্টগ্রাম কলেজিয়েট স্কুল এন্ড কলেজ

text: ফুটবল ও ক্রিকেট খেলার জন্য রয়েছে আলাদা মাঠ। এছাড়াও স্কুলের ভিতরে বাহিরে মোট ৭ টি ছোট বড় মাঠ রয়েছে। যেখানে ছাত্ররা অবসর সময়ে নানারকম খেলাধুলা করে থাকে।


title: চট্টগ্রাম কলেজিয়েট স্কুল এন্ড কলেজ

text: পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার, কৃষি ইত্যাদি গবেষণাগার রয়েছে। এসব গবেষণাগারে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরন ব্যবহারিত হয়।


title: চট্টগ্রাম কলেজিয়েট স্কুল এন্ড কলেজ

text: স্কুলে রয়েছে বিশাল একটি লাইব্রেরী। এতে রয়েছে বিভিন্ন ধরণের নামী দামী কয়েক হাজার বই। শিক্ষার্থীরা এখানে সাচ্ছন্দে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে। সম্পূর্ণ বেসরকারি উদ্যোগে লাইব্রেরীটি পরিচালিত হচ্ছে।


title: চট্টগ্রাম কলেজিয়েট স্কুল এন্ড কলেজ

text:
স্কুলের ছাত্রাবাসের সাথে রয়েছে একটি মসজিদ। এখানে একজন ইমাম, একজন মুয়াজ্জিন ও একজন সহকারী মুয়াজ্জিন নিয়মিতভাবে কর্মরত আছেন।
ছাত্র-শিক্ষকরা এখানে একসাথে নামায আদায় করে থাকেন। এছাড়া পার্শ্ববর্তী এলাকার মুসল্লীরাদের জন্যেও এই মসজিদ উন্মুক্ত থাকে।


title: চট্টগ্রাম কলেজিয়েট স্কুল এন্ড কলেজ

text: স্কুলের ছাত্রাবাসটি ১৯২৫ সালে স্কুলবিল্ডিং প্রতিষ্ঠাকালে তৈরি করা হয়। ইহা ইংরেজি "U" আকৃতির এবং তিন অংশে বিভক্ত। এর পূর্বাংশ মুসলিম ছাত্রদের জন্য এবং পশ্চিমাংশ হিন্দু ছাত্রদের জন্য। উত্তরাংশ বৌদ্ধ ও খ্রিস্টান ছাত্রদের জন্য। ছাত্রাবাসে ১২০ জন বসবাসের ব্যবস্থা আছে। তিন অংশে তিন ছাত্রাবাস প্রধানের জন্য তিনটি অফিস কক্ষ রয়েছে।১৯৮৪ সাল পর্যন্ত ছাত্রাবাসে একজন বাবুর্চি, একজন মেট, একজন দিবাকালীন প্রহরী ও একজন নৈশকালীন প্রহরী নিযুক্ত ছিল। ১৯৮৫ সালে এমএল কমিটি উক্ত পদ ৪ টি বাতিল করে দেয়।


title: চট্টগ্রাম কলেজিয়েট স্কুল এন্ড কলেজ

text: বছরের বার মাস স্কুলে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান ছাত্র-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।


title: চট্টগ্রাম কলেজিয়েট স্কুল এন্ড কলেজ

text:
বছরে তিন বার ছাত্রদের অগ্রগতি, শিক্ষার মানোন্নয়ন ও নানাবিধ সমস্যা-সমাধান ইত্যাদি ব্যাপারে শিক্ষক-অভিভাবকদের মধ্যে মতবিনিময় সভা অনুষ্ঠিত হয়। এতে শিক্ষক ও অভিভাবকেরা আলোচনা সাপেক্ষে বিভিন্ন কার্যকরী পদক্ষেপ গ্রহণ করেন।
১৯৯৫ সালে চট্টগ্রাম শিক্ষা বোর্ড প্রতিষ্ঠার পর থেকে এসএসসি পরীক্ষায় ফলের বিচারে সেরা ১০ শিক্ষা প্রতিষ্ঠানের তালিকায় সবসময়ই কলেজিয়েট স্কুল প্রথম স্থানে অবস্থান করেছে। এর মধ্যে বেশ কয়েকবার বোর্ড সেরা হওয়ারও গৌরব অর্জন করেছে স্কুলটি। এছাড়া সারাদেশের সরকারি স্কুলের মধ্যে টানা কয়েকবার সেরা স্কুল হিসেবে ঘোষিত হয় । ফলাফল বিবেচনায় এটি ২০০৫-২০১০ সাল পর্যন্ত টানা ৬ বার পুরো দেশে প্রথম স্থান, অর্জন করে। এছাড়াও ২০১৩ সালে এটি সারা দেশে দ্বিতীয় এবং চট্টগ্রাম বিভাগে প্রথম স্থান লাভ করে।


title: চট্টগ্রাম কলেজিয়েট স্কুল এন্ড কলেজ

text: অনেক বিশিষ্ট ব্যক্তি এ স্কুলে পড়ালেখা করেছেন। তাদের মধ্যে রয়েছেন,


title: শাহ আমানত আন্তর্জাতিক বিমানবন্দর

text: শাহ আমানত আন্তর্জাতিক বিমানবন্দর চট্টগ্রামে অবস্থিত বাংলাদেশের দ্বিতীয় বৃহত্তম বিমানবন্দর। এই বিমানবন্দর দিয়ে দেশের প্রায় ২১ শতাংশ যাত্রী ব্যবহার করে।


title: শাহ আমানত আন্তর্জাতিক বিমানবন্দর

text: এই বিমানবন্দরটি চট্টগ্রাম শহরের জিইসির মোড় থেকে ২০ কিলোমিটার এবং চট্টগ্রাম রেলওয়ে ষ্টেশন থেকে ১৮.৫ কিলোমিটার দূরে চট্টগ্রামের পতেঙ্গায় কর্ণফুলী নদীর তীরে অবস্থিত।


title: শাহ আমানত আন্তর্জাতিক বিমানবন্দর

text:
বিমানবন্দরটির নাম আগে এম এ হান্নান আন্তর্জাতিক বিমানবন্দর ছিল, ২০০১ সালে বিএনপি সরকার এটাকে বর্তমান নামে নামকরণ করে।
শাহ আমানত আন্তর্জাতিক বিমানবন্দর ১৯৪০ এর দশকে ব্রিটিশ শাসনামলে নির্মিত হয়। দ্বিতীয় বিশ্বযুদ্ধের সময় এটা চট্টগ্রাম এয়ারফিল্ড নামে পরিচিত ছিল।


title: নিউ ইয়র্ক সিটি ডিপার্টমেন্ট অফ এডুকেশন

text: নিউ ইয়র্ক সিটি ডিপার্টমেন্ট অফ এডুকেশন (New York City Department of Education) নিউ ইয়র্ক শহরের শিক্ষা পরিচালন সমিতি-র নাম। এই এডুকেশন সিস্টেম আমেরিকা যুক্তরাষ্ট্র-র সর্ববৃহৎ এডুকেশন সিস্টেম যেখানে ১১ লক্ষ ছাত্রছাত্রী পড়াশোনা করে। এই শিক্ষা পরিচালন সমিতি নিউ ইয়র্ক] সিটি স্কুল চান্সেলর দ্বারা পরিচালিত হয়।


title: রাজ চক্রবর্তী

text: রাজ চক্রবর্তী (; জন্ম: ১৯৭৫) ভারতীয় বাংলা চলচ্চিত্রের একজন পরিচালক ও অভিনেতা। এক মধ্যবিত্ত পরিবারে তার জন্ম। তিনি পশ্চিম বাংলার হালিশহর-এ জন্মগ্রহণ করেন। তিনি কাঁচরাপাড়ায় অবস্থিত পলিটেক্‌নিক স্কুল থেকে মাধ্যমিক পরীক্ষায় উত্তীর্ণ হন। বর্তমানে তিনি বাংলা সিনেমার অন্যতম সেরা ও সফল পরিচালক। তার পরিচালিত এবং মুক্তিপ্রাপ্ত সাতটি ছবিই "ব্লকবাস্টার" আখ্যা পায়। এর আগে তিনি বিভিন্ন ভারতীয় বাংলা চ্যানেলে ধারাবাহিকের কাজে ব্যস্ত ছিলেন। তিনি জি বাংলায় সম্প্রচারিত বিখ্যাত হাসির রিয়েলিটি শো মীরাক্কেল-এর পরিচালক ছিলেন। মীরাক্কেল বিখ্যাত উপস্থাপক মীর-এর উপস্থাপনায় সম্প্রচারিত হয়। রাজ জি বাংলায় সম্প্রচারিত নাচের রিয়েলিটি শো ডান্স বাংলা ডান্স-এরও পরিচালক ছিলেন। তখন ডান্স বাংলা ডান্স অরিত্র দত্ত বণিক ও তাথৈ দেব-এর উপস্থাপনায় সম্প্রচারিত হত। বর্তমানে এর পরিচালনার দায়িত্বে আছেন পরিচালক শুভঙ্কর চট্টোপাধ্যায়। মাঝে তিনি স্টার জলসার জন্য নির্মিত "আই লাফ ইউ" এর কাজে ব্যস্ত ছিলেন। তিনি প্রায় ১৮টি টেলিফিল্ম নির্মাণ করেন। তবে তার সবচেয়ে বড় সাফল্য মীরাক্কেল।


title: রাজ চক্রবর্তী

text: তিনি চলচ্চিত্রের পরিচালকের কাজে যোগদান করেন ২০০৮ সালে মুক্তিপ্রাপ্ত "চিরদিনই তুমি যে আমার"-এর মাধ্যমে। নবাগত রাহুল ও নবাগতা প্রিয়াংকার অভিনয়ে নির্মিত এ ছবি খুবই বিখ্যাত হয়, বিশেষত তরুনদের কাছে। এ ছবি বিখ্যাত সুর পরিচালক জিৎ গাঙ্গুলীর সুর পরিচালনায় নির্মিত হয়। জিৎ গাঙ্গুলী এই ছবির জন্য শ্রেষ্ঠ সংগীতের পুরস্কার পায়। এই ছবিটি তার জীবনের মোড় ঘুরিয়ে দেয়।


title: ভেঙ্কটরমন রামকৃষ্ণান

text: ভেঙ্কটরমন "ভেঙ্কি" রামকৃষ্ণান, কেটি, এফআরএস (; জন্ম: ১৯৫২) ভারতীয় বংশোদ্ভূত আমেরিকান ও ব্রিটিশ গাঠনিক জীববিজ্ঞানী। থমাস এ. স্টিত্‌জ ও অ্যাডা ই. ইউনাথের সাথে যৌথভাবে তিনিও রসায়নে নোবেল পুরস্কার লাভ করেন। তাদের গবেষণার বিষয় ছিল : 'জীব কোষে অবস্থিত রাইবোজোমের গঠন ও ক্রিয়া'। বর্তমানে তিনি ইংল্যান্ডের কেমব্রিজে অবস্থিত এমআরসি ল্যাবরেটরি অব মোলকুলার বায়োলজিতে কর্মরত আছেন।


title: ভেঙ্কটরমন রামকৃষ্ণান

text: ভেঙ্কটরমন রামকৃষ্ণান ভারতের তামিলনাড়ু রাজ্যের কাড্ডালোর জেলার চিদাম্বরামে জন্মগ্রহণ করেন। তাঁর বাবা সি. ভি. রামকৃষ্ণান ও মাতা রাজলক্ষ্মী। পিতা-মাতা উভয়েই বরোদা বিশ্ববিদ্যালয়ের বিজ্ঞানী ও শিক্ষকতা পেশায় নিয়োজিত ছিলেন। গুজরাটের ভাদোদারায় তিন বছর বয়সে স্থানান্তরিত হন। ১৯৭১ সালে পদার্থবিদ্যায় বিএসসি ডিগ্রী অর্জন করেন।


title: ভেঙ্কটরমন রামকৃষ্ণান

text: জানুয়ারি, ২০১০ সালে ইন্ডিয়ান ইনস্টিটিউট অব সায়েন্সের স্মারক বক্তৃতার এক পর্যায়ে তিনি জানান যে, ইন্ডিয়ান ইন্সটিটিউটস অব টেকনোলজি কিংবা তামিলনাড়ুর ভেলোরের ক্রিশ্চিয়ান মেডিক্যাল কলেজের কোনটিতেই ভর্তি হতে পারেননি।


title: ভেঙ্কটরমন রামকৃষ্ণান

text: ইয়েল বিশ্ববিদ্যালয়ে থাকাকালীন পিটার মুরের সাথে রাইবোজোম নিয়ে পোস্টডক্টরাল ডিগ্রী করেন। এরপরও তিনি মার্কিন যুক্তরাষ্ট্রের প্রায় পঞ্চাশটি বিশ্ববিদ্যালয়ে দরখাস্ত করেও উপযুক্ত পদ পাননি। ১৯৮৩-৯৫ সাল পর্যন্ত ব্রুকেনহেভেন ন্যাশনাল ল্যাবরেটরিতে বৈজ্ঞানিক কর্মীরূপে রাইবোজোমের উপর কাজ করা অব্যাহত রাখেন। ১৯৯৫ সালে উটাহ বিশ্ববিদ্যালয়ে প্রাণরসায়ন বিভাগের অধ্যাপকরূপে দায়িত্ব পালন করেন। ঐ স্থান থেকে ১৯৯৯ সালে কেমব্রিজের মোলকুলার বায়োলজি ল্যাবরেটরিতে বর্তমান পদে কর্মরত আছেন।


title: ভেঙ্কটরমন রামকৃষ্ণান

text: তীক্ষ্ন মেধার বিজ্ঞানী ভেঙ্কটরমন রামকৃষ্ণান রাইবোজোমের আণবিক গঠন বের করা এবং এর কার্যপদ্ধতি ব্যাখ্যা করার ক্ষেত্রে অসাধারণ অবদান রাখেন ।এ কারণেই নোবেল কমিটি তাকে রসায়ন নোবেল-২০০৯ দিয়ে সম্মানিত করে ।


title: ভেঙ্কটরমন রামকৃষ্ণান

text: ২০১২ সালে নববর্ষের সম্মাননাস্বরূপ আণবিক জীববিদ্যায় অসামান্য অবদান রাখায় ভেঙ্কটরমনকে নাইট পদবীতে ভূষিত করা হয়। সাধারণতঃ তিনি এ পদবী ব্যবহার করেন না।


title: বেলিন্ডা ক্লার্ক

text: বেলিন্ডা জেন ক্লার্ক, (; জন্ম: ১০ সেপ্টেম্বর, ১৯৭০) নিউ সাউথ ওয়েলসের নিউক্যাসলে জন্মগ্রহণকারী সাবেক অস্ট্রেলীয় প্রমিলা ক্রিকেটার। ১৯৯১ সাল থেকে ২০০৫ সাল পর্যন্ত অস্ট্রেলিয়ার পক্ষ হয়ে আন্তর্জাতিক ক্রিকেটে অংশ নিয়েছেন বেলিন্ডা ক্লার্ক। মহিলাদের একদিনের আন্তর্জাতিক ক্রিকেটে তিনিই প্রথম খেলোয়াড়, যিনি দ্বি-শতক রান হাঁকিয়েছেন।


title: বেলিন্ডা ক্লার্ক

text: ভারতে অনুষ্ঠিত ১৯৯৭ সালের ক্রিকেট বিশ্বকাপে ডেনমার্কের বিপক্ষে অবিস্মরণীয় ভূমিকা পালন করেন। ১৬ ডিসেম্বর, ১৯৯৭ তারিখে মুম্বইয়ের মিডল ইনকাম গ্রুপ গ্রাউন্ডের খেলায় দূর্বলতম দল ডেনমার্কের মুখোমুখি হয় তার দল। ঐ খেলায় তিনি সর্বোচ্চ ব্যক্তিগত সংগ্রহ অপরাজিত ২২৯* রান করেছিলেন। পুরুষ বা নারী - যে কোন ক্ষেত্রে প্রথম ব্যক্তি হিসেবে ওডিআইয়ে সর্বোচ্চ ব্যক্তিগত সংগ্রহ করার নজির গড়েছিলেন। তার এ রানের কল্যাণে গ্রুপ পর্বের ঐ খেলায় অস্ট্রেলিয়া সর্বোচ্চ দলীয় সংগ্রহ ৪১২/৩ দাঁড় করায়।


title: বেলিন্ডা ক্লার্ক

text: ১৯৯৪ সাল থেকে ২০০৫ সালে অবসর গ্রহণের পূর্ব-পর্যন্ত অস্ট্রেলিয়া দলকে নেতৃত্ব দিয়েছেন তিনি। ১৬ সেপ্টেম্বর, ২০০৫ তারিখে বেলিন্ডা ক্লার্ক খেলোয়াড়ী জীবন থেকে তাঁর অবসর গ্রহণের কথা ঘোষণা করেন। এ সময়কাল পর্যন্ত ১১৮টি একদিনের আন্তর্জাতিক এবং ১৫টি টেস্টে অংশ নিয়েছিলেন। এছাড়াও, সমগ্র খেলোয়াড়ী জীবনে একটি টুয়েন্টি২০ আন্তর্জাতিক ও ৮৯টি মহিলাদের জাতীয় ক্রিকেট লীগের খেলায় অংশ নিয়েছেন। এরপর ব্রিসবেনে অস্ট্রেলিয়ান ক্রিকেট একাডেমিতে ম্যানেজারের নতুন ভূমিকায় অবতীর্ণ হন।


title: বেলিন্ডা ক্লার্ক

text: স্বদেশী কারেন রোল্টনকে সাথে নিয়ে ১৯৯০-এর দশক থেকে ২০০০-এর দশক পর্যন্ত অস্ট্রেলিয়ার পুরষ দলের পাশাপাশি দুর্দণ্ড প্রতাপে খেলেছেন। ঠিক ঐ কারণেই ১৯৯৮ সালে উইজডেন অস্ট্রেলিয়া "বছরের সেরা ক্রিকেটার" হিসেবে তাঁকে নির্বাচিত করেছিল। ১৯৯৪ সাল থেকে অস্ট্রেলিয়ার প্রমিলা টেস্ট দলের অধিনায়ক ছিলেন তিনি। এছাড়াও তিনি উইম্যান’স ক্রিকেট অস্ট্রেলিয়ার প্রধান নির্বাহী ছিলেন।


title: বেলিন্ডা ক্লার্ক

text: জানুয়ারি, ২০০০ সালে অস্ট্রেলিয়া দিবস উপলক্ষে অর্ডার অব অস্ট্রেলিয়া পদকে ভূষিত হন বেলিন্ডা। পদক প্রদান অনুষ্ঠানে বলা হয়, 'ক্রিকেট খেলায় তাঁর অসামান্য ভূমিকা রয়েছে বিশেষতঃ অস্ট্রেলিয়ার প্রমিলা ক্রিকেট দলকে অগ্রসর করার পাশাপাশি নারী ও বালিকাদের খেলায় উদ্দীপনা যোগানোসহ উজ্জ্বীবিতকরণে সবিশেষ ভূমিকা পালন করেছেন।'


title: বেলিন্ডা ক্লার্ক

text: ২০১০ সালে রাচায়েল হেহো-ফ্লিন্ট নামীয় সাবেক ইংরেজ প্রমিলা ক্রিকেট দলের অধিনায়ককে ১৯৭৩ সালের মহিলা ক্রিকেট বিশ্বকাপের স্মরণীয় সাফল্যের প্রেক্ষিতে আইসিসি ক্রিকেট হল অব ফেমে প্রথম নারীরূপে অন্তর্ভুক্ত করার পর ২০১১ সালে দ্বিতীয় প্রমিলা খেলোয়াড় হিসেবে ক্লার্ককে অন্তর্ভুক্ত করা হয়।


title: শাহরিয়ার মনজুর

text:
শাহরিয়ার মনজুর (জন্ম: ১২ আগস্ট, ১৯৭৬) ইউভিএ অনলাইন জাজ এর একজন বিশিষ্ট প্রশ্নকর্তা (এলিট প্রবলেম সেটার)।তিনি মর্যাদাপূর্ণ কম্পিউটার প্রোগ্রামিং প্রতিযোগিতা ‘এসিএম আন্তর্জাতিক কলেজিয়েট প্রোগ্রামিং প্রতিযোগিতা’ (আইসিপিসি) ২০০৩-২০১৬ এর আইসিপিসির চূড়ান্ত পর্বের বিচারক এবং ২০০৩ ও ২০০৪ এর বাংলাদেশ জাতীয় প্রোগ্রামিং কনটেস্টের চূড়ান্ত পর্বের বিচারক ছিলেন। মাত্র ২৫ বছর বয়সে সর্বকনিষ্ঠ ও প্রথম এশীয় হিসেবে আইসিপিসির চূড়ান্ত পর্বের বিচারক ছিলেন শাহরিয়ার মনজুর। এছাড়া তিনি ২০০৪-২০১১ পর্যন্ত এসিএম আইসিপিসি ঢাকা সাইট এর বিচার পরিচালক (জাজিং ডিরেক্টর) এবং এসিএম আইসিপিসি কুয়ালালামপুর আঞ্চলিক কনটেস্ট ২০১০ এর প্রধান বিচারক ছিলেন।
শাহরিয়ার মনজুরের জন্ম ১৯৭৬ সালে। তার বাবা প্রকৌশলী এ এস এম মনজুর, মা শিক্ষক কাজী কামরুননাহার। তিনি বাংলাদেশ প্রকৌশল বিশ্ববিদ্যালয় (বুয়েট) থেকে কম্পিউটার বিজ্ঞান ও কৌশল-এ স্নাতক ডিগ্রী অর্জন করেন।


title: শাহরিয়ার মনজুর

text: শাহরিয়ার মনজুর ২০০২ সাল হতে বর্তমান পর্যন্ত (২০১৬) ঢাকার সাউথইস্ট বিশ্ববিদ্যালয়ের কম্পিউটার বিজ্ঞান ও প্রকৌশল বিভাগে জ্যেষ্ঠ প্রভাষক হিসেবে শিক্ষকতা করছেন। বর্তমানে তিনি এ বিভাগের ভারপ্রাপ্ত চেয়ারম্যান হিসেবে দায়িত্ব পালন করছেন। এছাড়াও ২০০২ সাল হতে তিনি বিশ্ববিদ্যালয় পর্যায়ের শিক্ষার্থীদের জন্য পৃথিবীর সবচেয়ে মর্যাদাপূর্ণ কম্পিউটার প্রোগ্রামিং প্রতিযোগিতা ‘এসিএম ইন্টারন্যাশনাল কলেজিয়েট প্রোগ্রামিং কনটেস্ট’ (আইসিপিসি) এর এশিয়া অঞ্চলের একমাত্র বিচারক। এ পর্যন্ত তার রচিত ২৮০টির বেশি প্রশ্ন প্রোগ্রামিং কনটেস্টে ব্যবহৃত হয়েছে।


title: মোল্লা নাজির

text: মোল্লা নাজির যিনি মৌলভি নাজির ওয়াজির নামেও পরিচিত, ২ জানুয়ারি পাকিস্তানের দক্ষিণ ওয়াজিরিস্তানের ওয়ানা এলাকার কাছে ড্রোন হামলায় নিহত হন। মোল্লা নাজির অন্যান্য তালেবান নেতার তুলনায় কিছুটা নরম থাকায় নিজ গোষ্ঠীর লোকজনের কাছে খুব জনপ্রিয় ছিলেন। সন্ত্রাসবিরোধী অভিযানের অংশ হিসেবে যুক্তরাষ্ট্র পাকিস্তানের আফগান সীমান্তসংলগ্ন এলাকায় যে ড্রোন হামলা চালিয়ে যাচ্ছে তারই ফলস্বরূপ তিনি নিহত হন।


title: মোল্লা নাজির

text: মোল্লা নাজিরের মৃত্যু পাকিস্তানি তালেবানের জন্য একটি বড় ধরনের আঘাত। একই সঙ্গে পাকিস্তানি সরকারের সঙ্গে তাদের শান্তিচুক্তিও একটা বড় ধরনের ধাক্কা। আফগান ও পাকিস্তানি তালেবানের অসময়ে আশীর্বাদস্বরূপ ছিলেন মোল্লা নাজির। দক্ষিণ ওয়াজিরিস্তানের ওয়ানা এলাকায় তালেবান জঙ্গিদের জন্য নিরাপদ আস্তানা গড়ে তুলেছিলেন তিনি। তালেবান নেতা হিসেবে মোল্লা নাজিরের উত্থান ২০০৪ সালে। ওই সময় ড্রোন হামলায় নেক মোহাম্মদ নিহত হওয়ার পর ওয়াজির উপজাতির মধ্যে নেতৃত্বের টানাপোড়েন শুরু হয়। দেখা দেয় প্রচণ্ড বিরোধ। তখন শীর্ষ তালেবান নেতা মোল্লা ওমর তাঁকে স্থানীয় নেতা নিয়োগ করেন। নেতা হওয়ার পর মোল্লা নাজির দক্ষতার সঙ্গে অভ্যন্তরীণ কোন্দলের অবসান ঘটান।


title: মোল্লা নাজির

text: ২০০৭ সালে পাকিস্তানের ভেতর বহিরাগত উজবেক জঙ্গিরা বেশ বেপরোয়া হয়ে ওঠে। ইসলামিক মুভমেন্ট অব উজবেকিস্তানের জঙ্গিরা পাকিস্তানিদের হত্যা করতে থাকে। স্থানীয় ওয়াজির উপজাতির দুই শতাধিক বর্ষীয়ান নেতাকে তারা হত্যা করেছে বলে অভিযোগ রয়েছে। সে বছর উজবেক জঙ্গিদের দমনে লড়াই শুরু করে মোল্লা নাজিরের নেতৃত্বাধীন যোদ্ধারা। তাদের সহায়তা করেন ওয়ানা এলাকার পাকিস্তানি সেনারা। উজবেক জঙ্গিদের বিতাড়িত করার কারণে মোল্লা নাজির পাকিস্তান সরকারের প্রিয়ভাজন হয়ে ওঠেন।


title: মোল্লা নাজির

text: ইরাকযুদ্ধের পর আফগানিস্তানে সেনাসংখ্যা বাড়ায় যুক্তরাষ্ট্র। কিন্তু তত দিনে মোল্লা নাজির বেশ মজবুত অবস্থানে পৌঁছান। আফগানিস্তানে গিয়ে পশ্চিমা সেনাদের সঙ্গে লড়াই করার জন্য তালেবান জঙ্গিদের প্রশিক্ষণ দিতে থাকেন তিনি। ২০০৯ ও ২০১০ সালে তাঁর নেতৃত্বে প্রশিক্ষিত শত শত পাঞ্জাবি তালেবান জঙ্গি আফগানিস্তানে প্রবেশ করে। তাদের সঙ্গে রক্তক্ষয়ী লড়াইয়ের জের ধরেই পশ্চিমা জোট আফগানিস্তানে সমস্যায় পরে।


title: মোল্লা নাজির

text: পাকিস্তানের দক্ষিণ ওয়াজিরিস্তানের উত্তর পশ্চিমে উপজাতি অধ্যুষিত এলাকায় মার্কিন ড্রোন বিমান হামলায় মোল্লা নাজিরসহ ১৩ জন নিহত হয়েছে। ভোর তিনটার দিকে মোবারক শাহি গ্রামে একটি গাড়ি লক্ষ্য করে ড্রোন থেকে পরপর তিনটি ক্ষেপণাস্ত্র নিক্ষেপ করা হয়। এতে তালেবান কমান্ডার মোল্লা নাজিরসহ তিনজন নিহত হয়। হামলার পর বিধ্বস্ত গাড়িটি থেকে স্থানীয় লোকজন তাদের মৃতদেহ সরিয়ে আনার চেষ্টা করেন। এরপর আবারো একই স্থানে আরেকটি ক্ষেপণাস্ত্র নিক্ষেপ করা হয়। এতে আরও ১০জন নিহত ও বেশ কয়েকজন আহত হয়। নিহতদের মধ্যে অপর একজন হচ্ছে মোল্লা নাজিরের সহকারী রাতা খান। তবে এ হামলার বিষয়ে অন্য একটি সূত্র থেকে জানা যায়,মোল্লা নাজিরসহ তার অপর সহকারীরা সেদিন একটি বাড়িতে মার্কিন ড্রোন থেকে পরপর চারটি ক্ষেপণাস্ত্র হামলায় নিহত হন।


title: মোল্লা নাজির

text: মোল্লা নাজিরের মৃত্যুর ঘটনা ওয়াজিরিস্তানের পরিস্থিতিকে টালমাটাল করে তুলতে পারে। মোল্লা নাজিরের মৃত্যুতে ওই এলাকার নেতৃত্ব নিয়ে অভ্যন্তরীণ বিরোধ দেখা দেবে। এ ছাড়া অন্য জঙ্গিগোষ্ঠীগুলোও নিজ নিজ প্রভাব বিস্তারে সচেষ্ট হবে। এর মধ্যে রয়েছে তেহরিক-ই-তালেবান পাকিস্তান (টিটিপি)। ২০০৭ সাল থেকে পাকিস্তানের বিভিন্ন লক্ষ্যবস্তুতে হামলা চালিয়ে আসছে টিটিপি। সাম্প্রতিক মাসগুলোয় ওয়ানা এলাকায় প্রতিদ্বন্দ্বী ওয়াজির গোষ্ঠীর ওপর বেশ কয়েকবার হামলা চালিয়েছে দলটি। গত নভেম্বরে তাদেরই এক আত্মঘাতী হামলায় আহত হয়েছিলেন মোল্লা নাজির।


title: তিরন্দাজ মাছ

text: তিরন্দাজ মাছ বা আর্চারফিশ এক ধরণের শিকারি মাছ। হলদেটে শরীরে কালো ডোরাকাটা ব্যান্ডেড তিরন্দাজ মাছ সবচেয়ে সুন্দর। প্রায় দেড় মিটার বা পাঁচ ফুট দূর থেকে অব্যর্থভাবে লক্ষ্যভেদ করতে পারে তিরন্দাজ মাছ। কোনোটির তিরে একসঙ্গে বেশ কয়েক ফোঁটা পানি থাকে আবার কোনোটি বা এক ফোঁটা পানি ছুড়েই শিকার ধরতে পারে।


title: তিরন্দাজ মাছ

text: আকারে তেমন বড় নয়। প্রজাতি ভেদে মাছগুলো পাঁচ থেকে ১০ সেন্টিমিটার দীর্ঘ হয়ে থাকে। সবচেয়ে বড়টি ৪০ সেন্টিমিটারের মতো হয়।


title: তিরন্দাজ মাছ

text: দক্ষিণ-পূর্ব এশিয়া ও অস্ট্রেলিয়ার উত্তরাঞ্চলের উপকূলীয় এলাকার লোনা জলে এসব মাছের বাস।


title: তিরন্দাজ মাছ

text: জন্ম থেকেই তির ছোড়ার গুণ পেয়ে থাকে তিরন্দাজ মাছ। পানির ওপর নুয়ে পড়া গাছের ডাল বা জলজ উদ্ভিদের গায়ে বসে থাকা পোকামাকড় শিকার করতে তির ছোড়ে। এক্ষেত্রে ওদের মুখ হচ্ছে ধনুক, আর পানি হলো তির। ছোটখাটো পোকা থেকে প্রজাপতি পর্যন্ত শিকার করে থাকে তিরন্দাজ মাছ। মুখ ভরে পানি নিয়ে শিকার তাক করে পিচকারির মতো পিচিক করে পানি ছোড়ে। পানির তির খেয়ে পোকা ছিটকে পড়ে পানিতে। তখন পোকাটাকে খায় তিরন্দাজ মাছ।


title: সিয়ামিজ লড়াকু মাছ

text: সিয়ামিজ লড়াকু মাছ যেটি থাই নাম 'ইকান বেটাহ' থেকে এ নাম পেয়েছে। থাই ভাষায় এ নামের অর্থ হচ্ছে—"কামড়ানো মাছ" । চোখজুড়ানো বাহারি রঙের অধিকারী খুদে এই মাছটি। ২৫টির বেশি বিভিন্ন রঙে পাওয়া যায়।


title: সিয়ামিজ লড়াকু মাছ

text: মাছটি ছয় থেকে আট সেন্টিমিটার পর্যন্ত লম্বা হয়। বাঁচে দুই থেকে পাঁচ বছর।


title: সিয়ামিজ লড়াকু মাছ

text:
মাংসাশী এই মাছটির মূল আবাস থাইল্যান্ডের মেকং নদী। ইন্দোনেশিয়া, মালয়েশিয়া, মিয়ানমার, লাওস, কম্বোডিয়া, ভিয়েতনাম এবং চীনেও এ মাছ পাওয়া যাওয়ার সম্ভাবনা আছে।
দুটি পুরুষ মাছকে একসঙ্গে রাখলে একটি অপরটিকে ঘায়েল না করা পর্যন্ত চলতে থাকে মাছদের লড়াই। স্ত্রী মাছ ডিম ছাড়ার পর পুরুষ মাছ সেটিকে তাড়িয়ে দেয়। মুখ থেকে লালা বের করে একধরনের ভাসমান বুদবুদের বাসা তৈরি করে সেখানে ডিম রাখে পুরুষ মাছ। পোনা বের না হওয়া পর্যন্ত মাছটি দায়িত্ব পালন করে।


title: বুন্দেসলিগা

text: ফুটবল-বুন্দেসলিগা (, "Federal League"; ) জার্মানির একটি পেশাদার ফুটবল লীগ। সচরাচর এ লীগটি বহিঃর্বিশ্বে বুন্দেসলিগা নামেই সর্বাধিক পরিচিত। জার্মান ফুটবল লীগ পদ্ধতিতে বুন্দেসলিগা জার্মানির প্রধান ফুটবল প্রতিযোগিতা। এতে ১৮টি দলের অংশগ্রহণ হয়ে থাকে। উত্তরণ ও অবনমন - উভয় পদ্ধতিতে ২. বুন্দেসলিগার ফুটবল দলগুলো এর সাথে জড়িত। আগস্ট থেকে মে পর্যন্ত লীগের মৌসুম। অধিকাংশ খেলাই শনি ও রবিবারে অনুষ্ঠিত হয়। তবে, কিছু খেলা সপ্তাহের অন্য দিনগুলোতেও অনুষ্ঠিত হয়ে থাকে।


title: বুন্দেসলিগা

text: এখন পর্যন্ত লীগে ৫৪ টি ক্লাব খেলেছে।যার মধ্যে বর্তমান চ্যাম্পিয়ন ও ২৭ টি শিরোপা নিয়ে সবচেয়ে সফল দল এফসি বায়ার্ন মিউনিখ।


title: বুন্দেসলিগা

text:
১৯৬৩ সালে বুন্দেসলিগার প্রচলন হয়। এ পর্যন্ত ৫১টি ক্লাব প্রতিষ্ঠালগ্ন থেকে বিভিন্ন মৌসুমে অংশগ্রহণ করেছে। ঐ সময় থেকে এফসি বায়ার্ন মিউনিখ লীগে একচ্ছত্র প্রাধান্য বিস্তার করে আছে।
ইতিমধ্যে দলটি ২১ বার শিরোপা লাভ করেছে। অন্যান্য শিরোপাধারী দলের মধ্যে রয়েছে - বুরুসিয়া ডর্টমুন্ড, বুরুসিয়া মুনশেনগ্লাডবাখ, হামবুর্গ এসভি, ভ্যার্ডার ব্রেমেন, ভিএফবি স্টুটগার্ট, ভিএফএল ভল্ফসবুর্গ ইত্যাদি।


title: বুন্দেসলিগা

text: উয়েফার র‌্যাঙ্কিং পদ্ধতিতে বুন্দেসলিগা শীর্ষস্থানীয় জাতীয় লীগ হিসেবে তৃতীয় স্থানে অবস্থান করছে। ২০০৯ সালে এটি দ্বিতীয় স্থানে ছিল। দর্শক উপস্থিতির হারের দিক দিয়ে বিশ্বের অন্যান্য লীগের তুলনায় শীর্ষস্থানে রয়েছে। সকল ধরনের ক্রীড়ার তুলনায় ২০১১-১২ মৌসুমে লীগে বিশ্বের যে-কোন লীগে দ্বিতীয় সর্বাধিক গড়ে ৪৫,১৩৪ জন দর্শক-সমর্থক প্রতি খেলায় উপস্থিত ছিলেন। টেলিভিশনের রূপালী পর্দায় বিশ্বের দুই শতাধিক দেশে সরাসরি সম্প্রচার করা হয়।


title: ডেট্রয়েট পাবলিক স্কুল্‌স

text: ডেট্রয়েট পাবলিক স্কুলস () হলো একটি স্কুল পরিচালন সমিতি যেইটি আমেরিকা যুক্তরাষ্ট্র-র ডেট্রয়েট শহরের সকল স্কুল পরিচালনা করে। ২০১১–২০১২ সালের হিসেব অনুযায়ী, এই পরিচালন সমিতি-র দ্বারা পরিচালিত স্কুল গুলিতে মোট ১২২,০০ ছাত্র-ছাত্রী পঠিত হয়। এই পরিচালন সমিতি-র মুখ্য কার্যালয় ডেট্রয়েট শহরের ফিসার বিন্ডিং এ অবস্থিত।


title: টিমোথি ম্যাকভেই

text: টিমোথি ম্যাকভেই যুক্তরাষ্ট্রের ওকলাহোমা শহরে বোমা হামলার ঘটনার হোতা যিনি ছিলেন সেনা প্রশিক্ষণপ্রাপ্ত। ওকলাহোমার ঘটনাটি ছিল চলমান রাজনৈতিক ব্যবস্থার বিরুদ্ধে ক্ষোভের একটি প্রকাশ। ১৯৯৫ সালের এপ্রিলে টিমোথি ম্যাকভেই বিস্ফোরকভর্তি ট্রাক নিয়ে ঢুকে পড়েন একটি সরকারি ভবনে। বিস্ফোরণে নিহত হয় ১৬৮ জন। এ ঘটনায় তোলপাড় হয় মার্কিন যুক্তরাষ্ট্র।


title: ভিক্টর হারা

text: ভিক্টর হারা () (১৯৩২-১৯৭৩)) ছিলেন চিলির একজন শিক্ষক, নাট্য নির্দেশক, কবি, গায়ক-গীতিকার ও রাজনৈতিক কর্মী। চিলির মঞ্চ নাটকের বিকাশে তার অবদান ব্যপক, স্থানীয় আঞ্চলিক নাটক থেকে শুরু করে বিশ্বের চিরায়ত এবং নিরীক্ষাধর্মী নাটকেরও নির্দেশনা দিয়েছেন। একই সংগে সংগীতের বিকাশে তার ভূমিকাও বিশেষ গুরুত্বপূর্ন। তিনি ছিলেন চিলির নতুন গানের আন্দোলন-এর পুরোধা যা সালভাদর আয়েন্দের সরকারের সময় সমকালীন দেশীয় জনপ্রিয় সংগীতে এক বিপ্লবের সূচনা করে। সাম্প্রতিক সময়ে দেশ-বিদেশে সমাদৃত কবি মাজরি আগোসেঁর কবিতা সংকলন অব আর্থ অ্যান্ড সি: এ চিলিয়ান মেমোয়ার—হারাকে উৎসর্গ করে যে কবিতাটি অন্তর্ভুক্ত করা হয়েছে, তার অংশবিশেষ এই রকম:


title: ভিক্টর হারা

text: চিলির ১৯৭৩-এর ১১ সেপ্টেম্বর মার্কিন সমর্থিত সামরিক অভ্যূত্থ্যানের পরপরই তাকে গ্রেফতার করা হয়। জেনারেল পিনোশের সমর্থক সেনারা চিলির স্টেডিয়ামে আরো পাঁচ হাজার প্রগতিশীল সহযোদ্ধার সংগে তাকেও বন্দি করে নির্মম নির্যাতন চালায়। তিনি সে সময় সান্তিয়াগোর কারিগরি বিশ্ববিদ্যালয়ের শিক্ষক, যদিও তাঁর আসল পরিচয় চিলির সমাজতান্ত্রিক বিপ্লবের এক রূপকার হিসেবে। আইয়েন্দের নেতৃত্বে যে বাম মোর্চা গঠিত হয়, তার অন্যতম সংগঠক ছিলেন হারা। তাঁর লেখা ও সুর দেওয়া গণসংগীত ‘ভেনসারেমস’—আমাদের হবেই জয় ছিল সে বাম মোর্চার ‘এনথেম’। ১২ সেপ্টেম্বর সেনাসদস্যরা অন্যদের সঙ্গে হারাকে গ্রেপ্তার করে নিয়ে আসে স্টেডিয়ামে। লে. কর্নেল পেদ্রো বারিয়েন্তসের নির্দেশে তাঁকে অন্য সবার থেকে আলাদা করে ফেলা হয়। আহত, ক্ষত-বিক্ষত হারা গান ধরলেন ‘ভেনসারেমস’। বন্দি অবস্থায়ই তিনি “এস্তাদিও চিলে” বা ‘চিলি স্টেডিয়াম’ নামে একটি অসাধারণ কবিতা রচনা করেন এবং সহযোদ্ধা বন্দিদের মনোবল বাড়ানোর জন্যে গান গাইতে থাকেন। সৈন্যরা তাঁকে গান থামাতে নিষেধ করলেও তিনি গান চালিয়ে যান তাই রাইফেলের বাঁটের আঘাতে তার দুহাত দুমড়ে-মুচড়ে থেঁতলে পরে তাঁর মাথায় গুলি করে তাঁকে হত্যা করে। তাঁর ক্ষত-বিক্ষত মৃতদেহ সান্তিয়াগোর এক শহরতলীর রাস্তায় ফেলে দেয়া হয়। শুধু তাই নয়, পিনোশের সৈন্যরা তাঁর অধিকাংশ সংগীতের মূল রেকর্ড, পান্ডুলিপি ইত্যাদিও ধ্বংস করে ফেলে।


title: ভিক্টর হারা

text: হারার মৃত্যুর খবর যেদিন প্রথমবারের মতো পত্রিকা মারফত জানানো হয়, সে রাতে হলিউডি ফিল্মের সাউন্ডট্রাকের জায়গায় অল্প সময়ের জন্য হারার একটি সুপরিচিত গান বাজিয়ে দেয়া হয়। হারার মৃত্যুকে যাঁরা নিজেদের লেখায় স্মরণ করেছেন, তাঁদের অন্যতম প্রেসিডেন্ট ইসাবেল আইয়েন্দে যিনি ছিলেন তাঁর চাচা।


title: ভিক্টর হারা

text: সম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুনসম্পাদনা করুন


title: পিপার স্প্রে

text:
পিপার স্প্রে (Pepper spray) যা ওসি স্প্রে ("ওলিওরেসিন ক্যাপসিয়াম"), ওসি গ্যাস এবং ক্যাপসিয়াম স্প্রে নামেও পরিচিত। ইহা একটি রাসায়নিক যৌগ যা চোখের প্রদাহ ঘটায় ফলশ্রুতিতে অশ্রু, ব্যথা এমনকি সাময়িক অন্ধত্ব ঘটতে পারে।
নর্থ ক্যারোলাইনা মেডিকেল জার্নালে প্রকাশিত এক প্রতিবেদনে বলা হয়েছে, ওসি স্প্রে বা পিপার স্প্রেতে পানি, অ্যালকোহল, কার্বনডাইঅক্সাইড, হ্যালোজেনেটেড হাইড্রোকার্বন (ফ্রেয়ন, টেট্রাক্লোরোথাইলিন, মিথাইলিন ক্লোরাইড) রাসায়ানিকও ব্যবহার করা হয়।
এসব রাসায়নিকের প্রভাবে কোনো কোনো ক্ষেত্রে শ্বাস-প্রশ্বাসের ব্যাঘাত হয়ে আক্রান্তের আকস্মিক মৃত্যুও হতে পারে বলে ওই প্রতিবেদনে বলা হয়।


title: পিপার স্প্রে

text: সাধারনত কুকুর ও ভালুক জাতীয় হিংস্র জীবে কাছ থেকে আত্মরক্ষার কাজে এটি ব্যবহৃত হয়। তবে পুলিশ দাঙ্গা ও আন্দোলন রোধে এই স্প্রে ব্যবহার করে থাকে। এই গ্যাসের জ্বালানোর ক্ষমতা চোখ বন্ধ করতে এবং দৃষ্টি শক্তি হ্রাসের কারণ হয়। এই সাময়িক অন্ধত্ব কর্মকর্তাদের তাদের লক্ষ্যকে পরাস্ত করতে সহায়তা করে অথবা আত্মরক্ষার জন্য ব্যক্তিকে পালাতে সুযোগ করে দেয়। যদিও সংখ্যায় অনেক কম তাথাপি পিপার স্প্রে করার ফলে মৃত্যু সংখ্যা বাড়ায়।


title: পিপার স্প্রে

text: সাধারণ প্রতিক্রিয়া হিসেবে পিপার স্প্রে বা ওলেওরেসিন ক্যাপসিকাম (ওসি) গ্যাস লাগার সঙ্গে সঙ্গে চোখ বন্ধ হয়ে যায়, চোখ ভীষণ জ্বালা করে, শ্বাসকষ্ট আর কাশি হয়- যার প্রভাব আধঘণ্টা থেকে ৪৫ মিনিট স্থায়ী হয়। কখনো কখনো এর প্রভাব কয়েক ঘণ্টা থাকে।


title: পিপার স্প্রে

text:
জার্নাল অব ইনভেস্টিগেটিভ অপথালমোলজি অ্যান্ড ভিজ্যুয়াল সায়েন্সের এক গবেষণায় দেখা গেছে, ওসি গ্যাস একবার চোখে গেলে ক্ষতি হয় না। তবে বারবার লাগলে চোখের কর্নিয়ায় দীর্ঘমেয়াদে ক্ষতির আশঙ্কা থাকে। এছাড়া এটি হৃদযন্ত্র, রক্ত প্রবাহ, ফুসফুস, স্নায়ু ও মস্তিষ্কের ক্ষতির পাশাপাশি প্রাণ সংহারের কারণ হতে পারে ।
আশির দশকে ক্যারিবীয় দ্বীপপুঞ্জে নেদারল্যান্ডস অ্যান্টিলিজের পুলিশ বাহিনী প্রথম এই সপ্রে ব্যবহার করে, যা মূলত জার্মান পুলিশের জন্য তৈরি করা হয়েছিল।


title: পিপার স্প্রে

text:
www.iovs.org/
http://www.ncmedicaljournal.com/


title: তাহির উল কাদরি

text: মুহাম্মদ তাহির উল কাদেরি বর্তমান বিশ্বের সার্বজনীন সর্বশ্রেষ্ঠ মুসলিম ধর্মীয় নেতা যাকে শাইখুল ইসলাম বলা হয়। তিনি একজন শিক্ষাবিদ, ইসলামি চিন্তাবিদ, সুবক্তা, সমাজকর্মী, রাজনীতিবিদ ও পার্লামেন্টারিয়ান হিসেবে পরিচিত। পাঞ্জাব বিশ্ববিদ্যালয় থেকে আইন বিষয়ে স্নাতক তিনি। আশির দশকে শিক্ষা ও দাতব্য প্রতিষ্ঠান মিনহাজুল কোরআন ইন্টারন্যাশনাল প্রতিষ্ঠা করে। ১৯৮৯ সালে রাজনৈতিক দল গড়েন। তবে শুধু ২০০২ সালেই পার্লামেন্ট সদস্য নির্বাচিত হতে পেরেছিলেন। পাকিস্তানি বংশোদ্ভূত মুসলিম ধর্মের সর্বশ্রেষ্ঠ ধর্মীয় নেতা কাদেরি কয়েক বছর টরন্টোতে কাটানোর পর ২০১২ সালের ডিসেম্বরে দেশে ফেরেন।


title: এশিয়ান টিভি

text: এশিয়ান টিভি একটি উপগ্রহ-ভিত্তিক বাংলা ভাষার টেলিভিশন চ্যানেল। ১৮ জানুয়ারি ২০১৩ সালে চ্যানেলটি পূর্ণাঙ্গ সম্প্রচারে আসে। বঙ্গবন্ধু আন্তর্জাতিক সম্মেলন কেন্দ্রের হল অব ফেম এ আয়োজিত উদ্বোধনী অনুষ্ঠানে এশিয়ান টিভি'র শুভ উদ্বোধন করা হয়।


title: এশিয়ান টিভি

text: এশিয়ান টিভিতে এপ্রিল ১, ২০১৪ থেকে শিশুদের জনপ্রিয় কার্টুন ডোরেমন বাংলায় ডাবিং সংষ্করণ সম্প্রচার হচ্ছে। ডাবিং সংষ্করণটিতে শিশুদের জন্য আপত্তিকর অংশগুলো বাদ দেয়া হয়েছে।


title: নভোএয়ার

text: নভোএয়ার, এভিয়েশন সেবা প্রদানকারী প্রতিষ্ঠান হিসেবে ২০০৭ সালের অক্টোবর মাসে "নভোএয়ার" যাত্রা শুরু করে। মুলত: "তুসুকা গ্রুপ" (Parent Company) এর ব্যবসায়িক কার্যক্রম বহুমূখীকরনের পদক্ষেপ হিসাবে পরিচালক আরশাদ জামাল, ফায়জুর রহমান বাদল, ফায়েজ খান এবং মফিজুর রহমান এর উদ্দ্যেগে নভোএয়ার এর যাত্রা শুরু হয়। ব্যবসা সম্প্রসারনের লক্ষে নভোএয়ার ২০১১ সালের শেষ দিকে শিডিউল এয়ারলাইনস প্রতিষ্ঠার পদক্ষেপ গ্রহন করে। ফলশ্রুতিতে ৯ জানুয়ারী ২০১৩ সালে এমব্রায়ার ১৪৫ জেট এয়ারক্রাফট দিয়ে প্রথম বাণিজ্যিক ফ্লাইট পরিচালনা শুরু করে।


title: নভোএয়ার

text:
পরবর্তিতে এমব্রায়ার বিমান বহরের পরিবর্তে এটিআর ৭২-৫০০ বমানবহরে যুক্ত হয়। বর্তমানে নভোএয়ার সব অভ্যন্তরীণ গন্তব্য ও কলকাতায় আন্তর্জাতিক ফ্লাইট পরিচালনা করে।
২০১৩ সালের জুলাই মাসে নভোএয়ার "স্মাইলস" নামে ফ্রিকোয়েন্ট ফ্লাইয়ার প্রোগ্রাম শুরু করে। যা স্মাইলস অভ্যন্তরীন যাত্রার ইতিহাসে প্রথম ফ্রিকোয়েন্ট ফ্লাইয়ার প্রোগ্রাম। স্মাইলস এর বিভিন্ন ধাপের সুবিধাগুলো হলো: অপেক্ষমান তালিকায় অগ্রাধিকার, সেলস কাউন্টার ও চেক-ইন বা বোর্ডিং এ অগ্রাধিকার এবং অতিরিক্ত ব্যাগেজ সুবিধা। নভোএয়ার ২০১৪ সালে দ্যা বাংলাদেশ মনিটর কর্তৃক শ্রেষ্ঠ অভ্যন্তরীন বিমান সংস্থা হওয়ার সম্মান অর্জন করে। নভোএয়ার আন্তর্জাতিক ফ্লাইট শুরু করে ২০১৫ সালের ১লা ডিসেম্বর। বর্তমানে বিমান সংস্থাটি অভ্যন্তরীন বাজার এবং আন্তর্জাতিক বাজারে শক্ত অবস্থানে আছে এবং আন্তর্জাতিক গন্তব্যে বিস্তার লাভের পরিকল্পনা করছে।


title: নভোএয়ার

text: নভোএয়ার নিন্মোক্ত গন্তব্যে নিয়মিত ফ্লাইট চালনা করছে।


title: নভোএয়ার

text: নভোএয়ারের বিমান বহর ২০১৮ পযন্ত নিন্মরুপঃ


title: মোটর সাইকেল

text: মোটর সাইকেল, মোটর বাইক, বাইক () যন্ত্রচালিত পরিবহণের একটি বিশেষ রূপ; যার সাহায্যে একজন মোটর চালক একস্থান থেকে অন্যস্থানে দ্রুত গমন করে থাকেন। সাধারণতঃ এ পরিবহণটি দ্বি-চক্রযানের ন্যায় দুই চাকাবিশিষ্ট ও মোটর যুক্ত থাকে। কখনো কখনো এটি তিন চাকাবিশিষ্ট হয়ে থাকে, কিন্তু বাস কিংবা ট্রাক আকৃতির নয়। সচরাচর একজন ব্যক্তি কর্তৃক এ যানবাহন চালনা করা হয়। যিনি মোটর সাইকেল চালনা করেন, তিনি মোটর চালক নামে পরিচিত। মোটর চালকের পিছনে কিংবা সামনে যিনি আরোহণ করেন, তিনি মোটর আরোহী হিসেবে আখ্যায়িত হন। অনেক সময় মোটর সাইকেলের সাথে অন্য একটি অংশ সংযুক্ত করা হয় যাতে আরো তিনজন ভ্রমণ করতে পারেন। দূরত্ব, ব্যবহার, আর্থিক ক্রয়ক্ষমতা ইত্যাদির উপর নির্ভর করে মোটর সাইকেল নির্মাণ করা হয়।


title: মোটর সাইকেল

text: যন্ত্রচালিত যানবাহন ও স্বাচ্ছন্দ্যকর পরিবহন হিসেবে জাপান, ব্রাজিলসহ বিশ্বের প্রায় সকল দেশেই এর ব্যবহার রয়েছে। বিশ্বের জনবহুল দেশগুলোয় বিশেষ করে চীন, ভারতে মোটর সাইকেল একপ্রকার সাধারণ পরিবহণরূপে স্বীকৃত। মোটর স্কুটার, দুই বা তিন চাকার মোটরচালিত সাইকেলসহ বিশ্বে আনুমানিক ২০০ মিলিয়ন বা ২০ কোটি মোটর সাইকেল রয়েছে বলে ধারনা করা হয়। প্রতি এক হাজার ব্যক্তির জন্যে গড়ে ৩৩টি মোটর সাইকেল বরাদ্দ আছে। সেই তুলনায় গাড়ীর সংখ্যা আছে ৫৯ কোটি যা প্রতি এক হাজার ব্যক্তির জন্যে রয়েছে গড়ে ৯১টি গাড়ী।


title: মোটর সাইকেল

text:
প্রথম অভ্যন্তরীণ ইঞ্জিনে পেট্রোলিয়াম জ্বালানী ব্যবহার করে নির্মিত মোটর সাইকেলটি ছিল ডেইমলার রিতওয়াগন বা চলমান ওয়াগন। ১৮৮৫ সালে জার্মানির ব্যাড ক্যাস্তাতে এ মোটর সাইকেলটি নির্মাণ করেছিলেন জার্মান আবিষ্কারদ্বয় - গতলিয়েব ডেইমলার এবং উইলহেম মেব্যাচ। মোটর সাইকেলটি বিশ্বের প্রথম যন্ত্রচালিত সাইকেলরূপে স্বীকৃত। এ আবিষ্কারের জন্যে ডেইমলারকে "মোটর সাইকেলের জনক" হিসেবে আখ্যায়িত করা হয়।
তবে, এটি নিরাপদ বাইসাইকেল হিসেবে বিবেচিত হয়নি এবং এটি সোজাভাবে চলতে পারত।


title: মোটর সাইকেল

text: অত্যন্ত জনপ্রিয় যানবাহন হিসেবে তরুণ জনগোষ্ঠীর কাছে এর গ্রহণযোগ্যতা রয়েছে। তন্মধ্যে, প্রস্তুতকৃত মোটর সাইকেলের ৫৮%-ই এশিয়ার উন্নয়নশীল দেশসমূহে ব্যবহার করা হয়। জাপান বাদে দক্ষিণ এশিয়া, পূর্ব এশিয়া, এশীয়-প্রশান্ত মহাসাগরীয় অঞ্চলের দেশগুলোই এর প্রধান কেন্দ্রবিন্দু ও ভোক্তা। মার্কিন যুক্তরাষ্ট্র ও জাপানে ৩৩% গাড়ী রয়েছে, যার সংখ্যা প্রায় ১৯৫ মিলিয়ন। ২০০৬ সালে চীনে ৫৪ মিলিয়ন মোটর সাইকেল ব্যবহৃত হয়। দেশটির বার্ষিক উৎপাদন ক্ষমতা প্রায় ২২ মিলিয়ন একক। ২০০২ সালের তথ্য মোতাবেক ভারতে ৩৭ মিলিয়ন মোটর সাইকেল/মোপেড ছিল। এ সংখ্যাটি যান্ত্রিক পরিবহণের ক্ষেত্রে বিশ্বে সর্বোচ্চ। ৩৪ মিলিয়ন মোটর সাইকেল/মোপেড নিয়ে চীন দ্বিতীয় স্থানে রয়েছে।


title: জগৎ শেঠ

text: জগৎশেঠ বাংলার একটি মর্যাদাকর পদবী, যা একজন ঐশ্বর্যশালী ব্যক্তিকে নির্দেশ করতো। তবে এই পদবীধারী “মাহাতাব চাঁদ” নবাব সিরাজউদ্দৌলার সময়ে একজন বিশেষ ক্ষমতাধর রাজন্য ছিলেন এবং যাঁদের চক্রান্তের শিকার হয়ে নবাব সিরাজউদ্দৌলা পলাশীর যুদ্ধে পরাজিত হয়েছিলেন তাঁদের একজন হিসেবে তাঁকে চিহ্নিত করা হয়।


title: শেখ আব্দুল জব্বার

text: শেখ আব্দুল জব্বার (১৮৮১ - ১৯১৮) একজন বাঙ্গালি সাহিত্যিক এবং সমাজ কর্মী। তিনি কলকাতা বিশ্ববিদ্যালয়ের বাংলা ভাষা ও সাহিত্যের পরীক্ষক ছিলেন।


title: শেখ আব্দুল জব্বার

text: শেখ আব্দুল জব্বার ইসলামী ইতিহাস ও সংস্কৃতি নিয়ে গবেষনা করেছেন এবং এই বিষয়ে বেশ কিছু গ্রন্থ রচনা করেছেন। তার রচিত গ্রন্থগুলোর মধ্যে রয়েছে:


title: শেখ আব্দুল জব্বার

text: শিশুদের জন্য তিনি লিখেছিলেন শিশু সোপাণ, সাহিত্য সোপাণ, আদর্শ সাহিত্য।


title: শেখ আব্দুল জব্বার

text:
'ইসলাম আভা' নামক একটি মাসিক পত্রিকাও তিনি প্রকাশ করতেন।
আবুল কালাম শামসুদ্দিন বিরচিত "অতীত দিনের স্মৃতি" গ্রন্থে তাঁর ব্যাপারে ছোট কিন্তু অর্থবহ আলোচনা করা হয়েছে।


title: সিমা কিয়ান

text: সিমা কিয়ান ছিলেন হান সাম্রাজ্যের রাজকীয় লিপিশালার একজন অধ্যক্ষ। তাকে চৈনিক ইতিহাস লিখনধারার জনক হিসেবে বিবেচনা করা হয়। তার সর্বশ্রেষ্ট গ্রন্থ "প্রধান ঐতিহাসিক দলিল" যা চৈনিকদের কাছে "শিজি" নামেই অধিক পরিচিত। গ্রন্থটিতে তিনি ""জিযহুয়ান্তি"" ধাঁচে হলুদ সম্রাটের সময় হতে সিমা কিয়ানের সমসাময়িক হান সম্রাট "ঊ" এর সময় পর্যন্ত প্রায় দুই হাজার বছরের বেশি সময়ের চীনের ইতিহাস লিপিবদ্ধ করেন। তার রচনাবলী পরবর্তী চৈনিক ইতিহাস লিখনধারার ভিত্তি স্থাপন করে।


title: জ্যাকুলিন ফার্নান্দেজ

text: জ্যাকুলিন ফার্নান্দেজ (সিংহলি: ජැකලීන් ෆර්නැන්ඩස්; জন্মঃ ১১ আগস্ট, ১৯৮৫) শ্রীলঙ্কান বংশোদ্ভূত বলিউড অভিনেত্রী। তিনি ২০০৬ সালে "মিস ইউনিভার্স শ্রীলঙ্কা মুকুট বিজয়ী"। মিস ইউনিভার্স শ্রীলঙ্কা হিসেবে তিনি ২০০৬ সালের মিস ইউনিভার্স প্রতিযোগিতায় তার দেশকে উপস্থাপন করেন।


title: জ্যাকুলিন ফার্নান্দেজ

text: ২০০৯ সালে ভারতে এক মডেলিংয়ের কাজে এসে তিনি ফ্যান্টাসিধর্মী "আলাদিন" চলচ্চিত্রের জন্য অডিশন দেন। অডিশনে তিনি নির্বাচিত হন এবং এই ছবির মাধ্যমে তার বলিউডে অভিষেক হয়। ফার্নান্দেজের প্রথম সফল চলচ্চিত্র হল মনস্তাত্বিক থ্রিলার "মার্ডার ২" (২০১১)। পরবর্তীতে তিনি কমেডিধর্মী "হাউজফুল ২" (২০১২) এবং অ্যাকশনধর্মী "রেস ২" (২০১৩) ছবিতে অভিনয় করেন। ২০১৪ সালে তিনি "কিক" ছবিতে প্রধান নারী চরিত্রে অভিনয় করেন, যা বলিউডে সর্বোচ্চ আয়কারী চলচ্চিত্রের একটি। ফার্নান্দেজ "ব্রাদার্স" চলচ্চিত্রে তার অভিনয়ের জন্য প্রশংসা লাভ করেন। ২০১৬ সালে তার অভিনীত সফল চলচ্চিত্রগুলো হল কমেডিধর্মী "হাউজফুল ৩", অ্যাকশনধর্মী "ডিশুম", ও সুপারহিরো থ্রিলার "আ ফ্লাইং জাট"।


title: জ্যাকুলিন ফার্নান্দেজ

text: ফার্নান্দেজ ১৯৮৫ সালের ১১ই আগস্ট জন্মগ্রহণ করেন। তার পিতা ইলরয় ফার্নান্দেজকে জীবনের আদর্শ হিসেবে মেনে নিয়েছেন। অভিনেত্রীর বাবা তাদের পরিবারের জন্য সব সময় হাড়ভাঙা পরিশ্রম করেছেন। ক্যারিয়ারের শুরু থেকেই ফার্নান্দেজকে সবচেয়ে বেশি উৎসাহ যুগিয়েছেন। তাই তিনি তার বাবার মতো নিজেকে একজন পরিশ্রমী মানুষ হিসেবে গড়ে তুলতে চান। তিনি দায়িত্ববোধকে কখনো এড়িয়ে যাননি। যে কোনো বিপদে তার মায়ের পাশে এসে দাঁড়িয়েছেন। তাই তিনি বাবার পছন্দেই জীবনসঙ্গী নির্বাচন করবেন বলে সিদ্ধান্ত নিয়েছেন।


title: জ্যাকুলিন ফার্নান্দেজ

text: জ্যাকুলিন ফার্নান্দেজ একটি দ্বীপের মালিক হয়েছেন। তাই বলিউডের বাসিন্দারা তাকে বিলাসী নায়িকা বলে ডাকছেন। জ্যাকুলিন নিজের জন্মভূমি শ্রীলঙ্কার দক্ষিণ উপকূলে একটি দ্বীপ কিনেছেন যেটি দেখতে খুব সুন্দর। অনেক ধনী দ্বীপটি কিনতে চেয়েছিলেন। কিন্তু সবাইকে টেক্কা দিয়ে জ্যাকলিন দ্বীপের মালিক হয়েছেন। তার কেনা ওই দ্বীপটি শ্রীলঙ্কান ক্রিকেট টিমের সাবেক অধিনায়ক কুমারা সাঙ্গাকারার ব্যক্তিগত দ্বীপের ঠিক পাশেই অবস্থিত।


title: জগদ্বন্ধু

text: জগদ্বন্ধু সুন্দর (২৮ এপ্রিল ১৮৭১ - ১৭ সেন্টেম্বর ১৯২১) একজন বৈষ্ণব ধর্মগুরু, সমাজ-সংস্কারক ও লেখক। নিম্নবর্ণের হিন্দুদের প্রতি বিশেষ সহানূভূতি প্রকাশের কারণে তিনি "জগদ্বন্ধু" উপাধী লাভ করেন এবং এই নামেই বিশেষ পরিচিতি লাভ করেন। এছাড়াও বৈষ্ণব ধর্মীয় সঙ্গীত বা কীর্তন সংগ্রহ, রচনা এবং পরিবেশনের জন্যও তিনি বিশেষভাবে পরিচিত।


title: জগদ্বন্ধু

text: ১৮৭১ সালের ২৮ এপ্রিল (১৬ বৈশাখ ১২৭৮ বা.) ব্রিটিশ ভারতের মুর্শিদাবাদ জেলার ডাহাপাড়ায় তার পিতার কর্মস্থলে তাঁর জন্ম। তাঁর পৈতৃক নিবাস বাংলাদেশের ফরিদপুর জেলার গোবিন্দপুর গ্রামে। তাঁর পিতার নাম: দীননাথ ন্যায়রত্ম এবং মাতার নাম: বামাসুন্দরী দেবী।


title: জগদ্বন্ধু

text: তাঁর রচিত বৈষ্ণব ধর্মীয় সঙ্গীত বা কীর্তন সম্পর্কিত উল্লেখযোগ্য গ্রন্থ হলো:


title: শ্রীঅঙ্গন

text: শ্রীঅঙ্গন বাংলাদেশের ফরিদপুর জেলায় অবস্থিত হিন্দু মহানাম সম্প্রদায়ের একটি আশ্রম, যা জগদ্বন্ধু সুন্দর ১৮৯৯ সালে প্রতিষ্ঠা করেন। এই আশ্রমটি বাংলাদেশের হিন্দু মহানাম সম্প্রদায়ের মূল কেন্দ্র হিসেবে পরিচিত। ১৯৭১ সালে বাংলাদেশের স্বাধীনতা যুদ্ধ চলাকালীন সময় পাকিস্তানী সেনাবাহিনী ৮ জন আশ্রমবাসীকে তাদের ধর্মীয় প্রার্থণা চালানোর সময় হত্যা করে এবং এই আশ্রমটিতে ব্যাপক ধ্বংস লীলা চালায়।. এই আশ্রমটিতে প্রতিবছর জন্মাষ্টমী খুব জাক-জমকের সাথে পালন করা হয়। হিন্দু দেবতা শ্রীকৃষ্ণ স্মরণে এখানে একটি রথ যাত্রা উৎসবের আয়োজন করা হয়।


title: মহানামব্রত ব্রহ্মচারী

text: মহানামব্রত ব্রহ্মচারী (২৫ ডিসেম্বর ১৯০৪ - ১৮ অক্টোবর ১৯৯৯) হিন্দু ধর্মীয় মহানাম সম্প্রদায়ের একজন ধর্মীয় ব্যক্তিত্ব। তিনি বৈষ্ণব ধর্মীয় শাখার একজন ধর্মগুরু, লেখক, সংগঠক এবং দার্শনিক হিসেবে বহুল পরিচিত।


title: সৈয়দ হামজা

text: সৈয়দ হামজা (জন্ম: ১৭৫৫ - মৃত্যু: ১৮১৫) সপ্তদশ শতাব্দীর একজন বাঙালি কবি ও সাহিত্যিক। তিনি পুথিঁ সাহিত্যিক হিসেবে সমধিক পরিচিত।


title: সৈয়দ হামজা

text: সৈয়দ হামজা পশ্চিমবঙ্গ এর হুগলি জেলার ভুরশুট পরগনার উদনা গ্রামে সৈয়দ হামজার পৈতৃক নিবাস ছিল।


title: রেইনালদো বেনিয়োনে

text: রেইনালদো বেনিয়োনে আর্জেন্টিনার শেষ একনায়ক ও সাবেক সেনাশাসক। ১৯৭৬ থেকে ১৯৮৩ সাল পর্যন্ত আর্জেন্টিনায় সামরিক শাসন চলে। জান্তা সরকারের এ শাসন প্রক্রিয়াকে অভিহিত করে 'ন্যাশনাল রি-অর্গানাইজেশন প্রসেস' নামে। এ আট বছরে চারজন সামরিক কর্মকর্তা কার্যত প্রেসিডেন্টের দায়িত্ব পালন করেন। শেষ মেয়াদে ১৯৮২ সালের ১ জুলাই থেকে ১৯৮৩ সালের ১০ ডিসেম্বর পর্যন্ত দায়িত্বে ছিলেন জেনারেল রেইনালদো বেনিয়োনে।


title: রেইনালদো বেনিয়োনে

text: ১৯৭৬ থেকে ৭৮ পর্যন্ত তিনি ক্যাম্পো দে মায়ো সেনাঘাঁটির কমান্ডার ছিলেন। বুয়েনস আয়ার্সের শহরতলির এ ঘাঁটিটি আর্জেন্টিনার সবচেয়ে বড় ও কুখ্যাত গোপন নির্যাতন ক্যাম্প হিসেবে পরিচিত। মানবাধিকার সংগঠনগুলোর দাবি, সামরিক শাসনের এ আমলে রাজনৈতিক ভিন্নমতাবলম্বীদের বিরুদ্ধে সরকারের 'ডার্টি ওয়ার'-এ প্রাণ হারায় ৩০ হাজার মানুষ। এর মধ্যে প্রায় চার হাজার মানুষকে ধরে নিয়ে যাওয়া হয় কাম্পো দে মায়োতে। মাত্র ৫০ জন সেখান থেকে বেঁচে ফিরে আসতে পারেন। এখানে বন্দি নারীদের অনেকেই তখন সন্তান জন্ম দেন। কিন্তু এসব নবজাতককে তাদের মায়ের কাছ থেকে ছিনিয়ে নেয় সেনাসদস্যরা। বিভিন্ন সেনা বা পুলিশ পরিবারে দত্তক দেওয়া হয় ওইসব শিশুকে। এরকম প্রায় ৫০০ শিশুসন্তানকে তাদের মায়ের কোল খালি করে নিয়ে যাওয়া হয় সে সময়।


title: রেইনালদো বেনিয়োনে

text: ২০০৭ সালে ক্রিস্টিনা ফারনান্দেজ প্রেসিডেন্ট নির্বাচিত হওয়ার পর তিনি জান্তা সরকারের নাটের গুরুদের বিচারের কাঠগড়ায় দাঁড় করাতে জোর তৎপরতা শুরু করেন। জেনারেল বেনিয়োনের বিরুদ্ধে অপহরণ, নির্যাতন, শিশু চুরিসহ মানবতাবিরোধী কর্মকাণ্ডের অভিযোগের তদন্ত শুরু হয়। এ তদন্তকাজের অংশ হিসেবে ২০০৭ সালের ৮ মার্চ বেনিয়োনকে গ্রেপ্তার করা হয়। ওই একই সালের ২৪ এপ্রিল শুনানি শুরু হয়। আর্জেন্টিনার মানবাধিকার সংগঠন সেন্টার অব লিগ্যাল অ্যান্ড সোস্যাল স্টাডিস বলছে, সেনাশাসনের সময় নানাবিধ মানবতাবিরোধী অপরাধ করার জন্য এখন পর্যন্ত মোট ১৪৬৪ জনের বিরুদ্ধে অভিযোগ আনা হয়েছে। এর মধ্যে ৭৪ জনকে বিভিন্ন মেয়াদে সাজা দেওয়া হয়েছে।